
Ha a gyerekek kritizálva élnek,

Megtanulják milyen megbélyegzettnek lenni,

Ha a gyerekek ellenségeskedésben élnek,

Megtanulnak veszekedni,






Ha a gyerekek kicsúfolva élnek,







Megtanulnak szégyenlősnek lenni,






Ha a gyerekek megszégyenítve élnek,







Megtanulnak bűnösnek lenni,






Ha a gyerekek toleráns légkörben élnek,







Megtanulnak türelmesnek lenni,

Ha a gyerekek bátorítva élnek,

Megtanulnak bizalommal lenni,
Ha a gyerekek dicsérve élnek,

Megtanulják megbecsülve érezni magukat,
Ha a gyerekek méltóságban élnek,

Megtanulják az igazságosságot,
Ha a gyerekek biztonságban érzik magukat,

Megtanulnak hinni,
Ha a gyerekek hitelesen élnek,

Megtanulják mit jelent szeretni,
Ha a gyerekek elfogadva és barátságosan élnek,

Megtanulják megkeresni a szeretetet a világban.

Dorothy Law Holte:

Egy élet a kezedbe

1. ÓVODAI INTÉZMÉNYEK BEMUTATÁSA, JELLEMZŐ ADATAI

Óvodai intézményegységek neve: 
BOGYISZLÓI KISTARISZNYA ÓVODA      7132. Bogyiszló, Petőfi S. u. 16.




    


Tel:
06-74-440-774 






E-mail: ovoda@bogyiszlo.hu

OM azonosító:



202193
Telephely, kihelyezett óvodai csoport:
7136. Fácánkert, Árpád u. 34.






Tel:
06-74-440-366






E-mail: ovoda@facankert.hu

Fenntartó szerv neve, székhelye:
   

Székhelye:




Bogyiszló-Fácánkert Óvodafenntartó Társulás 






7132. Bogyiszló, Kossuth u. 28.







Tel:
06-74-540-157







06-74-540-158






Fax:
06-74-540-157
Alapító okirat száma: 


85/2012. (XII. 21.) Kt. határozat







128/2012. (XII. 21.) Kt. határozat

Alapító szerv neve, székhelye:

Bogyiszló Község Önkormányzata







7132. Bogyiszló, Kossuth L. u. 28.







Fácánkert Község Önkormányzata







7136. Fácánkert, Árpád u. 12.

Teljes jogkörrel rendelkező irányító
Bogyiszló-Fácánkert Óvodafenntartó Társulás
szerv neve, székhelye:


7132. Bogyiszló, Kossuth L. u. 28.
Az intézmény jogállása:


Önálló jogi személy






Önállóan működő költségvetési szerv
Jogszabályi háttér:



363/2012. (XII. 17.) Korm. Rendelete az 
Óvodai nevelés Országos Alapprogramja alapján. (kék színnel)
2. BEVEZETŐ
Az Óvodai Nevelés Országos Alapprogramja, a hazai óvodai neveléstörténet hagyományaira, értékeire, nemzeti sajátosságaira, a pedagógiai és pszichológiai kutatások eredményeire, a nevelésügy nemzetközileg elismert gyakorlatára építve, Magyarország Alaptörvényének értékeit és a Magyarország által aláírt nemzetközi szerződésekben vállalt kötelezettségeket figyelembe véve határozza meg, a magyarországi óvodákban folyó pedagógiai munka alapelveit.
Az óvodai nevelés pedagógiai alapelveinek meghatározásánál abból indulunk ki, hogy:
· ​a gyermeket - mint fejlődő személyiséget – gondoskodás, és különleges védelem illeti meg, 
· a gyermekek nevelése elsősorban a család joga és kötelessége, és ebben az óvodák kiegészítő, esetenként hátránycsökkentő szerepet töltsenek be,
· az óvodai nevelésnek a gyermeki személyiség teljes kibontakozásának megerősítésére kell irányulnia, az emberi jogok és a gyermeket megillető jogok tiszteletben tartásával, oly módon, hogy minden gyermek egyenlő eséllyel részesülhessen színvonalas nevelésben.
Az Alapprogram szerint, az óvodai nevelésünkben érvényesülnek a különböző - köztük az innovatív - pedagógiai törekvések, mivel az alapprogram biztosítja az óvodapedagógusok pedagógiai nézeteinek, értékrendjének, és módszertani szabadságának érvényesülését, megkötéseket csak a gyermekek érdekében, védelmében tartalmaz.
Az óvodai nevelőtestületünk elkészítette (módosította) óvodai pedagógiai programját, mely megfelel az Alapprogramban foglaltaknak. Az Alapprogram, és az azzal összhangban lévő pedagógiai programunk egymásra épülő, szakmailag összehangolt rendszere a biztosíték arra, hogy óvodánk szakmai önállósága, az óvodai nevelés sokszínűsége mellett, érvényesüljenek azok az általános szakmai igények, amelyeket az óvodai neveléssel szemben a társadalom a gyermekek harmonikus fejődése érdekében megfogalmaz.
Jövőképünk:

„Keresem minden gyerek saját titkát és azt kérdezem: hogyan segíthetnék abban, hogy önmaga lehessen.”

(Janus Korczak) 
Szeretnénk, ha óvodánk a megértés, az egymás iránti türelem, elfogadás, szeretet, biztonságot, vidámságot adó béke szigete lenne, ahol a gyermekek napjuk nagy részét örömmel, boldogan, önfeledt játékkal tölthetnék, kreatív, jókedvű, szakmailag kiváló, mindig megújulni képes óvónők irányításával.
2. 1 .  Bogyiszló székhelyintézmény bemutatása
Óvodánk Bogyiszló községben Tolna megye keleti szélén helyezkedik el. Községünket a Duna, a Holt-Duna és a Sió határolja. A községünk a sziget magasabb részén épült fel, azaz a gyakori árvizek ide kényszeríttették a lakosságot.

Községünkben az 1891-es Óvodai Törvény életbe lépése után 1902-től működött Gyermekmenedékház, melyet 1948-ban az államosítás után szerveztek községi óvodává.

Bogyiszló lakosainak száma 2500 fõ. Falunk egyetlen óvodájában, 3 csoportban (két csoport részben osztott), kb. 70 kisgyermeket 6 óvodapedagógus nevel, az ő munkájukat 3 szakképzett dajka segíti. Csoportjaink heterogén és homogén szerkezetűek.

Nevelőtestületünk saját helyi nevelési program alapján dolgozik. Biztosítjuk a nevelőmunka minden területén a gyermeki személyiség tiszteletét, elfogadását, szeretetét, megbecsülését.

Külső és belső környezetünket úgy alakítjuk, hogy családias értékeket, érzelmeket sugárzó legyen.
Intézményünk összetételét a magyar és a cigány nemzetiségű gyermekek alkotják. Ebből fakadóan a nemzetiségi óvodai nevelésének irányelve alapján Pedagógiai Programunk külön kiegészítő résszel is rendelkezik „cigány kulturális nevelés – magyar nyelven” (dőlt betűs rész). Mivel az etnikum aránya magas, ezért nagy hangsúlyt fektetünk a cigány gyermekek 3 éves kortól történő be óvodázására. Figyelünk folyamatos, és rendszeres óvodába járásukra. A lehetőségekhez mérten törekszünk a hátrányok kompenzálására.
2. 2.  Fácánkert óvodai tagintézmény bemutatása
A falu egyetlen óvodájában jelenleg 24 kisgyermeket 2 fő óvodapedagógus nevel, és az ő munkájukat 1 fő szakképzett dajka segíti.

A gyermekek gondozása, nevelése egy vegyes életkorú csoportban folyik. Kiscsoporttól az iskolába lépésig a gyermekeket ugyanazok az óvodapedagógusok nevelik heti műszakváltásban.
Sok a munkanélküli, és a nehéz anyagi körülmények között élő család. A szülők többség alacsony iskolai végzettségű. Ebből következik a növekvő szociális gondoskodás, a gyermekvédelmi támogatást igénylő családok számának emelkedése.
Mindent megteszünk azért, hogy a szülő nyomon követhesse gyermeke óvodai fejlődését, a nevelés aktív közreműködője legyen.
Legfontosabb számunkra, hogy a jövőben elégedettek legyenek a partnereink a munkánk minőségével.
Mindkét intézményben:
Legfőbb törekvésünk, hogy az óvodáskort a ránk bízott gyermekek a harmadik életévüktől az iskolába lépésig, de legfeljebb hétéves korig, boldogan, kiegyensúlyozottan, biztonságban éljék meg.

Mindent megteszünk, hogy a szülő nyomon követhesse gyermeke óvodai fejlődését, megfigyelhessen, kérdezhessen, javasolhasson, kezdeményezzen, a nevelés aktív közreműködője legyen.
Nevelőtestületünk saját Pedagógiai Program megírását tartotta a legcélravezetőbbnek. 
Programunkban, nevelésfilozófiánkban, az óvoda és gyermekképben megvalósíthatók nevelési elképzeléseink, hagyományaink. Feladatunk a gyermekek felzárkóztatása, az egyéni képességek szerinti differenciált fejlesztés.
Figyelmünket nem kerülhetik el e tehetséges gyermekek sem, így feladatunk fejlesztésük, tehetségük kibontakoztatása is.
Óvodáinkban egyre több a nehéz körülmények között élő, hátrányos, és halmozottan hátrányos helyzetű gyermek. Ezen gyermekek felvételi igényét minden esetben kielégítjük, folyamatosan biztosítjuk a csoportokban a halmozottan hátrányos helyzetű gyermekek arányos elosztását.
Külső és belső környezetünket úgy alakítjuk, hogy családias értékeket, érzelmeket sugárzó legyen.

Óvodáink, 2013. januártól a Bogyiszlói Óvodafenntartó Társulás intézményeként „Bogyiszlói Kistarisznya Óvoda” néven működik.
Intézményünk vezetési formája

Intézményünk vezetési formája lineáris. Az intézményvezető a gondjaira bízott területeken az egész tevékenységet irányítja, vagyis a vezetés összes feladatát maga végzi. A hatáskörök jól körülhatároltak, ezért az egyéni felelősség megfelelően biztosított. Mivel az alá – és fölérendeltséget mindenki pontosan ismeri, az intézkedések nem keresztezik egymást.
Bogyiszlói Kistarisznya Óvoda

Intézményvezető


Óvodavezető helyettes

Telephely felelős

Óvodapedagógusok  

Pedagógiai asszisztens, dajkák

2. 3.
 Gyermekkép
Óvodai nevelésünk az gyermeki személyiségből indul ki, abból a tényből, hogy az ember mással nem helyettesíthető, szellemi, erkölcsi, és biológiai értelemben is egyedi személyiség, és szociális lény egyszerre.
A gyermek fejlődő személyiség, fejlődését genetikai adottságok, az érés sajátos törvényszerűségei, a spontán és tervszerűen alkalmazott környezeti hatások együttesen határozzák meg. 
E tényezők együttes hatásának következtében a gyermeknek sajátos, életkoronként (életkori szakaszonként) és egyénenként változó testi, és lelki szükségletei vannak. A személyiség szabad kibontakoztatásában a gyermeket körülvevő személyi-, és tárgyi környezet szerepe meghatározó.

Óvodai nevelésünk gyermekközpontú, befogadó, ennek megfelelően a gyermeki személyiség kibontakozására törekszik, biztosítva minden gyermek számára, hogy egyformán magas színvonalú és szeretetteljes nevelésben részesüljön, és meglévő hátránya csökkenjenek. Nem ad helyet semmiféle előítélet kibontakozásának. 
Fontos feladatunknak tekintjük, a gyermekek életkori és egyéni sajátosságainak figyelembe vétele mellett, a gyermeki személyiség kibontakoztatásán keresztül, a befogadás, az esélyteremtés, az esélyegyenlőségek megteremtése érdekében:

· a szociálisan hátrányos helyzetű gyermekek fejlesztését,

· a különleges bánásmódot igénylő gyermekek gondozását, fejlesztését,
· minden területen a gyermeki személyiség tiszteletét, elfogadását, szeretetét, megbecsülését.
Fejlesztési stratégiánk kimunkálásában, minden gyermek számára biztosítjuk az egyenlő hozzáférést.
Törekszünk:

· a gyermekközpontú, a gyermeki személyiség kibontakoztatására,
· az iskola-óvoda átmenet megkönnyítésére, elősegítve a nemek társadalmi egyenlőségének megvalósítását, ezzel kapcsolatos előítéletek lebontását,

· a szabad játék kitüntetett szerepét.
GYERMEKKÉP A CIGÁNY KULTURÁLIS NEVELÉS KERETÉN BELÜL

A cigány nemzetiséghez tartozó gyermekek megtalálják identitásukat, ősi gyökereiket, nem szégyellik etnikumi csoporthoz tartozásukat, kultúrájukat, népi hagyományaikat ápolják. 
2. 4. Óvodakép
Az óvodáskorú gyermekeink nevelésének elsődleges színtere a család.
Óvodánk a köznevelési rendszer szakmailag önálló nevelési intézménye, a családi nevelés kiegészítője, a gyermekek harmadik életévétől az iskola eléréséig.

Pedagógiai tevékenységrendszerünk, és tárgyi környezetünk biztosítja az óvodáskorú gyermekeink fejlődésének, és nevelésének legmegfelelőbb feltételeit. Miközben teljesítjük óvodánk funkcióit (óvó-védő, szociális, nevelő-személyiségfejlesztő), gyermekeinkben megteremtődnek a következő életszakaszba (a kisiskolás korba) való átlépés belső pszichikus feltételei.
Az óvodakép közös megfogalmazása azoknak az elemeknek az összegyűjtését tette szükségessé, amelyet mindkét intézmény vállal. Ennek figyelembe vételével a közös óvodaképre a következők jellemzők:

· Óvodánk a közoktatási rendszer szakmailag önálló nevelési intézménye, a családi nevelés kiegészítője, a gyermekek be-óvodáztatásától az iskolába lépéséig.

· Biztosítja az óvodáskorú gyermek fejlődésének és nevelésének optimális feltételeit, a szabad játék lehetőségét.

· Az intézménybe beíratott gyermekek számára megteremti az érzelmi biztonságot nyújtó derűs, szeretetteljes légkört.

· Funkciói: óvó- védő, szociális, nevelő-személyiségfejlesztő funkciók.

· Közvetetten segíti az iskolai beilleszkedéshez szükséges gyermeki személyiségvonások fejlődését, a gyermek egyéni készségeinek és képességeinek kibontakoztatása mellett, az életkori és egyéni sajátosságok és az eltérő fejlődési ütem figyelembevételével.

· Óvodánk tevékenységrendszerével és tárgyi környezetével, a dolgozók személyes példájukkal, segítik a gyermekek környezettudatos magatartásának kialakulását.
· Az óvodai nevelésben alkalmazott összehangolt pedagógiai intézkedések, a gyermekek személyiségéhez igazodnak, és biztosítják minden gyermek számára az egyenlő hozzáférés lehetőségét.

· A nemzeti etnikai kisebbséghez tartozó gyermekek nevelésében, támogatjuk a befogadás lehetőségét, a nemzetiségi önazonosság megőrzését, ápolását, erősítését és a multikulturális nevelésen alapuló integráció lehetőségét.
· Biztosítjuk a gyermekek természetes beszéd, és kommunikációs kedvének fenntartását, a gyermeki kérdések támogatását, a mindennapi anyanyelvi és értelmi nevelését, és fejlesztését.

ÓVODAKÉP A CIGÁNY KULTURÁLIS NEVELÉS KERETÉN BELÜL
A helyi cigányság szociálisan-kulturálisan megosztott képet mutat. 

· Egy részük sikeresen beilleszkedett, képes alkalmazkodni a társadalmi elvárásokhoz, megfelelő környezetet igyekszik biztosítani gyermekei neveléséhez.
· Településünk cigányságának jellemzője még, hogy egyre nagyobb számban olvadnak be a többségi társadalomba-, vegyes házasságok révén.

· Identitásuk nem kifejezetten jelentkezik a nemzetiségi anyanyelvük és kulturális örökségük ápolásában.

· Jelentős részük súlyos társadalmi beilleszkedési zavarokkal küzd: alacsony a szülők iskolázottsága, magas a munkanélküli, háztartásbeli szülők száma.

· Általános jelenség a nagyfokú elszegényedés, mely megtapasztalható:

· a lakáskörülményeik szegényes, gyakran elhanyagolt állapotúak, a szülők és a gyermekek ruházata rendezetlen, ápolatlan,

· a szocializációs zavarok keletkezése, a családi élet nagyszámú konfliktushelyzetei, a válások növekedő száma, a gyakran változó élettársi kapcsolatok, szülők – nagyszülők együttélési magatartása,

· ezen családok értékrendje alapvetően eltér az elfogadható társadalmi normáktól, a család szocializációs szerepe ezáltal nem megfelelően funkcionál.

A felvázolt problémákra, az alacsony szociokulturális háttérre vezethetjük vissza az ilyen családokból származó kisgyermekek:

· beilleszkedési nehézségeit, 

· hiányos ismereteit,

· képességbeli lemaradásait, részképesség zavarait,

· és a szegényes szókincset.

A családi nevelés hiányosságai rontják a gyermekek esélyeit az életben, nagyobb felelősséget és differenciált felzárkóztató fejlesztést igényel a pedagógustól.

Célunk:

· a cigány gyermekek iskolára való jobb felkészítése, az esélyegyenlőség biztosításával, tudatosan építve a cigány kultúra és a többségi kultúra közötti különbözőségekre és hasonlóságokra.

A célok megvalósításához a legfontosabb feladatunk:

· az óvoda óvó-, védő-gondozó funkció érvényesítése a szülők bevonásával, informálásával, a családok életének megismerésével és a kooperációs partner képviselőjével való kapcsolattartásával.

 (pl. A Bogyiszlói Cigány Nemzetiségi Önkormányzat képviselőjével)

Az óvodánk tartalmi megújulását a cigány nemzetiségi kultúrával tudja szolgálni, lerakva az identitás alapjait, ezáltal elősegítve az egész gyermeki személyiség harmonikus fejlődését. 

Valljuk: minden gyermek hordoz értékeket, attól függetlenül, hogy milyen bőrének színe, és minden gyermekben van valami szeretni való.    

3. ÓVODAI NEVELÉSÜNK CÉLJA, ALAPELVE
3. 1. 
Az óvodai nevelés célja
Elősegítse az óvodások sokoldalú, harmonikus fejlődését, gyermeki személyiség kibontakoztatását, a hátrányok csökkentését, az életkori-, és egyéni sajátosságok, valamint az eltérő fejlődési ütem figyelembevételével (ideértve a kiemelt figyelmet igénylő gyermekek ellátását is).
Közös célok:

· A 3-7 éves gyermek eltérő fejlődési ütemének és érési jellemzőinek szem előtt tartásával, a gyermeki személyiséghez igazított pedagógiai módszerek alkalmazásával, játékos keretek között alakul:
· az egészséges sokoldalú személyiség,

· a gyermekek környezettudatos szemlélete,

· a sikeres iskolai beilleszkedéshez szükséges testi, szociális, értelmi érettség.
· A cigány nemzetiségű gyermekek életkori sajátosságainak, és egyéni fejlettségének megfelelően, ismerik kultúrájuk elemeit, szokásait, ezáltal erősödik identitástudatuk.
· A sajátos nevelési igényű gyermekeknél érvényesülnek a gyermekeket megillető jogok, és csökkennek a sajátosságokból adódó különbségek. A tehetséges gyermek átlag feletti speciális egyéni képességei felszínre kerülnek, fejlődnek.
· A hátrányos helyzetű gyermekek összehangolt integrált nevelése révén, az esélyegyenlőség növekszik, az indulási hátrányok csökkennek, az iskolába való átmenet zökkenő mentesebbé válik.

3. 2. Az óvodai nevelés alapelvei
A gyermeki személyiséget elfogadás, tisztelet, szeretet, megbecsülés, és bizalom övezi.
A nevelés lehetővé teszi és segíti a gyermek személyiségfejlődését, a gyermek egyéni készségeinek és képességeinek kibontakoztatását. 

Az óvodai nevelésünkben alkalmazott pedagógiai intézkedések, a gyermekek személyiségéhez kell igazodnia.
Az óvoda gondoskodik: 
· A gyermeki szükséglet kielégítéséről, az érzelmi biztonságot nyújtó derűs, szeretetteljes óvodai légkör megteremtéséről, a testi, a szociális, és az értelmi képességek egyéni,  és életkor-specifikus alakításáról, a gyermeki közösségben végezhető sokszínű, – életkornak és fejlettségnek megfelelő – tevékenységről, különös tekintettel a mással nem helyettesíthető játékról. E tevékenységeken keresztül az életkorhoz, és a gyermek egyéni képességeihez igazodó műveltségtartalmak közvetítéséről, a gyermek egészséges fejlődéséhez és fejlesztéséhez szükséges személyi, tárgyi környezetről.
· A nemzetiséghez tartozó gyermekek óvodai nevelésében biztosítani kell az önazonosság megőrzését, ápolását, erősítését, átörökítését, nyelvi nevelését, és a multikulturális nevelésen alapuló integráció lehetőségét.
·  A hazájukat elhagyni kényszerülő családok (migráns) gyermekeink óvodai nevelésében biztosítjuk az önazonosság megőrzését, ápolását, erősítését, társadalmi integrálását.
3.  3. Óvodánk sajátos arculata
Óvodánk sajátos arculatát a következők alakítják, ill. határozzák meg:
· óvodai nevelésünk célrendszere,

· helyi sajátosságok és lehetőségek,

· szülői, partneri elvárások és igények,

· nevelőtestületünk tagjainak felkészültsége, valamint szakmai érdeklődése és megújító törekvései.
Az egészséges életmód szokásainak alakítása: 
Az egészséges életmódra nevelés, az egészséges életvitel igényének alakítása, a gyermekek testi fejlődésének elősegítése, az egészséges életmód, a gondozás, a testápolás, az egészségmegőrzés szokásainak alakítása, és az ehhez szükséges feltételek és eszközök megteremtése.

A környezeti nevelés, a környezet megóvása, védelme:
Fontosnak tartjuk:

· A 3-7 éves korosztály megismertetését a szűkebb és tágabb környezetével, és azt, hogy gyermekeink a természet értékeinek megóvására, és megőrzésére neveljük.

Ennek érdekében:

· rendszeresen, minden évszakban, élményszerző sétákat szervezünk,

· már kiscsoporttól rendszeresen kirándulni visszük a gyermekeinket,

· középső és nagycsoportosainkkal távolabbi kirándulásokra, (évente) természet-országjáró kirándulásokra megyünk.
Alapfeladataink ellátása mellett végzett tevékenységeink.

Gyermekjátszó, néptánc foglalkozások:

A bogyiszlói székhelyintézményben megjelenő tevékenység. E foglalkozások szorosan kapcsolódnak:

· a zenei neveléshez, ezen belül a ritmusérzék, a belső hallás fejlesztéséhez,

· mozgásfejlesztéshez azáltal, hogy e foglalkozások során alakul, fejlődik a gyermekek mozgáskoordinációja, állóképessége, teherbíró képessége,

· a helyi néphagyományok ápolásához, népszokásokhoz, szűkebb környezetünk tánclépéseinek, a helyi cigányzene megismerésére is mód nyílik.

Fejlesztő program:

A fejlesztőpedagógiai munka, mindkét intézményben, melynek célja:

· az alapos gyermekismereten alapuló egyéni fejlesztés, elsősorban játékidőben, kiscsoportos vagy egyéni formában, melyet óvodánk fejlesztő óvodapedagógusa végez. Ez a korrekciós, ill. fejlesztő munka elsősorban a tanulási zavarok megelőzésére, részint korrekciójára irányul. Ebben a munkában a csoportban dolgozó óvodapedagógusok és a logopédus is részt vesz.
Gyógytestnevelés, tartásjavítás:
A bogyiszlói székhelyintézményben megjelenő tevékenység, melynek célja:
· tartásjavítás, prevenció, erőnlét és állóképesség fejlesztés, lábboltozat javító gyógytestnevelés, nagymozgások fejlesztése, kiscsoportos és csoportos formában egyaránt, szakvizsgázott gyógy testnevelőnk közreműködésével éves ütemterv alapján.
Óvodai integrációs program

A hátrányos és halmozottan hátrányos gyermekek integrált nevelése mindkét intézményben.
Az óvoda nevelési programjának kiegészítéseként felvállalja a cigány gyermekek integrált nevelését a cigány kulturális nevelés keretén belül, magyar nyelven. (a programban dőlt betűs részként szerepel)
A nemzeti, etnikai kisebbséghez tartozó gyermekek óvodai nevelésében biztosítjuk az önazonosság megőrzését ápolását, erősítését, átörökítését, nyelvi nevelését, a multikulturális nevelésen alapuló integráció lehetőségét.

A bogyiszlói óvoda rendszerben végzi az óvodai kompetencia alapú programcsomag részleges alkalmazását. (A programban végig zöld színnel kiemelve)
Az alapfeladatokon felüli szolgáltatások szervesen beépülnek a nevelési rendszerünkbe, segítik kitűzött céljaink megvalósítását.

PROGRAMUNK ALAPELVE A CIGÁNY KÚLTURÁLIS NEVELÉS KERETÉN
BELÜL
A helyi nevelési programunk kiegészítéseként felvállaljuk a cigány gyermekek integrált nevelését a cigány kulturális nevelés keretén belül, magyar nyelven.
Valljuk: hogy megteremtjük a bizalmon alapuló kapcsolattartást a szülői házzal, és a gyermekek nevelése, oktatása során a hagyományőrző, identitás-megtartó és –megerősítő, értékfelmutató elvet érvényesítjük.
Fő feladatunknak tartjuk, hogy minden gyermeket –beleértve a cigány gyermekeket is – megpróbáljuk eljuttatni a helyi Pedagógiai Programunkban „a fejlesztés eredményei az óvodáskor végére” c. rész által meghatározott szintre, amely a sikeres iskolakezdéshez elengedhetetlen feltétel.
„ Aki valamilyen hátránnyal indul az életben, s megfelelő segítséget nem kap, azt a megkülönböztetettség érzése fogja cselekvésre ösztönözni. 

Az emberben igen komoly erőtartalékok vannak, amelyeket segíteni kell érvényesíteni!”

/ Adler /
Mindezek figyelembe vételével fokozott figyelmet fordítunk:
· cigány gyermekek eredményesebb iskolai felkészítésére,

· differenciált, egyéni képességek fejlődésére, felzárkóztató-tehetséggondozó nevelésükre,

· a cigány nemzetiség kultúrájának megismerésére, elsajátítására, a még meglévő helyi kulturális hagyományok felkutatására, átörökítésére, tudatosan építve a cigány kultúra és a többségi kultúra közötti különbözőségekre, és hasonlóságokra. 

Az integrált óvodai nevelésünk pozitívumai:
1. Az együtt nevelődő gyermekeknek nő a toleranciájuk a másság iránt, kifejlődik szociális alkalmazkodóképességük.

2.  A halmozottan hátrányos helyzetű gyermekek megtanulhatják a társadalom valódi „játékszabályait”, az óvodás társak pedig a segítés helyes és természetes módjait
3. Az együttlétek olyan attitűdök, értékek kialakulásához vezethetnek, amelyek ahhoz szükségesek, hogy a társadalom egymástól kölcsönösen függő tagjaiként jól tudjanak együttműködni. 
Helyi adottságokból és igényekből fakadó nevelési elveink:

· Óvoda- család együttműködésének elve:
A nevelésben az óvoda ismerje el a család elsődlegességét, tisztelje a szülőt. Az óvónő fogadja el a szülőt még akkor is, ha a gyermeknevelésben súlyos hiányosságokat tapasztal. Kapcsolataiban éreztesse az őszinte „odafordulást”, az empátiát és segítő szándékot addig a pontig, amíg a szülő képes ezt elfogadni. 
Az óvónő ismerje és fogadja el a család szokás-és szabályrendszerét, s tapintatosan befolyásolja az életmód jó szokásainak alakításában.
· Esélyegyenlőség elve:

A cigány gyermek ne érezzen hátrányos megkülönböztetést, sőt azt érezze, hogy hátrányos helyzetét kompenzáló, megkülönböztetett figyelemmel, segítséggel veszik körül, hogy ő is lehetőséget kap a zökkenőmentes iskolakezdéshez. A hátrányos helyzetű gyermekekkel külön foglalkozzon az óvónő érzelmileg is. 
Az óvoda minden csoportjában legyen jól tervezett és szervezett gyermekvédelmi munka, ami az esélyegyenlőtlenség kiküszöbölését szolgálja a preventatív eljárásokkal a prevenció érdekében kitűzött feladatokkal.
· Tolerancia elve:
Az óvónő törekedjék a másság elfogadására és elfogadtatására, a konfliktustűrő egészséges tolerancia kialakítására. A tolerancia, mint a másság elfogadása, az óvodai nevelésünkben szakmai alapkövetelmény.

· Pozitív diszkrimináció elve:
A cigány gyermekekkel szembeni bánásmódok pozitív irányú egyenlősége hangsúlyozottabban érvényesüljön az óvónő részéről.(Az óvónők szemléletváltása lényeges kritérium ehhez!)
· Előítélet mentesség elve:
A cigány gyermekeket sok türelemmel, hittel kell nevelni, hogy megtalálva mások által megerősítve, felnőve megtalálják helyüket a világban.
· Differenciált fejlesztés elve:
Egyéni eltéréseket toleráló, arra építő képességfejlesztés, mely segít és alapjául szolgál a gyermek teljes személyiségfejlesztéséhez

· Az összehangolt családgondozás elve – szocializáció elve:

Az óvodai nevelés vállalja fel a halmozottan hátrányos helyzetű családok segítését a társintézmények bevonásával.
4. PROGRAMUNK MEGVALÓSÍTÁSÁNAK ERŐFORRÁSAI

4. 1. Személyi feltételek
 Az óvodában, a nevelőmunka középpontjában a gyermek áll.

· Az óvodában a nevelőmunka kulcsszereplője az óvodapedagógus, akinek személyisége meghatározó a gyermekek számára. Jelenléte a nevelés egész időtartamában fontos feltétele az óvodai nevelésnek. Az óvodapedagógus elfogadó, segítő, támogató attitűdje modellt, mintát jelent a gyermekek számára.

· Az óvodapedagógusi tevékenységnek, és az óvoda működését segítő nem pedagógus alkalmazottaknak összehangolt munkája, hozzájárul az óvodai nevelés eredményességéhez.
· A sajátos nevelési igényű gyermekek fejlesztése speciálisan képzett szakember közreműködését igényli, – óraadó logopédus, szükség esetén utazó szakember részvételével.
· A nemzetiséghez tartozó gyermekek nevelése további feladatunk, hogy megvalósítsuk a nemzetiségi óvodai nevelés célkitűzéseit.
· A migráns gyermekek nevelése érdekében, az óvodánkban dolgozó felnőtteknek feladatuk lehetőséget teremteni ahhoz, hogy a gyermekek megismerhessék egymás kultúráját.
· A nevelőmunkát az óvoda teljes nyitva tartásában az óvodapedagógusok végzik.
· A bogyiszlói óvodánkban 5 fő óvodapedagógus heti 32 órában dolgozik, 1 fő óvodavezető heti 10 órában. Munkájukat 3 fő szakképzett dajka segíti.
· A fácánkerti kihelyezett óvodai csoportban 2 fő óvodapedagógus heti 32 órában dolgozik, munkájukat 1 fő szakképzett dajka segíti.
· Óvodapedagógusaink felsőfokú, illetve főiskolai végzettséggel rendelkeznek. 
· A bogyiszlói óvodában:    - 1 fő  fejlesztő óvodapedagógusi szakot végzett,
- 1 fő gyógy testnevelő szakvizsgát,

- 1 fő óvodavezetői szakvizsgával rendelkezik.
· A nevelőtestület azonos célokért, azonos elvek alapján, változatos módszerekkel dolgozik.
· Az óvodapedagógus legyen képes énekével, mesemondásával, bábozással, alkotásaival, esztétikai élményhez juttatni a gyermeket. Fejlesztésükhöz alkalmazzon egyéni módszereket, egyéni fejlesztési programot úgy, hogy a gyermek pozitív énképe, és önbizalma kialakulhasson.

· Óvodánk tartalmi munkájának sokszínűsége, valamint óvodapedagógusaink fokozott érdeklődése és elkötelezettsége egy-egy nevelési terület iránt, megjelenik az önképzéseken való részvételben.
· 2007-től a bogyiszlói óvoda részt vesz az óvodai kompetencia alapú oktatás részleges alkalmazásában, melyet 2010-ig felmenő rendszerben mind a három korcsoportban bevezette. A fácánkerti óvoda nem alkalmazza ezt a program kiegészítést.
· A hátrányos, halmozottan hátrányos helyzetű, és veszélyeztetett gyermekek érdekeit óvodáinkban a gyermekvédelmi felelős képviseli.
Nem ritka, hogy egy-egy feladatra szakmai team-ek szerveződnek, (pedagógiai program részprogramjának elkészítése, programbeválás vizsgálat, program felülvizsgálat, programértékelő csoport, fejlesztő munkacsoport, óvodai ünnepélyek szervezése, mérések, vizsgálatok, összehasonlító vizsgálatok, részterületek fejlesztési programjának kidolgozása).
Az óvodai csoportokban dolgozó párok kialakítását meghatározó szempontok:

· azonos szakmai érdeklődés, irányultság,

· hasonló, ill. megegyező pedagógiai elvek, ill. gyakorlat,

· egymást kiegészítő szakmai tapasztalat, munkában eltöltött idő (pl. pályakezdő és gyakorlott óvónő egy csoportba kerülése),

· saját kérés, jó együttműködő készség,

· vezetői döntés – nem megfelelő pedagógiai eredményesség esetén.

A fejlesztő munka
· A csoportokban folyó nevelőmunkát logopédus segíti, aki heti két alkalommal foglalkozik a megkésett beszédfejlődésű, ill. a beszédhibás gyermekekkel, mindkét óvodában. 
· Mindkét óvodában a fejlesztést fejlesztő óvodapedagógus végzi, aki a tanulási problémákkal küzdő, ill. a részképességekben lemaradt gyermekekkel foglalkoznak, egyénileg és kiscsoportos formában.

A logopédus és a fejlesztő munkát végző óvodapedagógusok kapcsolata az óvónőkkel mindennapos, folyamatos. A kölcsönös információcserén alapuló fejlesztés a biztosítéka, a gyermekek zavartalan iskolakezdésének.

A szülők egyéni megbeszélések alkalmával, szülői értekezleten tájékozódhatnak gyermekük fejlődéséről.

Az óvodapedagógusok bevonják a dajkákat a közösségi élet és az egészséges életmód szokásainak megtervezésébe, és gyakorlati megvalósításába. Az óvodapedagógusi tevékenységek, és az óvoda működését segítő nem pedagógus alkalmazottak összehangolt munkája, hozzájárul az óvodai nevelésünk eredményességéhez.
Dajkáink: 

· a tiszta, esztétikus környezet megteremtésével, 

· a nevelő munka feladataiban való közvetlen részvétellel (gondozási feladatok, játékfeltételek biztosításában való segítségnyújtás, kirándulásokon, élményszerző sétákon, ünnepeken, ünnepélyeken való részvétel), partnereink, segítőik óvónőinknek.
4. 2. Tárgyi, dologi erőforrásaink
Az óvoda épületét, udvarát, berendezéseit oly módon alakítjuk ki, hogy szolgálja a gyermekek biztonságát, kényelmét, megfeleljen a gyermeke testméreteinek, biztosítva egészségük megőrzését, fejlődését. Lehetővé tesszük mozgás és játékigényük kielégítését, és harmóniát árasztó színekkel, formákkal, anyagokkal vesszük őket körül. A tárgyi felszereléseket, amelyeket a gyermekek használnak, számukra hozzáférhető módon, és a gyermekek biztonságára ügyelve helyezzük el.
Megfelelő munkakörnyezetet biztosítunk az óvodai munkatársaknak, és lehetőséget biztosítunk a szülők fogadására is.
Óvoda Bogyiszló
· Óvodánk, községünk központjában helyezkedik el, gazdag zöldövezet veszi körül. Nagy alapterületű füves játszóterünk van, faragott játékaink, játékeszközeink felújítottak.
· Három óvodai csoportban folyik a nevelőmunka (nagycsoport, nagy-középső, kis-középső).
· A csoportszobák természetes és mesterséges megvilágítása jó.
· Egy óvodai csoportnak külön öltözője és mosdója van, két csoport közös öltözőt, és mosdót használ. A mosdók szellőztetése jól megoldható.
· A játék, étkezés, alvás a csoportszobákban zajlik. Az ágyakat a csoportszobákban és az öltözőben elhelyezett ágytartókban tároljuk.
· A csoportszobák bútorzata megfelelő, de már elhasználódott, a csoportok játékkészlete esztétikusan elhelyezhető benne.
· Óvodánkban az ételek tálalását dajkák végzik, a mosogatás az óvoda épületében lévő mosogatóhelységben történik.

Óvoda Fácánkert
· Az óvoda, a régi iskolaépület folytatásában, a falu központi részén helyezkedik el. 
· Udvara füvesített, a játékeszközei felújításra kerültek, új játékeszközökkel, és kerítéssel bővült.
· Két óvodai csoportszobával rendelkeznek, melynek egy öltözője, mosdója van.
· A gyermekek nevelése egy vegyes csoportban történik, melyben galéria található, a csoportszobában történik a játék, az étkezés.
· A csoportszobák természetes és mesterséges megvilágítása jó.
· A délutáni pihenő a másik csoportszobába történik, az ágyazók a mosdó előtti térben található.
· A csoportszobák bútorzata megfelelő, az eszközök elhelyezésére alkalmas.
· A tálalást dajka végzi, a mosogatás az új tálalókonyhájában történik.
Mindkét intézményben:
· A takarításhoz megfelelő mennyiségű háztartási gép és tisztítószer áll a rendelkezésünkre.
· Évente az óvodai csoportokban, és kiszolgáló helyiségekben tisztító meszelést végzünk.
· Az óvoda környékének rendben tartását, az épület belső javításait a fenntartó vállalja át.
· Azokat az aktuális feladatokat, amelyek a gyermekek egészséges udvari tartózkodásának feltételei, a dajkák végzik naponta.
· Óvodáink szakkönyvellátottsága jónak mondható.

Az összedolgozott nevelési program érvényességének ideje alatt, a fejlesztésben alábbi priorításokat érvényesítjük:
· Épületek folyamatos felújítása.
· Speciális mozgás-, és részképességek fejlesztését szolgáló eszközök bővítése.
· A gyermekek szabad játékához szükséges eszközrendszerének folyamatos korszerűsítése, a megjelenő új játéktémáknak megfelelően.
· Speciális fejlesztés (logopédus, fejlesztő munkát végző óvodapedagógusok) eszközrendszerének biztosítása, és bővítése.

· A kompetencia alapú oktatáshoz szükséges eszközök beszerzése.
HUMÁN ÉS TÁRGYI ERŐFORRÁSOK RENDELKEZÉSRE ÁLLÁSA A CIGÁNY 
KULTURÁLIS NEVELÉS KERETÉN BELÜL

Óvodánk személyi feltételei:

Etnikai programunk sikeres bevezetéséhez és megvalósításához a szakmai feltételeket megfelelőnek mondhatjuk. Fejlesztő munkánkat 1 fő fejlesztőpedagógusi végzettség rendelkező, és 1 fő cigány kulturális nevelőmunkához kapcsolódó tanfolyami végzettséggel rendelkező óvodapedagógus segíti.
Két fő óvodapedagógus rendelkezik a részképesség fejlesztéshez szükséges tanfolyami végzettséggel.
Pedagógiai munkánkat megbízásos munkaviszonyban l fő logopédus segíti, heti 4 órában, mely a hiányos és javításra váró nyelvi-kommunikációs képességek fejlesztését szolgálja, segítő munkakapcsolattal az óvodapedagógusok részéről.
Tárgyi feltételek:

Eszközellátottságunk: 

Minőségi fejlesztést, a speciális részképességeket fejlesztő játékok, eszközök beszerzése jelentette. 

Célirányosan fejlesztettük szakmai eszköztárunkat. Első lépésben a mozgásfejlesztő eszközök minőségi és mennyiségi beszerzése történt, majd bővült zenei kelléktárunk is.

A játékállomány és a szakmai eszközök beszerzéséhez szükséges költségeket pályázati összegekből biztosítottuk.

Szakkönyvellátottságunkat ezen a téren még bővíteni kell. További pályázatok kihasználásával mindezeket továbbra is fejleszteni szeretnénk.
5. AZ ÓVODAI NEVELÉSÜNK CÉLRENDSZERE

5. 1. 
Általános fejlesztési célok
· A 3 – 7 éves gyermek testi – lelki szükségleteinek kielégítése, fejlődésének elősegítése. A sokoldalú képességfejlesztéssel, a személyiség harmonikus fejlesztése, a sikeres iskolakezdéshez szükséges testi, szociális- és értelmi érettség kialakítása, az életkori- és egyéni sajátosságok és eltérő fejlődési ütem figyelembe vétele, (ideértve a különleges gondozást igénylő gyermeke ellátását is) a gyermekek és családjaik értékrendjének, sokféleségének figyelembevétele.
· Az eltérő fejlődési ütem figyelembevételével, a magatartás és teljesítmény problémákkal küzdő, ill. a sajátos nevelési igényű gyermekek sikeres fejlesztése.
· A sokszínű, változatos tevékenység szervezése, a játék elsődlegességének biztosításával.
· Elsősorban a gyermek érdekeit figyelembe vevő óvodai nevelési folyamat tervezése, és megvalósítása.
· Meleg, szeretetteljes, elfogadó óvodai légkör megteremtésével, a gyermek érzelmi biztonságának elősegítése.
· A mozgás szeretetére épülő egészséges életmód megalapozása.
· A környezeti- és kulturális értékeink szeretetére, megóvására, megőrzésére nevelés.
· A sajátos nevelési igényű gyermekek nevelése, a hátrányos helyzetű, és halmozottan hátrányos helyzetű gyermekek nevelése.
· Gyermeki kompetenciák tudatos fejlesztése.
5.  2. 
Helyi célok
Valamennyi csoportban a tanulási zavar megelőzése, ezen belül:

· Az iskolai tanulást meghatározó pszichikus funkciók, tanulási képességek hatékony fejlesztése.
· Tanulási zavarok prevenciója, korrekciója minden tevékenységformában, de elsősorban játékosan (csoportban és csoportból kiemelten, a logopédus, a fejlesztő munkát, és gyógy testnevelést végző óvodapedagógus bevonásával). 
5.  3.
 Kompetencia alapú nevelés az óvodában
 

A gyerekek fejlődése nem egyforma, képességszintjük egyéni, sajátos fejlődési mintázatot mutat. Ahhoz, hogy tudjuk, mely területen kell fejlődnie a gyereknek, meg kell őt ismerni. Az adott állapotból kell kiindulni a fejlesztésnél. A képességfejlesztés az elsődleges, a hangsúly a különböző módszerekkel történő egyéni fejlesztésen van.

Az óvodai nevelésünk célja az egész személyiség-és benne a pszichikus funkciók-fejlesztése, amelyek alkalmassá teszik a gyerekeket az alapkultur technikák elsajátítására. 

A valódi tudás az, amit a gyerek maga fejt meg és cselekvésen keresztül sajátít el. Ennek érdekében fontos, hogy minél több tapasztalathoz jusson, élményeket élhessen át, természetes kíváncsiságát kielégíthesse. A tanulás útja elsősorban a játékba integrált önkéntes és cselekvéses tanulás. 
A játék az óvodáskorú gyermek legelemibb pszichikus szükséglete, legfőbb élményforrása, személyiségfejlesztésének színtere, a tanulás, a készség- és képességfejlesztés leghatékonyabb módja. Az óvodáskor szenzitív időszak, amennyiben nem kap elég gyakorlási lehetőséget a képesség, az idegrendszer nem kap kellő megerősítést a gyakorlás által, a képesség elvész vagy hiányosan alakul ki. A nevelő környezetnek lényeges szerepe van, mire ad több lehetőséget a gyereknek.

A képességfejlesztésnél azoknak a képességeknek a fejlesztése az elsődleges (értelmi, testi, kommunikációs, szociális), amelyek megalapozzák a kulcskompetenciákat, az óvoda-iskola átmenetet. (lásd: A „KEREK VILÁG” óvoda – iskola átmenet program)
A gyerekek különbözőségéből adódóan az átlaghoz igazodó fejlesztési stílus helyett, a gyerekek fejlettségéhez igazodó fejlesztési stratégia lehet eredményes.

A nevelési, fejlesztési folyamatok megtervezésénél ezért szükséges a több szinten és több úton elérhető célokat, feladatokat, módszertani elemeket alkalmazni és a gyerekek fejlődését nyomon követő rendszer segítségével, ismeretükre építeni a fejlesztést.

Az óvodában komplex nevelés folyik, a nevelési területek elméletileg differenciáltak, a gyakorlatban egységet alkotnak. 

Óvodai nevelésünk fontos célja, a gyermeki aktivitás, motiváltság, kíváncsiság ébrentartása és kielégítése, a kreativitás előtérbe helyezése és a kompetencia érzés kialakítása, fenntartása. 

A kompetencia-alapú óvodai programcsomaggal célunk, hogy a gyermekek felfedezzék képességüket, készségüket, azokat fejlesztve kialakuljon egészséges önbizalmuk „én tudatuk” és ez által képesek legyenek az élethosszig tartó tanulásra, amely segíti őket abban, hogy az életük során eléjük gördülő akadályokat zökkenőmentesen tudják elhárítani. 
A programcsomag témakörei: 
Óvodából az iskolába való átmenet tartalmilag újszerű kidolgozása. 

A játék, érzelmi nevelés, erkölcsi nevelés újra kiemelt fontosságot kap, amit a társadalmi változások is igazolnak. 
Játsszunk? Természetesen! c. rész a játéktevékenységet a gyermekek élményeire, ötleteire alapozza, biztosítva ezzel a gyermekek szabadságát, önmegvalósítását. 
Inkluzív pedagógia – ami a különböző fejlettségi szinten lévő gyermekek együttélését segíti elő. Itt újdonságként kell kezelni azt, hogy fejlesztési terveket, javaslatokat ad, három fokozatban: 

1. Eltérő fejlődésű gyermekek
2. Átlagos fejlődésű gyermekek
3. Tehetséges, kiemelkedő képességű gyermekek fejlesztéséhez. 
A zene varázsa, az óvodai bábjáték, drámajáték, a néphagyományok ápolása a gyermekek érzelmi, erkölcsi nevelésének fő mozgatórugói. 
A zene varázsa c. – új utat mutat az óvodapedagógusnak az óvodai ének-zenei nevelés terén a kodályi hagyományokra építve. 
Az óvodai báb- és drámajáték újra előtérbe helyezi a feledésbe merülő báb- és drámajátékot, annak alkalmazási területeit a beszoktatásban, mesében-versben, ábrázolásban.
A néphagyományok ápolása elősegíti a világ befogadását, hagyományápolást, hagyományteremtést. 
Az új óvodai programcsomag egy újszerű, még szélesebb módon értelmezi az óvónő és a dajka együttműködési területeit, valamint a szülőkkel való kapcsolattartás hagyományos kereteit.
A tavalyi nevelési évben sikeresen bevezettük két óvodai korcsoportban a programcsomagot, és célunk hogy felmenő rendszerben, a többi korcsoportban és a fácánkerti tagintézményben is bevezetésre kerüljön. 
Eddigi tapasztalataink: ez a programcsomag nagyban továbbfejlesztette, színesítette munkánkat és nagy segítséget nyújtott a differenciálásban, az egyénre jellemző sajátosságok keresésében, a projekt rendszerű oktatás előtérbe kerülésének. Ennek a fejlesztésnek az eredménye, hogy elkészült egy olyan innovatív óvodai program kiegészítés, amely megőrzi az eddigi óvodapedagógiai értékeinket, az óvodapedagógus és a gyermek részéről aktív, cselekvő gyakorlatot kulcsfogalomnak tekinti, ugyanakkor XXI. századi szellemiségének megfelelően a kompetencia, mint központi kategória hatja át az egész programot.
A CIGÁNY KULTURÁLIS NEVELÉS CÉLJA, FELADATA

A 3-7 éves korú gyermekek sajátos kultúrájából és családi életviteléből adódó különbözőségekre tekintettel sokoldalú, harmonikus személyiség fejlesztése, differenciált módszerekkel.

Pedagógiai hitvallásunkból fakadóan fő célkitűzésünk és feladatunk:
· a magyar és cigány gyermekek egy csoportban nevelése, 

· a rászoruló cigány gyermekek felzárkóztatása, beilleszkedésük elősegítése,

· a cigány és a többségi kultúra közötti különbözőségek és hasonlóságok megismerése, 

· a cigány családokkal való kapcsolattartás, nevelésünk összehangolása.
Nevelőmunkánk feladatai:
A korai prevenció megvalósítása, az egészséges életmód, az érzelmi, értelmi, anyanyelvi nevelés területén – együttműködve a családi és társadalmi környezettel – a hátrányok leküzdése értelmében.

Ez az alapja a felzárkóztatásnak, az esélyegyenlőség biztosításának, mindez csak akkor lehet sikeres, ha a gyermekek már 3 éves kortól rendszeresen járnak óvodába.
A család és az óvoda nevelési folyamatának eredményeként:
· alakuljon ki a gyermekekben pozitív érzelmi viszony a kisebbség kultúrája iránt, 

· tájékozódjon kommunikációs helyzetekben, 

· ismerjen a kisebbség és az anyanemzet kultúrájából merített dalokat, meséket, verseket, mondókákat, játékokat,

· rendelkezzen életkoruknak és egyéni képességeiknek megfelelő szókinccsel, ismeretanyaggal, mely megalapozza sikeres iskolakezdésüket, 

· ismerkedjen meg a helyi cigány nemzetiség szokásaival, hagyományaival, a tárgyi kultúra értékeivel, tanulja meg azok tiszteletét és megbecsülését.
6.  AZ ÓVODAI NEVELÉSÜNK FELADATAI, ALAPVETŐ KERETEI
Az óvodai nevelés feladata az óvodáskorú gyermek testi és lelki szükségleteinek kielégítése. Ezen belül:
1. az egészséges életmód alakítása,

2. az érzelmi, erkölcsi és közösségi nevelés,
3. az anyanyelvi, 

4. értelmi fejlesztés, nevelés megvalósítása.
Programunk fejlesztési rendszerének rendszerábrája:










6.  1. 
Az egészséges életmód alakítása
Az egészséges életmódra nevelés, az egészséges életvitel igényének alakítása, a gyermek testi fejlődésének elősegítése, ebben az életkorban kiemelt jelentőségű.
 Az óvoda tevékenységrendszere az alábbiakban foglalható össze.
· A gyermek gondozása, testi szükségleteinek, mozgásigényének kielégítése.
· A harmonikus, összerendezett mozgás fejlődésének elősegítése.
· A gyermek testi képességeinek fejlesztése, fejlődésük elősegítése.
· A gyermek egészségének védelme, edzése, óvása, megőrzése.
· Az egészséges életmód, a testápolás, az étkezés, az öltözködés, a betegségmegelőzés, az egészségmegőrzés szokásainak alakítása.
· A gyermek fejlődéséhez es fejlesztéséhez szükséges egészséges, és biztonságos környezet biztosítása.
· Ha szükséges, megfelelő szakemberek bevonásával – a szülővel, óvodapedagógussal együttműködve- speciális gondozó, prevenciós és korrekciós, testi, lelki nevelési feladatok ellátása.
Az egészséges életmódra nevelés területei:
a.) gondozás,
b.) testi nevelés,
c.) edzés,
d.) környezet kialakítása.
Gondozás: 

· A testi, lelki, szellemi egészség egyik alapvető feltétele a gyermek komfortérzetének kielégítése. 

· A gondozási feladatok teljesítése, bensőséges gyermek-óvónő, gyermek-dajka kapcsolatot feltételez. 
· A WC használatával kapcsolatos tevékenységek figyelemmel kísérése, támogatása, szükség szerint fizikai segítség nyújtása, sértheti a gyermek intim szféráját, ezért türelmesnek, megérőnek kell lennünk. 

· A testápolás terén akár a kéz, akár az arc megérintése válthat ki elutasítást, amit el kell fogadnunk. 
· A papír zsebkendő használatával kapcsolatban, felhívjuk a gyermekek figyelmét a szelektív hulladékgyűjtésre. 

· Az öltözködésnél fontos, a helyes sorrend megismertetése, egymáshoz igazítása.

· Minden korosztálynál fontos a fogápolás szokásainak megalapozása. 

· Az önkiszolgáló feladatok elvégzése a tevékenységek többszöri gyakorlását teszi lehetővé, alakítja a gyermek énképét, segíti önállóvá válásukat. Az óvónő, dajka bemutatja, megismerteti, és figyelemmel kíséri a napi élethez szükséges szokások fejlődését, melyek egy része, az óvodáskor végére szükségletté válhat. 
· Mivel minden tevékenységet szóbeli megerősítés kísér, a napi életritmus megtervezésénél erre is elegendő időt kell biztosítani, hogy mindez nyugodt, kiegyensúlyozott, türelmes légkörben valósulhasson meg.
Testi nevelés:
 Mozgás:
· A mozgás során fontosnak tartjuk a megfelelő kényelmes, természetes alapanyagú, jól szellőző öltözéket, szabadban, teremben egyaránt. 

· A rendszeres, örömmel végzett mozgással, a gyermekeket az egészséges életvitel kialakítására szoktatjuk. 

· Szervezünk változatos, élményszerű tevékenységeket, amelyek a gyermekek harmonikus, összerendezett mozgásfejlődését segítik elő.
Levegőzés: 

· Naponta, délelőttönként minimum 2 órát tartózkodunk a friss levegőn. Kivétel: eső, viharos szél, -5 °C alatti hőmérséklet, köd.

Pihenés: 

· Legfontosabb a nyugodt légkör biztosítása. A gyermekek egyéni alvásigényének, és szokásainak figyelembevétele. Kényelmes fektetők használata, saját pizsama, alváshoz játék, eszköz (ha szükséges). Az óvónő jelenléte a pihenés teljes idejében elengedhetetlen.
Egészségvédelem, edzés: 

· A gondozási, testi, és mozgásfejlesztési feladatok ellátása, megvalósítása, elősegíti a gyermek egészségének megóvását. 
· Nagy hangsúlyt fektetünk a higiénés szabályok betartására. 

· A gyermek testi épségének védelme, és a baleset megelőzés magába foglalja a személyi, és tárgyi feltételek biztosítását, az eszközök, használati tárgyak folyamatos ellenőrzését, valamint karbantartását, a hibaforrások megszüntetését. Önmaguk, és társaik testi épségének megóvására neveljük a gyerekeket. 

· A levegő, víz, napfény együttes hatása biztosítja a gyerekek testi edzettségét. Ennek érdekében, minél több időt igyekszünk a szabadban tölteni.

A teljes körű egészségfejlesztéssel összefüggő feladatok kidolgozása fontos feladatunk, amelyek, különösen a személyi higiéné területére terjednek ki, és további feladatot jelentenek.

· Az egészséges táplálkozás.
· Mindennapos testnevelés, testmozgás.
· A testi, és lelki egészség fejlesztése, a viselkedési függőségek.
· A bántalmazás, és óvodai erőszak megelőzése.
· A baleset-megelőzés.
Cél:
· Nyugodt, kiegyensúlyozott életritmus biztosítása, a gyermek élettani szükségleteinek figyelembevételével.
· A gyermekek testi és lelki szükségleteinek kielégítése során, formálódnak az egészséges életvitelhez szükséges jártasságok, készségek, fejlődnek testi képességeik.
Megvalósítás feladatai:
· A gyermekek életkorának megfelelő életritmus kialakítása a napirendben.
· Nyugodt, kiegyensúlyozott légkör megteremtése a csoportban. 
· A gyermek sokoldalú mozgásához hely, idő, eszköz biztosítása a teremben, és a szabadban egyaránt. 

· A mindennapos testnevelés időtartamában, és a feladatok összeállításában, elősegíteni a gyerekek mozgásigényének kielégítését, egészséges kifáradását.
· A gyermekek szükségleteinek kielégítése az egész nap folyamán (pl. folyadék).
· A kialakított szokás és szabályrendszer betartásának figyelemmel kísérése.
· Önállósági törekvések támogatása.
· A kulturált étkezés szokásainak megismertetése, gyakoroltatása (kanál, villa, kés használata, csukott szájjal rágás, szalvéta használat).
· Az asztalterítés technikája, esztétikumára való odafigyelés.
· Az egészségmegőrző, táplálkozási szokások alakításánál modell- és mintanyújtás.
· Kezdeti étvágytalanságnál, válogatósságnál, kellő tolerancia tanúsítása, majd fokozatos ösztönzés a gyerekek változatos étkezésére.
· 3 évesek egyéni szükséglete alapján, WC papír használatban, illetve zsebkendő használatban segítségnyújtás.
· Fiúknál a WC ülőke felhajtásának, illetve a megfelelő WC használat elvárása.
· A WC lehúzásának igénnyé alakítása, elvégzésének figyelemmel kísérése, intimitás biztosításával.
· A gyermekek helyes kézmosására, kéztörlésre szoktatása.
· A gyermekek tisztaság, ápoltság iránti igényének alakítása.
· A fésű használatának bemutatása, gyakoroltatása, szükség szerinti segítségnyújtás.
· A fogmosás technikájának megismerése, gyakoroltatása, a fogmosás eszközeinek rendbe tartása.
· Felöltözésnél, vetkőzésnél egyéni szükséglet szerinti segítségnyújtás.
· A gyermekek időjárásnak megfelelő réteges öltözködésre szoktatása.
· A ruhák összehajtásának, saját öltözőzsákba való rendbe tartásának megismertetése, elvárása.
· A gyermekek levegőzésének biztosítása.
· A délutáni pihenéshez a csoportszoba kiszellőztetése.
· Lefekvés után mesélés, majd testközeli jelenléttel, simogatással, a gyermek érzelmi biztonságának, nyugalmi állapotának támogatása.
· Lázas, hányós, hasmenéses gyermek elkülönítése, gondoskodás felügyeletről, szüleinek mihamarabbi értesítéséről.
· A családok, és az óvoda gondozási szokásainak összehangolása.

Megvalósítás tartalmi rendszere:
· A rendszeresen szellőztetett és tisztán tartott szabad mozgástér, és megfelelő megvilágítás.
· Mozgásfejlesztő eszközök széles körének biztosítása a csoportszobában, és az udvaron.
· Az épület helyiségeinek berendezési tárgyai, felszerelései.
· Étkezésnél: terítő, evőeszköz, szalvéta, edények.
· Tisztálkodáshoz: szappan, törölköző, pohár, fogkefe, fésű, körömkefe, foglalkozáshoz, kötetlen fejlesztéshez szükséges felszerelések.
· Mozgáshoz, sportoláshoz szükséges eszközök, felszerelések.
· Pihenéshez szükséges felszerelések.
· Teremrendezés szükség szerint.
· Higiénikus, gondozott mellékhelyiségek.
· Sokfajta mozgáslehetőséget biztosító jól felszerelt udvar.
AZ EGÉSZSÉGES ÉLETMÓD KIALAKÍTÁSA A CIGÁNY KULTURÁLIS NEVELÉS 
KERETÉN BELÜL
Célunk: a testben és lélekben egészséges ember nevelése. 
Az óvodában a helyes életritmus, a táplálkozás, a testápolás, öltözködés, mozgás, edzés, pihenés és alvás megszervezésével, az ehhez kapcsolódó gyermeki tevékenységekkel, és az ezen alapuló szokások kialakításával biztosítjuk a megfelelő életmódot. A cigány mentalitás ismeretében fontos az egészséges életmód igényeinek felébresztése, mint érték megjelenítése. 

 Feladat:

· alkalmazza a speciális gondozást, a prevenciós és korrekciós testi feladatok ellátásához,

· a betegség megelőzése érdekében szoros kapcsolatot tart a gyermekorvossal, védőnővel,

· megismerteti a gyermekekkel az egészséges életmódhoz szükséges testápolási eszközöket,

· ismerteti a szülőkkel a helyi önkormányzati segélyezési formákat, ellátásokat.

 Módszertani alapelvek:

· Az óvónő figyelembe veszi az otthonról hozott szokásokat, biztosítja továbbfejlesztésüket, erősítve a helyeset, gyengítve a helytelent.

· Tapintattal segíti és szoktatja a családokat a helyes testápolási követelményekhez.

· Az óvónő szem előtt tartja a gyermekek egészségének védelmét, testük, ruházatuk gondozását, rendszeres és szükségszerű tisztálkodásukat, hogy ennek megfelelően alakuljon ki igényük.

Az óvónő feladata:
· A gyermeki természetből adódóan kielégítjük a „rombolás, szétszedés” vágyát, de ezután rögtön követi a helyreigazítás cselekedettben és szóban egyaránt.

· Engedjük, hogy a cigány gyermek a földön, a szőnyegen játsszon, ahol sokkal szabadabban érzi magát, mint a széken ülve. Hetek elteltével azonban rászoktatjuk őket arra, hogy igényeljék a szék használatát. Az étkezést mindig széken ülve, asztalnál történik!

· Kialakítjuk a gyermekek rendszeres étkezéshez szoktatását, a tányér használatát.

· Erőszakmentesen, türelemmel, tapintattal szoktatjuk a cigány gyermekeket a ruha, cipő használatára.

· A gondozási teendőket kiemelten kezeljük, tapintatosan szoktatjuk a gyermekeket a higiéniára.

· Ismerkedjenek a gyermekek a vízzel, szappannal. Ha szükséges megmosdatjuk, megfürdetjük őket.

· Megismertetjük őket a fürdőszobai eszközökkel, megtanítjuk megnyitni és elzárni a vízcsapot.

· Hozzászoktatjuk a gyermekeket az alapos és alkalomszerű kézmosásra.

· Megismertetjük őket a zsebkendő használatával, mivel az otthoni környezetben nem használják.

· A WC helyes használatát is az óvodában tanulják meg a cigány gyermekek. Kikísérjük a gyermekeket a WC helyiségbe, figyelmeztetjük őket, hogy csakis itt szabad elvégezni a szükségleteiket, nem pedig az udvaron.
A fejlődés várható jellemzői
3-4 éves korban:
· Szükségleteit kis segítséggel képes kielégíteni.

· Kevés figyelmeztetéssel a WC használatakor, a fiúk felhajtják a WC ülőkét, és lehetőleg állva végzik a dolgukat.

· Kis segítséggel használják a WC papírt, papírzsebkendöt.
· Próbálkozzon a tisztálkodási eszközre vigyázni, tisztán tartani, használat után a helyére tenni.
· A WC használat után, és egyéb szennyező tevékenység végzése után, felszólításra kezet mos, a kezét szárazra törli.

· Kis segítséggel öltözik, vetkőzik.
· Cipőjét felismeri, fel, és le veszi.
· Ruháját igyekszik segítséggel összehajtani, és a helyére tenni.

· Kulturált étkezés alapvető szokásait megismeri, gyakorolja (asztalnál ülve, halkan, csukott szájjal étkezni).

· A tányérral, pohárral, evőeszközzel, önállóan kiszolgálják magukat.

· Az étkezés után elviszik az eszközöket.
· Életkorának megfelelően edzett.

· Szívesen mozog a szabadban, évszaktól függetlenül.

· A székeket, és használati tárgyaikat önállóan elveszik, és használat után a helyükre teszik.

A fejlődés jellemzői óvodáskor végére (5 – 6 - 7 éves korban)

· Szükségleteit képes késleltetni.

· Szükségleteit képes önállóan kielégíteni.

· WC használatakor a fiúk felhajtják a WC ülőkét, és állva végzik a dolgukat.

· WC használat után használják a WC papírt.

· A tisztálkodási eszközre vigyáz, tisztán tartja, használat után a helyére teszi.

· A WC használat, és egyéb szennyező tevékenység végzése után kezet mos, a kezét szárazra törli.

· Önállóan öltözik, vetkőzik, ha kell, segítséget kér.

· Cipőjét befűzi, bekötésével próbálkozik.

· Ruháját igyekszik összehajtani, és a helyére tenni.

· Képes önállóan eldönteni, hogy miből mennyit tud elfogyasztani.

· Kulturált étkezés alapvető szokásait ismeri (asztalnál ülve, halkan, csukott szájjal étkeznek).

· Vigyáz környezetének rendjére, tisztaságára.

· Az udvaron nem szemetel.

· Ismeri a szelektív hulladékgyűjtés okát, és mikéntjét.

· Igényévé válik a rendezettség, tisztaság, ápoltság.

· Segítséget nyújtanak társaiknak, felnőtteknek.

· Életkorának megfelelően edzett.

· Szívesen mozog a szabadban, évszaktól függetlenül.

· Ismeri, és betartja a balesetvédelmi magatartásformákat.
6.  2.
 Az érzelmi, erkölcsi és közösségi nevelés
 Az óvodáskorú gyermek egyik jellemző sajátossága, a magatartás érzelmi vezéreltsége. A személyiségen belül az érzelmek dominálnak, ezért elengedhetetlen, hogy a gyereket az óvodában érzelmi biztonság, otthonosság, derűs, kiegyensúlyozott, szeretetteljes légkör vegye körül. 
Mindezért szükséges, hogy: 

· a gyermeket már az óvodába lépéskor kedvező érzelmi hatások érjék, 

· az óvoda alkalmazottai és a gyermek, a gyermekek, valamint az óvodai alkalmazottak közötti kapcsolatot pozitív attitűd, érzelmi töltés jellemezze, 

· az óvoda egyszerre segítse a gyermek erkölcsi, szociális érzékenységének fejlődését, én tudatának alakulását, és engedjen teret önkifejező, és önérvényesítő törekvéseinek,
· az óvoda nevelje a gyermeket annak elfogadására, megértésére, hogy az emberek különböznek egymástól.
 A szocializáció szempontjából meghatározó a közös élményeken alapuló tevékenységek gyakorlása, gyermek erkölcsi tulajdonságainak, (mint például: az együttérzés, a segítőkészség, az önzetlenség, a figyelmesség) és akaratának (ezen belül: önállóságának, önfegyelmének, kitartásának, feladattudatának, szabálytudatának) fejlődése, szokás- és normarendszerének megalapozása.
Az óvoda a gyermek nyitottságára épít, és ahhoz segíti a gyermeket, hogy megismerje szűkebb és tágabb környezetét, amely hazaszeretet, és a szülőföldhöz való kötődés alapja, hogy rá tudjon csodálkozni a természetben, az emberi környezetben megmutatkozó jóra, és szépre, mindazok megbecsülésére. 
A gyermek nyitottságára építve, az óvoda segítse elő, hogy a gyermek tudjon rácsodálkozni a természetben, és az emberi környezetben megmutatkozó jóra, és szépre, tisztelje, és becsülje azt. Ismerje szűkebb és tágabb környezetét, amely a szülőföldhöz való kötődés alapja.
A gyermeki magatartás alakulása szempontjából az óvodapedagógus, és az óvoda valamennyi alkalmazottjának kommunikációja, bánásmódja, és viselkedése, modell értékű szerepet tölt be. 
A kiemelt figyelmet igénylő gyermekek esetében, szükség szerint különösen jelentős az óvoda együttműködő szerepe, az ágazati jogszabályokban meghatározott speciális felkészültséggel rendelkező szakemberekkel.
Az óvodások számára meghatározó a gyermek, és az óvodapedagógus kapcsolatának minősége. A felnőtthöz fűződő viszony nyújtja azt az érzelmi biztosságot a gyermek számára, amely jó közérzetet, nyugodt, harmonikus tevékenységet tesz lehetővé. 
Fontosnak tartjuk, az óvodapedagógus-gyermek, gyermek-dajka kapcsolatában a pozitív érzelmi töltés, a pozitív attitüd megnyilvánulásait.
Támaszkodunk a családi nevelésre, és szoros együttműködésre. Fontosnak tartjuk a gyermek korai, óvodáskort megelőző testi-lelki fejlődésének alapos ismeretét. Ennek eszköze a személyiséglap, melyből információt kapunk az óvodába lépés előtti állapotról. A későbbiek során ezt hasznosítja az óvodapedagógus, a gyermek jobb megismerése érdekében, a fejlesztési feladatok megtervezésében. Fejlesztő munkánk során arról gondoskodunk, hogy a gyermekek tapasztalatai változatos tevékenységformák közben gazdagodjanak. 
A gyermek én központúsága alapján önmagára képes figyelni. Az együttéléshez szükséges erkölcsi normák és tulajdonságok akkor fejlődnek ki, ha a gyermek állandóan gyakorolja a társaihoz való helyes viszonyulást.
Minden kisgyermeknek lehetősége van: megtanulni a közös tevékenységek alkalmával, hogy hogyan viszonyuljanak társaikhoz, a pozitív visszajelzések önerősítő, önbizalom növelő hatásúak. 

Észreveszik, hogy társaik sokféle, színes egyéniségek, megtapasztalják, hogy egy problémának több megoldása is lehet.
Az ünnepek kiemelkednek a mindennapi életből, a hagyományok, a közös élmény fokozza a gyermekek közösséghez tartozását. A különböző jellegű ünnepeket, sajátosságaiknak megfelelően szervezzük azzal a céllal, hogy minden gyerek számára külön, de egyben az egész közösségnek is élményt, örömet jelentsen. A hagyomány az egész közösség életének jellemzője. A közös élmények mély nyomot hagynak a gyermekben, főleg akkor, ha aktívan élik át.
Cél:
· Erkölcsi, akarati tulajdonságok kialakítása, erősítése, fejlesztése, az óvodapedagógus és a dajka példaadásával.
· A különbözőségek elfogadása, tiszteletére nevelés.

· A szülőföldhöz fűződő pozitív érzelmi viszony kialakítása.

· A figyelem ráirányítása a természeti, és emberi környezetben megmutatkozó jóra és szépre, tiszteletére, és megbecsülésére nevelés.

· A kiemelt figyelmet igénylő gyermekek esettében, speciális fejlesztéssel az egyéni szükségleteiknek megfelelő pedagógiai eljárások alkalmazásával, szükség esetén a megfelelő szakemberek közreműködésével, az esélyegyenlőség biztosítása.

· Esélyteremtés a migráns gyermekek számára.

· Kiemelkedő képességű gyermek esetén képesség kibontakoztatás.
Megvalósítás feladatai:
· A gyermeki magatartás alakulása szempontjából, modellértékű legyen az óvodapedagógus kommunikációja, bánásmódja, és viselkedése.
· Nyugodt, kiegyensúlyozott, biztonságot árasztó légkör kialakítása.

· A csoportszoba környezettudatos szemléletű, otthonos, hangulatos, esztétikus, biztonságos berendezése.
· Közös élményekre épülő tevékenységek biztosítása, (játék, munka, tanulás, kirándulások, ünnepek, egyéb élményszerzési alkalmak).
· A szeretetteljes, empátikus kisugárzás, odafigyelő magatartás, előnybe részesítése.
· Megfelelő konfliktuskezeléssel, példát mutatni, és motiválni a gyermekeket a konfliktusok önálló megoldására.
· Az otthont jelképező személyes tárgyak elfogadása, a beszoktatás időszakában, valamint a mindennapok megkönnyítése érdekében.
· A beszoktatás időszakában, (a bogyiszlói óvodában) – szükség szerint – mindkét óvónő és a dajka jelen van, ami biztosítja a beszoktatást könnyítő testközelséget.
· A gyermek érzelmi biztonságának szempontjából, alapvető fontosságú a napirendi tevékenységek rendszeres ismétlődése.
· Támogatjuk, a gyermekek önálló döntéseit, szabályalkotásban, kapcsolattartásban.
· Támogatjuk, a tehetséges gyermekek kibontakoztatását, a lassabban fejlődők felzárkóztatását.
· Segítjük, a hátrányos, halmozottan hátrányos, és migráns gyermekek beilleszkedését.
· Törekszünk, a családdal való szorosabb együttműködésére.
Megvalósítás tartalmi rendszere:
· Óvodába lépéskor kedvező érzelmi hatások érjék a gyermekeket.
· A gyermekek egyéni érzelmi megnyilvánulásaira reagálunk.
· Segítjük a gyermekek szociális érzékenységének fejlődését, én tudatának alakulását, teret engedünk az én érvényesítő törekvéseiknek, de tudjanak együttműködni társaikkal, felnőttekkel. 
· Tapintatosan segítjük a visszahúzódó gyermekeket a kapcsolatteremtésben. 
· Erősítjük a baráti kapcsolatokat.
· Elfogadtatjuk, hogy minden ember más.
· Pozitív érzelmi töltés áthatja a közös óvodai kirándulásokat, ünnepélyeket.
· Megfelelő idő biztosítása a tevékenységekre, óvodai csoportok közötti nyitottság megteremtésére.

ÉRZELMI NEVELÉS A CIGÁNY KULTURÁLIS NEVELÉS KERETÉN BELÜL

Célunk: a társadalom szempontjából értékes tulajdonságok alakítása, családi szocializációra építve.
Az óvodai nevelésnek nagy jelentősége van a hátrányban lévő gyermekek közösségi életben való jártasságainak elsajátításában beilleszkedésének megkönnyítésében.
Feladataink:
· Lehetőséget teremtünk arra, hogy a gyermek kielégíthesse társas szükségleteit, toleráns legyen, fogadja el a gyermeki különbözőséget.

· Lehetőséget biztosítunk a nemzetiségi identitástudat megalapozására.

· Ápoljuk a cigány nemzetiségi életmódhoz, kultúrához kötődő hagyományokat és szokásokat a gyermek életkori sajátosságainak figyelembevételével. 
Módszerek:

Különös jelentőségű a közös élményekre épülő közös tevékenységek gyakorlása. Ezáltal fejlődnek a gyermek tulajdonságai: együttérzés, segítőkészség, önzetlenség, figyelmesség, igazságosság, lelkiismeretség, felelősségérzésük megtapasztalása, őszinteség, az igazmondás – hazugsághoz való helyes viszony megtapasztalás) és akarati (önállóság, önfegyelem, kitartás, feladattudat, szabálytudat)
A megfelelő szocializáció érdekében fontos feladatunk még a cigány szülők identitástudatának megtalálása, gyökereik felkutatása, amelyeket össze kell egyeztetnünk az elfogadott társadalmi csoport normáival.

A cigány gyermek ne szégyellje etnikumi hovatartozását. Ápoljuk kultúrájukat, megismertetjük a többi gyermeket is az etnikumhoz tartozó kimagasló művészi személyek alkotásaival.

A cigány szülő és a gyermek ne érezze, hogy az óvoda teljes mértékben át akarja formálni. Ennek következtében az óvodával szembeni ellenállása is csökken.

Fontosnak tartjuk, hogy a hátrányban lévő gyermekek mihamarabb és minél jobb szocio-kulturális környezetbe kerüljenek, az egyes pszichés funkciók (érzékelés, észlelés, emlékezet, képzelet, gondolkodás, figyelem, emlékezet, akarat) és a személyiségvonások területén történő minőségi változások, integrációk optimálisan kialakuljanak.

Hozzák szívesen gyermeküket óvodába!
A fejlődés várható jellemzői
3-4 éves korban:
· Megköszönik, ha kapnak valamit, visszaköszönnek.
· Igyekeznek óvatosan báni a játékszerekkel, és használati tárgyakkal.
· Társaikat nyugodtan hagyják játszani.
· Kezdenek segíteni egymásnak.
· Az egy asztalnál ülők észreveszik, ha valaki hiányzik közülük.
· Érdeklődnek egymás iránt, tekintettel vannak egymásra.
· Kezdenek kialakulni együtt játszó párok, csoportok.
· Eligazodnak csoportjuk életében, napirendjében.
· Elfogadják elsősorban érzelmi alapon az óvónő kérését, útmutatását.
· Igyekeznek a kulturált étkezés szokásait betartani.
A fejlődés jellemzői óvodáskor végére (5 – 6 - 7 éves korban)

· Előre köszönnek találkozáskor, és elváláskor is.
· A hiányzókat számon tartják, és köszöntik visszaérkezéskor.
· Foglalkozáson jelzik, ha közölni valójuk van.
· Legtöbbször megvárják, míg más befejezi a mondandóját.
· Tudatosodik bennük, hogy összetartozó csoportot alkotnak.
· Figyelnek egymás játékára, alkotására.
· Meghallgatják egymást, együtt érzőek, - szívesen segítenek egymásnak, és az óvoda dolgozóinak.
· Sérelmeiket, konfliktusaikat, igyekeznek az óvónő segítségével feloldani.
· Kialakul néhány gyermek iránti tartósabb rokonszenvük.
· A már kialakult közösségi szokások igényükké válnak.
· Képessé válnak kívánságaikat módosítani, elhalasztani, ha erre számukra belátható okból szükség van.
· Más csoportokba járó gyermekekkel is kapcsolatot kezdeményeznek.
· Tudnak környezetükben örömet szerezni, tisztelik környezetüket, és ennek érdekében tevékenykednek, - elfogadják a különbözőséget.
· Bíznak önmagukban, és társaikban.
6. 3.
Az anyanyelvi, az értelmi fejlesztés és nevelés megvalósítása
6. 3. 1. Anyanyelvi nevelés, fejlesztés
Az anyanyelvi nevelés, valamennyi tevékenységi forma keretében megvalósítandó feladat.

Az anyanyelv fejlesztése, és a kommunikáció különböző formáinak alakítása, – beszélő környezettel, helyes mintaadással, és szabálykövetéssel, - az óvodai nevelőtevékenység egészében jelen van.
Az anyanyelv ismeretére, megbecsülésére, szeretetére nevelés közben, a gyermek természetes beszéd, és kommunikációs kedvének fenntartására, ösztönzésére, a gyermek meghallgatására, a gyermeki kérdések támogatására, és a válaszok igénylésére szükséges figyelmet fordítani.

Az értelmi nevelés további feladatai: egyrészt, a gyermek spontán szerzett tapasztalatainak, ismereteinek rendszerezése, bővítése, különböző tevékenységekben és élethelyzetekben való gyakorlása, másrészt, az értelmi képességek (érzékelés, észlelés, emlékezet, figyelem, képzelet, gondolkodás) és az alkotóképesség fejlesztése.
Az értelmi nevelés változatos tevékenységeken keresztül, a kultúraátadás hatásrendszerében, az óvodai nevelési módszerek segítségével, elsődlegesen a gyermek szabad játéka által valósul meg. Az értelmi fejlesztés szoros kapcsolatban van az anyanyelvi, és kommunikáció alakulásával. 

A program lényeges része a beszéd, az anyanyelv, és a kommunikáció fejlesztése. 

A kommunikáció, a beszéd és a gondolkodás egyik eszköze. 

Az egyéni fejlődés biztosításához szükséges, hogy az óvodapedagógus személyes példájával, (odafigyelés, meghallgatás, beszélgetés) kommunikációs helyzetek megteremtésével ösztönözze, a gyermekek közötti kommunikációt, bővítse szókincsüket, gazdagítsa metakommunikációs ismereteiket (pl. érzelmeket jelző gesztusok, arckifejezések, testtartások).
Az óvodai anyanyelvi nevelés egyik alapfeltétele, a gyermekek zökkenőmentes iskolai tanulásának. Minden gyermek beszédét meghatározza az otthoni környezet, és a vele született szervi adottságok. A gyermek, nyelvi fejlettségét a beszédkedv, az aktív és a passzív szókincs, az artikuláció tisztasága mutatja.

Ezért fontos a szerepük, a gyermekre figyelő, jó beszédmintát adó, választékosan, és helyesen beszélő óvodapedagógusnak, és a gyermeket körülvevő felnőtteknek.
Cél:
· A gyermekek spontán szerzett tapasztalatainak, ismereteinek rendszerezése, célirányos bővítése.
· Gyermekek életkorához, és fejlettségéhez igazodó fejlesztés.
· Az anyanyelv ismeretére, megbecsülésére, szeretetére nevelés, a gyermek természetes beszédének, és kommunikációs kedvének fenntartása, ösztönzése.
· Kognitív képességeik fejlesztése, ezen belül:
· egyre pontosabb, valósághű észlelés,
· figyelem – összpontosításra való képesség,
· valósághoz közelítő képzeleti működés,

· reproduktív emlékezet,

· problémamegoldó, és kreatív gondolkodás,

· az alakuló fogalmi gondolkodás.
· A beszédkedv felkeltése, fenntartása.
· A beszédhallás, és szövegértés fejlesztése.
· Kapcsolatfelvétel támogatása, az információ eljuttatásának segítése a másikhoz. 

Megvalósítás feladatai:
· Biztonságos, elfogadó, szeretetteljes légkör megteremtése, ahol bátran elmondhatják gondolataikat.
· Változatos tevékenységek szervezése, biztosítása.
· Sokoldalú tapasztalatszerzés.
· A gyermekek kíváncsiságára, érdeklődésére építés.
· Egyéni érdeklődési kör figyelembevétele.
· Figyelem-összpontosításra motiválás.
· A gyermeki kérdések megválaszolása.
· A gyermekek beszédkedvének felkeltése.
· A gyermek szókincsének bővítése.
· A nyelvileg hátrányos helyzetű, illetve nyelvileg kiemelkedő gyermekek differenciált fejlesztése.
· Nyelvtanilag helyes, jól érthető, tiszta beszéddel mintaadás.
· Migráns gyermekek egyéni fejlesztése, a magyar nyelv megismerése terén.
· Szakmai kapcsolattartás a logopédussal, fejlesztőpedagógussal.
Megvalósítás tartalmi rendszere:
· Megteremtjük a bizalmas, oldott légkört, ami megkönnyíti a beszédkapcsolat kialakulását.

· Beszélgetésekkel élesztjük a gyermekek beszédkedvét, fejlesztjük beszédértését, beszédkészségét.

· Külön figyelmet fordítunk a zárkózott, gátlásos gyermekekre. Fejlődésükhöz játékeszközöket, bábokat használunk. Szükség esetén kérjük a logopédus segítségét.  

· Gondozási tevékenységek végzése során folyamatosan beszélünk a gyerekekkel, és ösztönözzük a gyermekeket, hogy szükségleteiket, kívánságaikat, bátran, természetes módon fejezzék ki.

· Lehetőséget adunk számukra, hogy az egyes játékszituációkban gyakorolhassák a viselkedésben, és beszédben az udvarias formát, és az egymáshoz való alkalmazkodást.

· A gyermekeket ösztönözhetjük példaadással, hogy rajzolás, mintázás, festés közben bátran, de udvariasan kifejthessék véleményüket mások alkotásairól, esztétikai benyomásaikról.

· Alkalmat biztosítunk arra, hogy a tanult gyermekdalokkal, mondókákkal elősegítjük a ritmikus szövegekben ismétlődő beszédhangok pontos észlelését, tiszta képzését, és a jó beszédritmus érzékelését, alkalmazását.

· Irodalmi kezdeményezéseken a kifejezésekkel, szólások, nyelvi fordulatok megismertetésével, stiláris eszközök használatával, gazdagítjuk a gyermekek nyelvi kifejezőkészségét, szókincsük gyarapodását.

· A külső világ tevékeny megismerése közben biztosítjuk a gyermekek számára, hogy megismerkedjenek az anyagok, tárgyak nevével, tulajdonságot, minőséget jelző kifejezésekkel, viszonyítást kifejező szavakkal, birtokviszony kifejezésének módjával.

· Matematikai tapasztalatok révén segítjük a gyermekeket az ítéletalkotásban, relációk, mennyiségek, és térbeli kiterjedések megfogalmazásában, a matematikában használt kifejezések megismertetésével.

· Az óvodapedagógusok megismerik a családok anyanyelvi kultúráját, táj-rétegnyelvi jellemzőit, a köznyelvtől való eltérés okait, hogy világosan ismerjék beszédjellemzőinek hátterét. Az óvodapedagógus hívja fel a szülők figyelmét, beszélgetésekre, az együttes tevékenységeknek értelmi-érzelmi fejlődést serkentő, a gyermek és a szülő kapcsolatát erősítő hatására.

· A kompetencia alapú óvodai programban a foglalkozások felépítésében elsődleges szerep jut az anyanyelvi nevelésnek. Ehhez nyújt segítséget a „Játszunk természetesen” c. kiadványban szereplő anyanyelvi játékok gyűjteménye.

Megvalósítás feltételei:
· Példamutató, tiszta, szép beszédre ösztönző beszéd-környezet.

· Óvónő szakirodalom ismerete.

· Lapozgatók, mesekönyvek biztosítása.

· Szóképek, anyanyelvi társasjátékok.

· Anyanyelvi, szituációs játékok gyűjteménye.
ANYANYELVI NEVELÉS A CIGÁNY KULURÁLIS NEVELÉS KERETÉN BELÜL

Célunk, hogy az óvodai nevelés során arra törekedjünk, hogy a szülői ház bevonásával tudatos nyelvi nevelés alakuljon ki, hiszen ez nélkülözhetetlen az iskolai és a későbbi sikerekhez. 

Az óvodába kerülő cigány gyermekek kommunikációs problémákkal küzdenek. A cigány gyermekek nagyobb része már nem beszéli a roma nyelvet, de a családok nagyobb része nyelvhasználati hátrányban szenved. 
Nyelvi nehézség okai: szegényes szókincs, kiejtési problémák, rossz névelő használat, tetszés szerinti szórend, mondat szerkesztési szórend, igekötők, határozók, ragok nem megfelelő használata.

Feladatunknak tartjuk, hogy ezeket a kommunikációs zavarokat 3-4 év alatt, az óvodai nevelés során fejlesztjük.

· Az óvónő a cigány gyermekekkel gyakoroltatja a kommunikációs helyzetgyakorlatok során a válaszadó szerepét, az életkornak legmegfelelőbb módon a változatos, élmény gazdag ismeretnyújtást. 

· Biztosítjuk a differenciált foglalkozás és egyéni bánásmód elvét.
· Biztosítjuk a példaértékű beszéd, helyes hangképzés, a megfelelő hangerő használatát.
Megvalósítás:

· Egyszerű tőmondatok alkotása kép-dia kirakással, kép-szó egyéni, majd páros, kórusban történő mondatása.

· Nyelvgyakorló mozgáskoordinálást fejlesztő játékváltozatok csoportos tevékenysége.

· Játék, munka, beszédhelyzetek. 

· Szemtől szembe beszélgetés, mesemegbeszélés, szógyűjtés, szómagyarázat, szólánc, szótagolás, nyelvi időérzék fejlesztése, irányismeret fejlesztése.

· Beszédhibák javítása logopédus szakszerű segítségével.
A fejlődés jellemzői óvodáskor végére (5 - 6 - 7 éves korban)
· Korának megfelelően kialakult a pontos érzékelése, észlelése.
· Térbeli viszonyokat képes felismerni, megnevezni.
· A keresztcsatornák működése korának megfelelő.
· Figyelme korához képest tartós.
· Gondolkodására a problémamegoldásra törekvés, és a kreativitás jellemző.
· Helyesen, tisztán, érthetően beszél.
· Kérdésekre egyszerű mondattal válaszol.
· Szókincse korának megfelelő.
· Bátran, szívesen kommunikál társaival és a felnőttekkel.
· Társaira odafigyel, türelmesen meghallgatja mondanivalójukat.
· A közölt információkat megérti.
· Verbális emlékezete korának megfelelő.
· Egyszerűbb történetet mesél, képes önállóan is elmondani.
· Tud szemkontaktust teremteni, és tartani.
· Élményeit, és gondolatait el tudja mondani.
· A migráns kisgyermek is megérti az óvodai élethez szükséges kifejezéseket, és képes magát megértetni.
6. 3. 2. Az értelmi fejlesztés és nevelés megvalósítása
Az óvoda a gyermek egyéni érdeklődésére, kíváncsiságára, mint életkori sajátosságra, valamint a meglévő tapasztalataira, élményeire, és ismereteire építve biztosít a gyermeknek változatos tevékenységeket, melyeken keresztül további élményeket, tapasztalatokat szerezhet az őt körülvevő természeti, és társadalmi környezetéről.

Az értelmi nevelés egyrészt a gyermekek spontán szerzett tapasztalatainak, ismereteinek rendezése, bővítése, különböző tevékenységekben és élethelyzetekben való gyakorlása, másrészt az értelmi képességek (érzékelés, észlelés, emlékezet, figyelem, képzelet, gondolkodás) alkotóképesség fejlesztése, és valamennyi értelmi képesség, különösen a képzelet és a kreativitás fejlődését elősegítő ösztönző környezet biztosítása.
Cél:
· A gyermek mindazon készségeinek és képességeinek kibontakoztatása, ami az embert egész életén keresztül segíti a tanulásban, és az életben való érvényesülésben:

· önállóság, aktivitás,
· érdeklődés, figyelem, kitartás, pontosság, emlékezet,
· feladattudat,
· értékelés, önértékelés,
· tervezés,
· problémaérzékenység, problémamegoldás, kreativitás,
· kommunikáció,
· kooperáció,
· érzékelés, észlelés, képzelet,
· gondolkodás,
· alkotóképesség.
· A gyermekek egyéni fejlettségére épülő differenciált személyiségfejlesztés, amely a szerényebb szociokulturális háttér miatti hiányosságok pótlását, és a fejlettebb gyermekek támogatását egyaránt biztosítja.
Megvalósítás feladata:
· Az óvodai tanulást cselekvésre, konkrét tapasztalatszerzésre építsük. A tapasztalat és ismeretszerzés folyamatát a gyermek megismerési vágyára, érzelmi beállítottságára, önkéntelen figyelmére alapozva irányítsuk.
· Biztosítsuk az ösztönző környezetet valamennyi értelmi képesség, különösen a képzelet, kreativitás fejlődéséhez.
· Fontos, hogy a tanulás folyamatában kiépítsük az óvónő, és a gyermek közti érzelmi kapcsolatot, a tanulást segítő légkört.
· Az eredményes tanulás érdekében törekedjünk arra, hogy a gyermek kíváncsiságát, tevékenységi vágyát kielégítsük. Ösztönözzük szellemi aktivitásra a gyermekeket, teremtsünk számukra problémahelyzetet. Hagyjuk, hogy átéljék a probléma felfedezésének, és megoldásának örömét.
· Segítsünk abban minden gyermeket, hogy önmaga lehetőségeihez képest optimálisan fejlődjön. Építsünk a gyermek spontán szerzett tapasztalataira, ismereteinek bővítésére, különböző tevékenységekben és élethelyzetekben való gyakorlására.
· Biztosítsuk a tanulás tapasztalatszerző, képességfejlesztő, ismeretközvetítő hatásának érvényesülését. Törekedjünk arra, hogy a gyermekek a tárgyakat, jelenségeket természetes környezetükben ismerhessék meg.
· Az eszközök kiválasztásánál ösztönözzük a gyermekeket az érdeklődésre, aktivitásra, gondolkodási műveletek alkalmazására, a probléma felismerésére, megoldására.
· A nyári hónapokban is tegyük lehetővé, hogy a gyermekek énekelhessenek, mozoghassanak, mesét, verset hallgathassanak, beszélgethessenek környezeti - eseményekről, jelenségekről, és az őket érdeklő dolgokról.
· Saját élményű tanulás során biztosítsuk a fejlesztési tartalmak komplexitását.
· A komplex fejlesztési tervet a négy fő elem / Tűz, Víz, Levegő, Föld/ köré csoportosítjuk, figyelembe véve a gyermekek életkorát.
Megvalósítás tartalmi rendszere:
· Spontán pedagógiai szituációk adekvát kezelése.

· Az óvónő nyitottsága, fogadókészsége minden gyermeki megnyilvánulásra.

· Megfelelő hely, idő, eszköz, alkalom teremtése élmény és tapasztalatszerzésre, szerzett ismeretek és élmények feldolgozására.

· A gyermek cselekvő aktivitása, a közvetlen, sok érzékszervet foglalkoztató tapasztalás lehetőségeinek biztosítása, az alábbi tevékenységformákban:

· játék,

· munka,

· kezdeményezés, szervezett foglalkozások,

· egyéb alkalmak (kirándulások, séták).
Megvalósítás feltételei:
· A tanulás játékos jellege domináljon.

· A fejlődés egyéni ütemének figyelembe vétele.

· A tapasztalatszerzés természetes körülmények között történjen.

· Az önállóság támogatása a tanulási folyamatokban.

· A feladattudat, feladattartás kialakítása.
AZ ÉRTEMI NEVELÉS A CIGÁNY KULTURÁLIS NEVELÉS KERETÉN BELÜL
Célunk:

A kultúra átadás hatásrendszerében az óvodai nevelési módszerek segítségével a gyermek spontán szerzett tapasztalatainak, ismereteinek rendszerezése, célirányos bővítése oly módon, hogy ezáltal bővüljenek megismerő kognitív képességei:


-
egyre pontosabb valósághű észlelés,


-
figyelem-összpontosításra való képesség,


-
valósághoz közeli képzeleti működés,


-
problémamegoldó és kreatív gondolkodás.
A cigány gyermekek érdeklődési köre a primitív életkörülmények miatt szegényes. Az otthon nem ösztönzi őket ismeretszerzésre, más valóságot nem ismernek, csak amiben élnek.

Ezért fő célunk: az ismeretszerzési folyamat során a gyermekek egyéni fejlesztése, a motorikus, a kommunikációs, a szociális képességek fejlesztése, mely hozzájárul értelmi képességeik fejlődéséhez.   
Feladat:

Az óvodában az ismeret, –tapasztalatszerzési folyamatos, utánzásos, spontán tevékenység, amely az egész óvodai nap folyamán valósul meg. 

A tapasztalatok és ismeretek elsősorban a játék motivációs bázisára épül, és mindvégig játékos marad, a gyermek közvetlen (társadalmi és természeti) környezetéből származik. 
Magukba foglalják azokat a magatartási formákat, viselkedési szokásokat, erkölcsi tulajdonságokat, amelynek kialakítása ebben az életkorban kívánatos.

Az óvodai nevelés során az óvónő győzze meg a cigány szülőket, hogy, a tudás társadalmilag felhasználható érték gyermekeik előmenetele szempontjából.

A foglalkozások tervszerűen kötetlen és az óvónő által irányított, frontális – mikró csoportos – egyéni formában történik integráltan a többi gyerekkel együtt az egyéni bánásmód kiemelésével.
A lemaradásokat korrigálni tudjuk úgy, hogy azok természetes módon fejlesszék a gyermekek képességeit. Erre szolgálnak az óvodánkban meglévő széles skálájú fejlesztőjátékok.
A fejlődés jellemzői óvodáskor végére (5 - 6 - 7 éves korban)

Lásd a nevelési területeknél!
7.
AZ ÓVODAI ÉLET SZERVEZETI KERETEI
A gyermek egészséges, tevékenységekben megnyilvánuló fejlődéséhez, fejlesztéséhez a napirend és a heti rend biztosítja a feltételeket, a megfelelő időtartalmú, párhuzamosan is végezhető, differenciált tevékenységek, valamint a gyermek együttműködő képességét, feladattudatát fejlesztő, növekvő időtartamú (5-35 perces) csoportos foglalkozások tervezésével, szervezésével valósulnak meg. 
A napi és heti rendet a gyermekcsoport óvodapedagógusai alakítják ki.
Az óvodai nevelés tervezését, valamint a gyermekek megismerését és fejlesztését, a fejlődésük nyomon követését, különböző dokumentumok szolgálják. Az óvodai nevelés csak jóváhagyott pedagógiai program alapján valósulhat meg, és a teljes óvodai életet magába foglaló tevékenységek keretében szervezhető meg, az óvodapedagógus jelenlétében és közreműködésével. 

Az óvodai élet szervezésében a gondozásnak kiemelt szerepe van. Az óvodapedagógus a gondozás folyamatában is neveli, építi kapcsolatait a gyermekkel, egyúttal segíti önállóságuk fejlődését, együttműködve a gondozást végző munkatársakkal.
Az óvoda teljes nyitvatartási idejében, a gyermekekkel történő foglalkozások mindegyikét óvodapedagógus irányítja. 
Az óvodába felvett gyerekek csoportban való beosztásáról az óvodavezető dönt, a szülők, óvodapedagógusok véleményének figyelembevételével.
7. 1.
Az óvoda csoportszerkezete
A bogyiszlói székhely intézményben a gyermekek gondozása, nevelése 3 óvodai csoportba folyik.
A csoportok szerkezete – a gyermekek életkorát tekintve – homogén, vagy heterogén.
Törekszünk arra, hogy az induló kiscsoportot fogadó két óvónő kísérje végig a gyermekeket az iskolába lépésig (3, ill. 4 év során). Mivel a 3-7 éves gyermek személyhez való kötődése köztudottan erős, óvónőváltásra csak különösen indokolt esetben kerülhet sor.

Az év vesztes gyerekek a nagycsoportot ismétlik.

A nagycsoport ismétlését az óvodapedagógus, ill. a Nevelési Tanácsadó szakembereinek véleménye alapján az óvodavezető javasolja, és dönti el.
A fácánkerti kihelyezett óvodai csoportban, egy vegyes csoport működik.

A vegyes csoportformában nevelkedő kicsi gyermekekre jellemző, hogy önállóbbak, motiválják őket a nagyobbak tevékenységei, előbb ügyesednek. Az osztatlan, és a részben osztott csoportok esetében a havi, és éves terv elkészítése nagyobb odafigyelést, és körültekintést igényel az óvodapedagógustól, hiszen jelentősen számolni kell a gyermekek eltérő egyéni képességük fejlődésével. A heterogén összetételű csoportokban a tevékenységeket mindig a nagyok szintjéhez tervezzük, majd ezt egyszerűsítjük a kicsik felé. A kisebbeknek nagy húzóerőt jelentenek a játékos komplex kezdeményezésekben, melybe életkoruknak, érdeklődésüknek, és fejlettségüknek megfelelően kapcsolódhatnak be, majd abból kilépve zavartalanul folytathatják a játékukat.
Az egyéni fejlődésbeli különbségek, a közel azonos életkorú gyermekek között is gyakran kialakulnak, belső feszültséget okozva ezáltal a lassabban fejlődő gyermekekben. A vegyes csoportokban, és a részben osztott csoportokban, természetes módon van jelen az eltérő fejlettség. Az életkori lemaradásokat csak az óvónő észleli, és ehhez igazítja a fejlesztési lehetőségeket. Így a gyermekek észrevétlenül hozhatják be lemaradásukat, és azt nem kudarcként élik meg!
Az iskolát megelőző egy évben, különösen odafigyelünk az iskolaérettség fő kritériumaira, a felkészítéssel járó feladatok elvégzésére. 
Az elvárási kritériumok a következők az iskolába készülő gyermekeknél: 
· értelmi képességek megfelelő fejlettsége,
· pszichés, mentális érettség,
· testi, fizikai alkalmasság.
A program hatékonyságát nem a csoport szervezeti kerete határozza meg, hanem az óvodapedagógus felkészültsége, rugalmassága, kreativitása, empátiája, helyzetfelismerése, azaz az egész egyénisége.

7. 2. 
Az óvodai élet megszervezése – napirend – heti rend
Cél: 
· A gyermekek életkorának, és egyéni sajátosságainak megfelelő életritmus, és rendszeresség kialakítása, az ismétlődések által érzelmi biztonság megteremtése. 

· A gyermekek egészséges, tevékenységekben megnyilvánuló fejlődéséhez, a folyamatos és rugalmas napirend biztosítása, melyet a gyermekcsoportok óvodapedagógusai alakítanak ki.

· A rugalmas napirend kialakításával megfelelő időtartamú, párhuzamosan végezhető, differenciált tevékenységek biztosítása, amely fejleszti a gyermekek együttműködő képességét, feladattudatát. Növekvő időtartamú, (5-35 perces) csoportos foglalkozások tervezésével, szervezésével. 

Megvalósítás feladata:

· A gyermekek szükségleteit, igényeit figyelembe véve a stabilitás, folyamatosság, rendszeresség, rugalmasság jegyében szervezett napirend, heti rend kialakítása. 
· A gyermek komfortérzetéhez szükséges optimális körülmények biztosítása. 
· Folyamatos szabad játék lehetőségeinek megteremtése. 
· A tevékenységek közötti harmonikus arányok kialakítása. 
· A gondozást kiemelten kezeljük, mivel az óvodapedagógus a gondozás során nevel, építi kapcsolatait a gyermekkel, segíti önállóságának fejlődését, együttműködve a pedagógiai munkát segítő dajkával. 
· A tevékenységbe ágyazott tanulás komplex készség, és képesség fejlesztésének megteremtése (hely, idő, eszköz, élmény). 

Megvalósítás tartalmi rendszere:
· Az intézmény a gyermekek érdekének megfelelően, életkoruk függvényében homogén, vagy heterogén csoportokat alakít ki. 

· Az óvodapedagógus által szervezett tanulási tevékenységek szervezeti keretei, kötetlen jellegű, és kötött jellegű, 5-35 perces időtartamú. 

· A fejlesztési tartalmak szervezeti formái lehetnek: egyéni, páros, mikrocsoportos és frontális.

Heti rendünkben határozzuk meg, a domináns tevékenységek sorát. Az óvodában a nevelőmunka kulcsszereplője az óvodapedagógus, aki a teljes nyitva tartás alatt foglalkozik a gyerekekkel. A hetente rendszeresen visszatérő tevékenységek biztosítják, a különböző fejlesztési tartalmak harmonikus egyensúlyát. A heti rendben meghatározott domináns tevékenységek, az aktualitástól, spontaneitástól, a szituációktól, a gyermekek igényeitől, illetve az időpontokhoz kötött gyermekprogramoktól függően változhatnak. Fontosnak tartjuk a komplexitásban rejlő lehetőségeket, valamint a szabad játék kitüntetett szerepét. 

Heterogén csoport összetétel esetén, a gyerekek életkorának, és fejlettségének függvényében alakul a választható tevékenységek aránya. 
Napirendünk biztosítja a feltételeket, a megfelelő időtartamú párhuzamosan végezhető differenciált tevékenységekhez. 

Rugalmassága a gyermek életkorához, szükségleteihez igazodik, – különös tekintettel az SNI, HH, HHH, migráns, kiemelt figyelmet igénylő gyerekek. 
A napirend összeállításának szempontjai:
· A jó napirendet folyamatosság és rugalmasság jellemzi, és az óvodapedagógusok alakítják ki.

· Fontos a tevékenységek közötti harmonikus arányok kialakítása, a játék elsődlegességének biztosítása a tevékenységek között (napi 5 –6 óra).
· A napirend igazodik a különböző tevékenységekhez, a gyermek egyéni szükségleteihez, valamint tekintettel van a helyi szokásokra, igényekre.

· A rendszeresség, és az ismétlődések érzelmi biztonságot teremtenek a gyermekeknek.

· A jó napirendet folyamatosság, és rugalmasság jellemzi. Fontos a tevékenységek közti harmonikus arányok kialakítása, szem előtt tartva a játék kitüntetett szerepét.
· A napirend állandó tevékenységeitől, egyetlen csoport sem tekinthet el (alvás, levegőzés, étkezés).

A napirend kialakításánál egyaránt figyelembe kell venni: 

· A gyermekek életkorát, és az abból adódó szükségleteit (alvás, étkezés, tisztálkodás időtartama). 

· Évszakok változását (szabadban eltölthető idő).

· A tevékenységek végzésére közel azonos időpontban kerüljön sor. (megfelelő életritmus kialakítása, biztosítása).
· A délutáni alvás élettani szükséglet. A legkisebbeknél két óra, a nagyobbaknál másfél órára rövidülhet az alvásigény. Az iskolába kerülő gyerekek a nyári időszakban a szabadban játszhatnak.

· A napirendben pontosan szerepeljen az edzés és mozgás tevékenységek lehetőségei (mindennapos testnevelés).

· A csoport egészét érintő fejlesztések mellett, meg kell határozni az egyéni,- és mikro-csoportos fejlesztéseket is. ( Ide tartoznak a logopédus, ill. a fejlesztő munkát, gyógytestnevelést végző óvodapedagógusok által tartott foglalkozások is.)
Javaslatterv a gyermekek napirendjéhez
3 – 7 évesek:
	6. 00 – 7. 30
	Folyamatos érkezés, gyermekek fogadása, szabad játék, összevont csoportban.

	7. 30 – 10.30
	Szabad játék, óvónő által kezdeményezett tevékenység, tízórai 

kötött formában, tevékenységekben megvalósuló tanulás a heti 

rendben rögzítettek szerint, (max. 35 perc).
· rajzolás, festés, mintázás, kézimunka,

· ének, zene, énekes játék, gyermektánc,
· vers, mese,

· külső világ tevékeny megismerése,

· mozgás,

· mindennapi testnevelés, 

· részképességek fejlesztése játékban egyéni szükséglet szerint, vagy mikro-csoportos formában,

· munka jellegű tevékenységek,

· testápolás, mosdóhasználat,

· tízórai.

	10.30 – 11.30
	Levegőzés, szabad játék, önként választott és szervezett énekes és szabályjátékok az udvaron.

	11.30 – 12.00
	Öltözködés, mosdóhasználat.

	12.00 – 13.00
	Ebéd, testápolási tevékenységek.

	13.00 – 15.00
	Pihenés, egyéni szükségletekhez igazodó ébredés.

	15.00 – 16.00
	Testápolási tevékenységek, uzsonna.

	16.00 – 17.00
	Játék a csoportszobában, ill. a szabadban, távozás az óvodából.


Nyári napirend ( Június 1-től, augusztus 31-ig.)

	6. 00 – 7. 30
	Folyamatos érkezés, gyermekek fogadása, szabad játék, összevont csoportban.

	7. 30 – 11.30
	Játék a szabadban, tízórai kötött formában, napozás, pancsolás, zuhanyzás, egyéb szabadon választott tevékenység, óvónő által kezdeményezett tevékenységek, mosdóhasználat.

	11.30 – 12.00
	Öltözködés, mosdóhasználat.

	12.00 – 13.00
	Ebéd, testápolási tevékenységek.

	13.00 – 15.00
	Pihenés, egyéni szükségletekhez igazodó ébredés.

	15.00 – 16.00
	Testápolási tevékenységek, uzsonna.

	16.00 – 17.00
	Játék a csoportszobában, ill. a szabadban, távozás az óvodából.


Heti rend
A heti rend a napirendhez hasonlóan a folyamatosságot, a rendszerességet, a nyugalmat segíti elő az óvodai csoportokban, és lehetőséget nyújt a normarendszer segítségével az óvodások napi életének megszervezéséhez.

A beszoktatás idején ügyelünk a rugalmasabb, és alkalmazkodóbb heti rend összeállítására. Később az iskolára való felkészítés feladatai, a heti rend pontosabb betartását kívánja meg.

A heti rend tevékenységrendszere az alapprogram által szabályozott. Településenként a nevelőtestület határozza meg, hogy milyen arányban szervezik a tevékenységeket kötötten, vagy kezdeményezésen alapuló tevékenységszervezést. Leginkább azonban a kezdeményezés által szervezett tevékenységszervezés dominál az óvodákban.
	Csoport
	Kötetlen tevékenységek
	Heti alkalom
	Tevékenységekben megvalósuló tanulás
	Heti alkalom

	Kis


	- Mese, vers,

- Mindennapi testnevelés,

- Ének-zene, énekes játékok, gyermektánc,

- Rajzolás, festés, mintázás, kézimunka,

- Környezet tartalmú tapasztalatok
	2

Naponta

1

1

1
	Mozgás
	1

	Középső
	- Mese, vers,
- Mindennapi testnevelés
	2
Naponta
	- Mozgás
- Ének-zene, énekes játékok, gyermektánc,

- Rajzolás, festés, mintázás, kézimunka,

Külső világ tevékeny megismerése.
- Környezet tartalmú tapasztalatok,

- Matematikai tartalmú tapasztalatok
	1
1

1

1

1

	Nagy
	- Mese, vers,

- Mindennapi testnevelés
	2

Naponta
	- Mozgás

- Ének-zene, énekes játékok, gyermektánc,

- Rajzolás, festés, mintázás, kézimunka,

Külső világ tevékeny megismerése.

- Környezet tartalmú tapasztalatok,

- Matematikai tartalmú tapasztalatok
	1

1

1
1

1


A szervezett tanulás időkeretei korcsoportonként:
A gyermekek életkorához, és egyéni fejlettségéhez igazítottuk, min. 5-15 perc, max. 30-35 perc.

A tanulás lehetséges formái:

· A spontán játékos tapasztalatszerzés, a játékos, cselekvéses tanulás, a gyermeki kérdésekre épülő ismeretszerzés, az utánzásos minta, modellkövetéses magatartás és viselkedés, tanulás, szokások alakítása, az óvodapedagógus által irányított megfigyelés, tapasztalatszerzés, felfedezés, gyakorlati probléma megoldás. 

A szervezett tanulás munkaformái frontális, mikro csoportos, kooperatív, egyéni és páros munkaformákon keresztül valósul meg.
8.
AZ ÓVODA KAPCSOLATRENDSZERE
Cél:
· A közvetlen és közvetett partnereink igényeinek és elvárásainak megfelelés.

Feladat:
· Az elvárások, igények folyamatos figyelemmel kísérése.
· A változások nyomon követése.

· Jó munkakapcsolat kialakítása, és fenntartása.

· Folyamatos kapcsolattartás.

· Információcsere.

· Konzultáció.

· Közös programok szervezése.

· Nyitott óvoda.

· Segítségnyújtás a családok sajátosságainak figyelembe vételével.

	Közvetlen partnereink
	Közvetett partnereink

	gyermek
	Pedagógiai Szakszolgálatok

	szülő - család
	Gyermekjóléti és Családsegítő Szolgálat

	az intézmény dolgozói
	Közművelődési Intézmény

	Általános Iskola
	Bogyiszlói Cigány Nemzetiségi Önkormányzat

	Fenntartó
	helyi Egyházak

	Egészségügyi Szakszolgálatokkal
	

	étkezést biztosító vállalkozó
	

	
	


8. 1. 
Az óvoda és a gyermek
Cél:

· Pozitív érzelmi kapcsolat kialakítása és ápolása: gyermek – felnőtt, gyermek – gyermek viszonylatban.
· Örömteli, sikeres tevékenységben gazdag óvodai mindennapok biztosítása, a gyermek pozitív énképének megalapozása.

· SNI, HH, HHH, migráns gyermekek fejlődésének kiemelt figyelemmel kísérése.

· Tehetséges, ígéretes gyermekek fejlődésének segítése.

Megvalósítás feladata:

· Derűs, nyugodt légkör biztonságos kialakítása.

· Minőségi munka végzése.

· Szeretetteljes nevelési attitüd kialakítása.

· Befogadási időszak zökkenőmentes megszervezése.

· A gyermeki jogok tiszteletben tartása.

· Egyéni sajátosságok figyelembe vétele, egyéni bánásmód alkalmazása minden gyermek esetében.

· Tevékenységformák változatos, színes megszervezése, szabad játék biztosítása.

· Közös élmények, rendezvények megvalósítása.

· Egészségmegőrzés.

Kapcsolattartás lehetőségei:

· Nyílt napok, játszóházak (ismerkedés).

· Befogadás, beszoktatás.

· Családlátogatás, igény és szükség szerint.

· Az óvodai élet mindennapos, és különleges tevékenységei alatt való együttlét.

· Egyéni differenciált fejlesztés.

· Közös ünnepeken való részvétel.

· Jeles napok, hagyományok ápolása.

· Programok, séták, kirándulások szervezése.
8. 2. 
Az óvoda és a család
Az alapelveinkkel összhangban, saját nevelési céljainkat és feladatainkat a családi nevelés kiegészítéseként terveztük meg, mert tiszteletben tartjuk, hogy a gyermekek nevelése elsősorban a család joga és kötelessége. Ebben az együttműködésben felvállaljuk a kezdeményező szerepet.

Az óvodák kapcsolatot tartanak azokkal az intézményekkel, amelyek az óvodába lépés előtt, az óvodai élet során, óvodai élet után meghatározó szerepet töltenek be a gyermek életében. A kapcsolattartás formái, módszerei alkalmazkodnak a feladatokhoz és a szükségletekhez. A kapcsolatok kialakításában és fenntartásban az óvodáink nyitottak és kezdeményezőek. 

A cigány nemzetiséghez tartozó gyermekeket is nevelő óvodánk, kapcsolatot tart a Bogyiszlói Cigány Nemzetiségi Önkormányzattal.

A kapcsolattartás formái, módszerei alkalmazkodnak a feladatokhoz és a szükségletekhez. 

A nyitottság mindenekelőtt lehetőségek megteremtése a szülők fogadására, az óvoda-család jó kapcsolatában nyilvánul meg. Intézményünk kiemelt feladata a szülőkkel való együttműködés tartalmi megújítása.
Cél:
· A szülői ház és az óvoda között szoros együttműködő nevelő viszony kialakítása, fenntartása.
· Családok sajátosságainak figyelembe vétele, intervenciós (segítségnyújtó) gyakorlat megvalósítása.
A megvalósítás feladata:
· Szülői értekezlet keretében a szülők maximális tájékoztatása az óvoda pedagógiai programjáról.

· A szülők elvárásainak, igényeinek megismerése, ezekhez való ésszerű és rugalmas alkalmazkodás.
· A gyermekhez fűződő meleg érzelmi viszony és biztonságot árasztó, befogadó légkör kialakítása.

· Nyitott óvónői hozzáállás, amely lehetővé teszi a szülő számára a betekintést.
· Információáramlás lehetőségének biztosítása, megvalósítható szülői javaslatok támogatása.

· A szülők által kezdeményezett alapítványok gazdaságos és sikeres működtetése.

· Szülői Közösség létrehozása, hatékony együttműködés, erősítve a kezdeményező, koordináló szerepüket.
· A családban és az óvodában folyó nevelési sajátosságok kölcsönös megismerése a különbözőség elfogadásnak közvetítése.

· A családok sajátosságainak, szokásainak figyelembe vételével a segítség családhoz illesztett megoldásainak keresése, az intervenciós gyakorlat érvényesítse.
· A családi nevelés hiányosságaiból eredő hátrány csökkentése érdekében a szülőkhöz való közelítés oly módon, hogy abból egyértelműen a segítőkészség és az együttműködés szándéka tükröződjön.

· A szülők környezettudatos magatartásának befolyásolása szokás- normarendszer elfogadtatása.
Az együttműködés alapelvei:
· A nevelésben a család elsődlegességének elismerése, tisztelet a szülő iránt.
· A család szokás- norma rendszerének megismerése, elfogadás.
· A gyermek fejlődéséről folyamatos, hiteles tájékoztatás.
· Pedagógiai elvünkkel egyező szülői kérések, javaslatok figyelembe vétele, megvalósítása, eredményességének figyelemmel követése.
· Bizalomra épülő kapcsolat kialakítása minden családdal. Egyenrangú nevelőtársi viszony kialakítása.
· A családi nevelés hiányosságaiból eredő hátrány, kötelességszerű csökkentése.
· A gyermek fejlettségének és a fejlődés egész családot érintő rizikó faktorainak mérlegelése, az erősségekre építés elve alapján.

· A gyermek fejlesztésében az óvónő támasza legyen a szülőnek.
· Családi és az óvodai élet közötti folyamatosság biztosítása.

· Egyéni igények, szokások figyelembevétele.

· Az előítéletek kiküszöbölése.

· A hátrányos, veszélyeztetett helyzetű gyermekekkel szembeni különös gondoskodás
Kapcsolattartás lehetőségei:
	Formája
	Tartalma
	Résztvevők
	Időpont

	Beiratkozás

	- Személyes kapcsolatfelvétel. 
- Személyi adatok rögzítése. 
- Az óvoda bemutatása, tájékoztató jellegű kiadvány. 
- Betekintés a kiscsoportosok munkájába.
	- intézményvezető

- óvodapedagógus

- szülő
	Minden év április – május hóban.

	Családlátogatás

- Megelőző 
családlátogatás
- Visszatérő 

látogatás
	- Anamnézis felvétel.
- A gyermekek életkörülményeinek megfigyelése.

- Tájékoztatás a beszoktatás menetéről, az ezzel kapcsolatosan felmerülő problémák megbeszélése, napirendről, a szülők óvodával kapcsolatos elvárásairól.

- Felmerülő problémák megbeszélése.
	- óvodapedagógus

- család

- óvodapedagógus

- szükséges szakemberek
	Minden év 
augusztus utolsó hetében, vagy 
beszoktatás előtt.

Szükségszerűen.

	Óvodakezdés
- Beszoktatás
	- Anyás beszoktatás fontossága.
- Bizalom kiépítése.

- Motiváció kialakítása a tevékenységek iránt.
	- óvodapedagógus

- szülő

- gyermek


	Óvodakezdés 
időpontjában, a gyermek 3 éves korában.

	Napi kapcsolattartás
	- Mindennapi, személyes kapcsolat.
- Tájékoztatás a gyermeknapi eseményeiről.
	- óvodapedagógus
- szülő
	Folyamatos

	Szülői értekezlet

- Ismerkedő szülői értekezlet
- Ismétlődő szülői értekezlet
	- Az óvoda életével kapcsolatos információk megbeszélése.

- Ismerkedés a Pedagógiai Programmal, éves tervvel, házirend átvétele.

- A csoport életével, heti renddel, napirenddel való ismerkedés.

- A csoport szokás- szabályrendszerének ismertetése.

- Nevelési kérdések, aktuális programok megbeszélése.
	- óvodapedagógus

- szülő
	Évente két-három alkalommal.
(tanév elején, tanév végén)

	Nyílt napok
	- Megismertetjük a szülőket a korszerű nevelési eljárásokkal.

- ízelítő az óvoda életéből.

- Együtt játszás, tevékenykedés a gyermekekkel.
	- óvodapedagógus

- szülő

- gyermek
	Előre megbeszélt, vagy tervezett 
időpontban. 
Szülői kérésre bármikor.

	Fogadóóra
	- A gyermek egyéni fejlődéséről tájékoztatás.

- Információk cseréje (bizalmas jellegűek).

- Nevelési tanácsok, erősségek, fejlesztendő területek.

- Iskolaérettséggel kapcsolatos információk megbeszélése.

- HHH gyermekek fejlődésről tájékoztatás.

- Családi problémák, családi helyzetek, esetleges segítségkérés a megoldásban.

Titoktartási kötelezettség!
	- intézményvezető

- óvodapedagógus

- szülő
	Előre egyeztetett időpontban.

Háromhavonta történő 

időpontban.

	Szülők fóruma
	- Nevelési nehézségek megoldására szakember bevonásával.
	- óvodapedagógus

- szülő

- előadó
	Alkalmanként, vagy 

szükségszerűen.


Közös programok:
Szülőkkel együtt szervezett rendezvények, ünnepek, kirándulások, családi játszónapok, (Adventi játszónap, gyermeknap, stb.), ünnepek előtti készülődés.

8. 3. 
Az óvoda és az intézmény dolgozói
Cél:

· Pozitív, derűs munkahelyi légkörben összehangolt, hatékony, magas színvonalú munkavégzés.

· Segítőkész, együttműködő, összetartó munkahelyi közösség elérése.

Megvalósítás feladata:

· Megfelelő munkafeltételek megteremtése.

· Erkölcsi megbecsülés.

· Szakmai továbbfejlődés biztosítása.

· Egymás tiszteletben tartása.

· Empátia, tolerancia.

· Korrekt ellenőrzés, értékelés.

· Arányos munkamegosztás – vállalás.

· Tisztességes, becsületes, egymást segítő magatartás.

· Megfelelő információáramlás biztosítása.

· Pontos, precíz munkavégzés.

Kapcsolattartás lehetőségei:

· Mindennapos munkahelyi találkozások.
· Nevelőtestületi, alkalmazotti értekezletek.

· Megbeszélések.

· Beszámolók.
· Ellenőrzések, hospitálások.

· Külső-belső továbbképzések.

· Közös ünnepek, hagyományok, programok.
8. 4. 
Az óvoda és iskola
Nevelőtestületünk egyik fő feladata, hogy a gyermek belső érése, valamint a családi nevelés és az óvodai nevelés eredményeként belép a lassú átmenetnek abba az állapotába, amelyben óvodásból iskolássá érik. A rugalmas beiskolázás, az életkor figyelembe vétele mellett lehetőséget ad a fejlettség szerinti iskolakezdésre. A zökkenőmentes iskolakezdés elősegítése érdekében a helyi sajátosságok, szokások figyelembe vételével, korrekt kapcsolatra törekszünk az iskolával. Az óvodából az iskolába való átmenet megkönnyítésére, „Kerek Világ” néven programot dolgoztunk ki a helyi iskolával, amit évek óta sikeresen valósítunk meg.
Együttműködés alapelvei:
· Kölcsönös nyitottság, bizalom, nevelőpartneri viszony.

· Dokumentumok ismerete.

· Nevelési feladatok összehangolása.

· Kölcsönös hospitálás, közös továbbképzésen való részvétel.

Cél:
· Az iskolával való kapcsolattartás célja, az óvoda-iskola átmenet megkönnyítése.

· Fontos, hogy az óvoda kialakítsa kapcsolatát az iskolával, a gyermek életmódjának folyamatossága, és a megfelelő szocializáció érdekében, mivel az óvoda és az iskola közösen felelős az átmenet fokozatosságának megvalósításáért.

Megvalósítás feladata:
· Az iskolakészültséget támogató pedagógiai munka (tanulási képességek, kulcskompetenciák, egyéni differenciált képességfejlesztés).
· Képességfejlesztő programok megvalósítása (fejlesztő team, Difer mérés bevezetése, közös értékelése).
· Tanulási zavarok kialakulását megelőző módszerek alkalmazása (Dyslexia megelőző programok, korszerű tanulási munkaformák, konfliktuskezelési technikák).
· Az iskolaválasztás segítése (tanítónők megismerése, nyílt napok, közös kirándulások,).
· Közös szabadidős programok szervezése (közös évnyitó, közös játszóházak, közös sport rendezvények,).

· Hospitálásra épülő együttműködés (jó gyakorlat megismerés, „Kerek Világ” az iskolába-óvodába).
· Gyermekek fejlődésének után követése (Difer mérés kontrollja az iskolában).

Kapcsolattartás lehetőségei:
Látogatások, tapasztalatcserék, közös programok, bemutatók, fórumok, egymás rendezvényein való részvétel.

(Az együttműködés részletes tartalmait lásd „Kerek Világ”, óvoda-iskola átmenet programban.)
8. 5. 
Az óvoda és a fenntartó
A fenntartó biztosítja zavartalan működésünket, munkánk feltételeit, és – a tanügy – igazgatási feladatok révén – annak rendjét is.

A kapcsolat egyfelől hivatali, másfelől támogató, segítő jellegű. Problémáink megoldásában mindig a konstruktivitás jellemző.

Cél:

· Színvonalas nevelőmunka végzése, szakmai munkánk pozitív fenntartói értékelése.

Megvalósítás feladata:

· Jól működő intézményi struktúra fenntartása.

· Gazdaságos, törvényes működés.

· Pontos adatközlés, határidők betartása.

Kapcsolattartás lehetőségei:

· Állandó információcsere a fenntartó és az intézményvezető között.

· Beszámolók írásban, szóban, e-mailben.

· Ellenőrzés, értékelés, betekintés.

8. 6. 
Az óvoda és az Egészségügyi Szakszolgálatok
Az óvodáink egészségügyi ellátását gyermekorvos, fogorvos, védőnő végzi. A velük való kapcsolattartás folyamatos, ill. igény szerinti.  Egyéni problémák esetén épp úgy, mint a nagycsoportosok beiskolázása esetén, szakértőként működnek közre a nevelőtestület munkájában.

Cél:
· Gyermekeink egészségügyi ellátása, készségmegőrzése, rendellenességek kiszűrése.

Megvalósítás feladata:
· A gyermekek egészségügyi állapotának folyamatos figyelemmel kísérése, szülők tájékoztatása.

· Szűrővizsgálatok elvégzésének biztosítása óvodán belül, szülői beleegyezéssel.

· Adminisztratív tevékenységek pontos vezetése.

Kapcsolattartás lehetőségei:

· Alkalmanként esetmegbeszélések.

· Évente egy alkalommal ortopéd szakorvos szűrővizsgálata.

· Tájékoztató előadás szervezése szülőknek.

· Évente orvosi vizsgálat minden csoportban.
· Tanköteles korú gyermekek részére iskola-alkalmassági vizsgálat.

· Évente fogászati szűrés.

· Évente hallás- és látásvizsgálat.
· Együttműködés a védőnővel:
· A gyermekek óvodai beíratásának támogatása, segítése.

· Korai képességgondozással kapcsolatos tanácsadás.

· A gyermekek egészségügyi szűrése.

· Gyermekorvosi-szakorvosi vizsgálat kezdeményezése.

· Rendszeres tisztasági vizsgálat elvégzése.
8. 7. 
Az óvoda és az étkezést biztosító vállalkozó
Cél:
· Pozitív kapcsolat biztosítása, hogy a gyermekeink életkoruknak megfelelő, egészséges, változatos étkezésben részesüljenek.
Megvalósítás feladata:
· Jó munkakapcsolat kialakítása, ápolása.

· Igények, elvárások továbbítása.

· Étkezési díjak átvétele, elszámolása.

· Pontos létszámadat közlése.

Kapcsolattartás lehetőségei:

· Napi találkozások a szállítóval.

· Létszámjelentés.

· Telefonkontaktus probléma esetén.

· Ellenőrzés, értékelés.

· Személyes megbeszélések.
8. 8. 
Az óvoda és a Szakszolgálatok
Kapcsolattartás Szakszolgálatokkal 
Az óvoda a gyermekek fejlesztése, felzárkóztatása, gondozása, fejlődési akadályozottságuk diagnosztizálása érdekében, szükség szerint közreműködik a Pedagógiai szakszolgálat vezetőjével, munkatársaival, az intézménybe kijáró, szakellátást biztosító pszichológussal, gyógypedagógusokkal.

Cél:

· A rászoruló gyermekeink szakszerű egyéni fejlesztésben részesüljenek, beiskolázásuk a megfelelő intézményekbe történjen.

· SNI, HH, HHH, BTM, migráns gyermekeink esélyeinek növelése.

Megvalósítás feladata:

· A problémák, tanulási nehézségek, részképesség zavarok felismerése, kiszűrése, dokumentálása.

· Szakszerű jellemzések elkészítése.

· A gyermek irányítása megfelelő szakszolgálathoz.

· Hatékony team munka végzése a gyógypedagógussal, logopédussal és a gyermekvédelmi felelőssel.
· Egymás kölcsönös tájékoztatása. (szülő – óvónő – szakszolgálat)

· Az óvodapedagógusok folyamatos kapcsolattartása a logopédussal, a beszédfejlesztő foglalkozások megtartása érdekében.

Kapcsolattartás lehetőségei: 

· esetmegbeszélés, mérések,
· szakmai konzultáció, 

· előadásokon való részvétel, 

· vizsgálat kérelem, szakvélemények kiadása, 

· fejlesztési tervek dokumentációinak ellenőrzése, 
· intézményi látogatások, vizsgálatok,
· szükség szerint szakember biztosítása. 

8. 9. 
Az óvoda és a Gyermekjóléti – Családsegítő Szolgálatok
Cél:
· A családok szociokulturális hátterének megismerését követően, a szociális szolgáltatásokhoz való hozzáférés közvetítése.
Megvalósítás feladata:

· Szükség esetén esetjelzés.

· Étkezési kedvezmény lehetőségeinek közvetítése (a beíratást követően).

· Eseti támogatás közvetítése.

· Nyári étkeztetésben való részvétel közvetítése.
· Adományokra szorulók jelzése.
· Esetmegbeszélések, közös családlátogatás. 
· Jelzőrendszer működése. 
· Szülők támogatása, óvodáztatási támogatás. 

Kapcsolattartás lehetőségei: 

· esetmegbeszélés, 

· szakmai konzultáció, 

· előadásokon való részvétel, 
· intézményi látogatások, vizsgálatok,
· szükség szerint szakember biztosítása. 

8. 10. Az óvoda és a Közművelődési Intézmény

A Faluház, Művelődési Ház és Könyvtár kínálatából a nevelési feladatok sokoldalú színes megoldását segítő programokat választunk, melyek alkalmazkodnak a gyermekeink életkori sajátosságaihoz, és életkorához.
A rendezvények jó alkalmat teremtenek, otthont adnak a szülőkkel való kapcsolat mélyítésre (farsangi bál, évzáró, Télapó várás, stb.).

A könyvtárlátogatás jól szolgálja az irodalmi nevelés feladatainak megvalósítását, a hazai, a kortárs és a nemzetközi irodalommal való ismerkedést.
A képzőművészeti kiállítások és játszóházak, zenés foglalkozások szervezése, színessé teszi a művészeti nevelés feladatainak megvalósítását.

Évente több alkalommal szervezett közös programok (gyermek játszóházak) jól szolgálják a hátrányos helyzetű gyermekek nyári foglalkoztatását.
Cél:

A bogyiszlói óvoda kapcsolatban áll a községünkben működő közművelődési intézménnyel, a könyvtárral, úgy válogatunk a kínálataiból, hogy ezáltal elősegítjük a nevelési feladataink sokoldalú, színes megoldását.

Megvalósítás feladata:

· A közművelődési intézménnyel való folyamatos kapcsolattartás.

· Az előadásokon való részvétel, a gyermekeket közösségi tapasztalatokhoz, élményekhez juttatja.
· Bábszínházi és élő előadásokon, a gyermekek életkorának megfelelő kiállításokon, tárlatokon, könyvtári látogatásokon való részvétel.
· Az óvoda ünnepségeinek, rendezvényeinek megtartása.

· A község rendezvényein való részvétel.

Kapcsolattartás lehetőségei:
Látogatások, tájékoztatás, rendezvényeken való részvétel, megbeszélések, értekezletek.

8. 11. 
Az óvoda és a Bogyiszlói Cigány Nemzetiségi Önkormányzat
Nyitott óvodai programok megvalósításában, szülői klubok, előadások működtetésében, multikulturális és jótékonysági rendezvények szervezésében, a multikulturális óvodai nevelési feladatok, gyermekvédelmi tevékenységek megvalósításában tevékenyen részt vesznek.
Cél:

· Az intézménybe járó cigány nemzetiségi gyermekek szociális hátterének, problémáinak megismerése végett, és a folyamatos segítségnyújtás érdekében, gyermekvédelmi felelősünk közreműködésével, rendszeres kapcsolattartás kialakítása.
Megvalósítás feladatai:

· A bogyiszlói óvoda a kapcsolatok kialakításában és fenntartásában többnyire kezdeményező, de fogadó kész bármilyen, a gyermekek érdekében történő programra.

· Be-óvodázás megvalósítása, a rendszeres óvodába járás segítése.

· Mentálhigiéniás hátrányok csökkentése, erős szokás-szabály rendszer közvetítése.

· Szociális segítségnyújtás lehetőségeinek keresése.

· A szülők meggyőzése a segítség családhoz illesztett megoldásainak keresése.

· A cigány nemzetiségi kultúra elemeinek beépítése a pedagógiai munkába.
· Ismétlődő közös programokon multikulturális tartalmak közvetítése (cigányzene az ünnepi programokban).

Kapcsolattartás lehetőségei:

· Értekezletek, eseti megbeszélések, látogatás, közös rendezvényeken való részvétel. 
8. 12. 
Az óvoda és a telephely kapcsolata
A telephely és a székhely óvoda közötti szoros együttműködést segítik, a közös rendezvényeink szervezésébe és közreműködésébe történő részvétel, szakmai napok, nevelőtestületi, alkalmazotti értekezletek, előadások, bemutatók, team munkák szervezése, a vezető és telephelyfelelős rendszeres kapcsolattartása.

Együttműködés formái:

· Vezetői értekezletek, nevelőtestületi és alkalmazotti megbeszélések, team munka alkalmazása, rendezvények látogatása.

Közös programok:

· Tanévnyitó – záró értekezletek, bemutatók, szakmai fórumok, továbbképzések, közös ünnepek – rendezvények, gyermeknap. 
8. 13. 
Az óvoda és az egyház
Figyelembe vesszük a lelkiismereti és vallásszabadságról szóló rendelkezést, amely óvodánkban lehetőséget biztosít, speciális szolgáltatások keretében hittan igénybe vételére.
Óvodánként évente történik felmérés a szülői igényekről, s ennek alapján biztosítjuk a hitoktató számára a helyet és az időt.

Az együttműködés tartalma (igény esetén):

· Heti rendszerességgel hitoktató foglalkozásszervezése az óvodában.

· Ünnepek hangulati előkészítése.

· A hitoktató és az egyház vezetőjének részvétele az óvodai rendezvényeken.

9.  AZ ÓVODAI ÉLET TEVÉKENYSÉGFORMÁI

1. Játék

2. Vers, mese

3. Ének-zene, énekes játékok, gyermektánc
4. Rajzolás, festés, mintázás, kézi munka 

5. Mozgás
6. Külső világ tevékeny megismerése

6. 1. Környezet tartalmú tapasztalatok

6. 2. Matematikai tartalmú tapasztalatok

7. Munka jellegű tevékenységek
9. 1. 
A játék
A játék a kisgyermekkor legfontosabb, és legfejlesztőbb hatású tevékenysége, így az óvodai nevelés leghatékonyabb eszköze. 
A játék – szabad-képzettársításokat követő szabad játékfolyamat – a gyermekek elemi pszichikus szükséglete, melynek mindennap visszatérő módon, hosszantartóan, és lehetőleg zavartalanul ki kell elégülnie. A kisgyermek a külvilágból, és a saját belső világából származó tagolatlan benyomásait játékban tagolja. Így válik a játék kiemelt jelentőségű tájékozódó, a pszichikumot, a mozgást, az egész személyiséget fejlesztő, élményt adó tevékenységgé.
Az óvodában kiemelt a szabad játék túlsúlyának érvényesülése. A játék kiemelt jelentőségének az óvoda naprendjében, időbeosztásában, továbbá a játékos tevékenységszervezésben is meg kell mutatkoznia.
A játék folyamatában az óvodapedagógus tudatos jelenléte biztosítja az élményszerű, elmélyült gyermeki játék kibontakozását. Mindezt az óvodapedagógus feltételteremtő tevékenysége mellett, a szükség és igény szerinti együttjátszással, támogató, serkentő, ösztönző magatartásával, a nem direkt reakcióval éri el. 

A mozgás, a testséma, az én megismerése, a gondolkodás, a beszédfolyamatok, kommunikáció fejlődése mind-mind játékba ágazódik. 

Játék során fejlődik a gyermek mozgása, érzékelése, észlelése, gondolkodása, memóriája. Mindezek mellett megismerkednek különböző viselkedési szokásokkal. Együttműködést, együttérzést, toleranciát tanulnak. 

A játék a fejlődés egészének tükre. Tükrözi érzelmi világukat – értelmi – mozgás és beszédfejlettségüket. 
A kisgyermek első valódi játszótársa a családban, az óvodában is a felnőtt – szülő és az óvodapedagógus. Az óvodapedagógus utánozható mintát ad a játéktevékenységre, majd amikor a szabad játékfolyamat már kialakult, bevonható társ marad, illetve segítővé, kezdeményezővé lesz, ha a játékfolyamat elakad. Az óvodapedagógus jelenléte teszi lehetővé, a gyermekek közötti játékkapcsolatok kialakulását is. 
A játékhoz megfelelő helyre, és egyszerű, alakítható, a gyermeki fantázia kibontakozását segítő anyagokra, eszközökre, játékszerekre van szükség. 

Az óvoda és az óvodapedagógus feladata, hogy megfelelő csoportlégkört, helyet, időt, eszközöket, és élményszerzési lehetőségeket biztosítson a különböző játékformákhoz.

Cél:

· A szabad, elmélyült, önkéntes, spontán játék kialakítása, dominanciája.

· A gyermek érdeklődésének, aktivitásának, kíváncsiságának felkeltése és fenntartása, élmények, tapasztalatok biztosításával.
· A játéktevékenységen keresztül a külvilág elemeinek megismerése, a személyiség sokoldalú fejlesztése.
· Intellektuális, mozgásos, szociális tapasztalatok, élmények többszöri átélésével a gyermekek egyéni vágyainak, ötleteinek kibontakoztatása.
· A szociális és interperszonális kapcsolatok kialakulása mellett, a játék legyen az ismeretszerzési, valamint a kognitív folyamatok szerveződésének is fő színtere.
· Legyen a gyermek számára a játék minél sokrétűbb, tájékozódó tevékenység.
· A különböző játékfajtákat, azok megjelenését, a gyermekek és óvodapedagógusok a csoporton belül közösen alakítják.
Megvalósítás feladatai:
· A napirendben a játékra fordítjuk a legtöbb időt.
· Érzelem – gazdag, a gyermekekkel együtt játszó, önállóságukat nem korlátozó, támogató óvónői magatartás. (játékot, vagy egyéb tevékenységet érintő óvónői kezdeményezés soha ne zavarja meg az elmélyült játékot).
· A szabad játék feltételeinek megteremtése: 

· hely,
· idő – a lehető legtöbb idő biztosítása,
· eszköz,
· vidám, kiegyensúlyozott nyugodt csoportlégkör, és élmény.
· Ötleteinkkel, a játékszabályok közös kialakításával, ezek betartásával biztosítjuk a kiegyensúlyozott, nyugodt játék lehetőségét.
· A gyermekek érdeklődésére, kíváncsiságára épülő változatos élmények, tapasztalatok nyújtása, szűkebb – és tágabb környezetből szerzett élmények feldolgozásának biztosítása.

· Az óvónő segítsen a gyermekek igényei alapján, az állandó és ideiglenes játszóhelyek kialakításában.

· A játék bizonyos idejű felfüggesztését jelenti csupán a gondozási teendők, a munka jellegű tevékenységek, a szervezett tanulás bonyolítása.

· A játék eszközök motiválják, ösztönzik a gyermek elképzeléseit, segítik elgondolásainak megvalósítását. Legyenek esztétikusak, könnyen tisztíthatók!

· Az óvónő neveljen a játékeszközök épségének megóvására, megbecsülésére.

· Az óvónők biztosítják az egyes játékterületekhez szükséges eszközöket, kiegészítőket, a játéktémák továbbfejlesztésének érdekében.

· Gyűjtenek a gyermekek olyan természetes és más anyagokat, amelyet fel tudnak használni játékukban, és önállóan meg tudnak munkálni.

· Az óvónő gondoskodjon olyan kiegészítő eszközökről, amelyek elősegítik a gyermekek önkifejezését.(bábok, jelmezek, kövek, egyéb természetes anyagok, stb.)

· Az óvónő magatartása legyen játékot követő, szemlélő, hagyja a gyermeket cselekedni. Ha szükséges legyen kezdeményezője, résztvevője a játéknak, segítsen azoknak, akik kevésbé kreatívak, ötletszegények.
· Fontosnak tartjuk a szabad játék túlsúlyának érvényesülését.

· Ha a gyermekek egymást zavarják, ha a játék tartalma a nemkívánatos viselkedési formák kialakulását váltja ki, az óvónő személyes példaadásával befolyásolhat.

· Lehetőséget teremtünk a gyermekek játékában a mindennapi élet szokásai, jeles napok, ünnepek, évszakokhoz kapcsolódó élmények feldolgozására.

· Szükségesnek tartjuk, hogy a szülőket meggyőzzük arról, mennyire fontos a gyermekekkel való rendszeres közös játék az érzelmi fejlődésben, a szülő – gyermek jó kapcsolata alakulásában.

· Az óvónő tudatosan használja ki a játék feszültségoldó szerepét.

· A játékban való óvónői beavatkozás két esetben elfogadható:
· ha a gyermek testi épsége van veszélyben,
· ha a környezet tárgyainak eszközeit rombolja a gyermek.
· Az óvodai kompetencia alapú programhoz kapcsolódó játékgyűjtemény értékes kiegészítője a szabad játéknak is. Tartalmaz értelem fejlesztő játékokat is, ezen belül:

· társasjátékokat,
· anyanyelvi játékokat,
· mozgásos szabályjátékokat,
· szenzitív /érzékelést/ fejlesztő játékokat (látást, hallást, szaglást, tapintást, érzékelést)

Játékfajták:

A gyermekek játékában keverednek a különböző játékfajták. Legyen a gyermeknek módja megismerni a játéktereket, eszközöket, a tárgyak tulajdonságait.

Gyakorlójáték 
· Ismétléses cselekvések közben anyagok, eszközök megismerése (manipulációs játék).
· Szöveg-, dallam-, mozgásismétlő játékok, ritmusjátékok megismerése, gyakorlására lehetőség biztosítás.

· Verbális gyakorló játék, játék a hangokkal, szavakkal. (beszédkészség, verbális memória fejlődése).
· 5-6-7 éves korban, a részképességekben enyhe lemaradást mutató gyerekek segítése (fejlesztő játékok).

Megvalósítás feladatai:

· Hagyni kell rá lehetőséget, alkalmat.

· Lehet figyelni a folyamatát, fejlődését, ötletekkel gazdagítani, változatosabbá tenni. 
· Új játékok megismerését figyelni, csak indokolt esetben szabad beavatkozni.

· Sokféle változatos játéklehetőségek, új játékeszközök beszerzésével.

 Szerepjáték:

A gyerekek szerepjátéka tapasztalataikat, ismereteiket, elképzeléseiket, és az ezekhez fűződő érzelmeiket tükrözi. Döntő eleme a szerep, melynek forrása sokféle lehet. Ahogy bővül a gyermek által felfedezett világ, úgy jelennek meg játékában a tágabb környezetéből vett témák. A gyermekek szociális tanulással, a felnőtt mintáról sajátítják el az erkölcsi értékeket, a társadalmi együttélés szabályait.

Megvalósítás feladatai:

· Az óvónő segítse a gyermekeket a cselekvések, műveletek, és az érzelmileg hozzájuk közelebb álló személyek cselekedeteinek utánzásában.

· Legyen nyitott a gyermekeket körülvevő társadalmi környezet hatásaira, élményeire, támogassa az új, lehetőleg pozitív élmények átélését. Segítse a negatív élmények feldolgozását is.

· Az óvónő segítse elő, hogy minél több szerepet vállaljanak, és közben sokoldalúan nyilvánuljanak meg.

· Természetes helyzetekben támogassa társas kapcsolatukat, éreztesse meg a gyermekekkel az egymáshoz való alkalmazkodás szükségességét (kölcsönös alá- fölé- és mellérendeltségi viszonyok).  A gyermekek maguk tapasztalhassák meg rendellenes viselkedésük következményeit.

· 5-6-7 éves korban különösen figyeljen a szabályok elfogadására, és betartására.

Szimbólikus - szerep játék:

Események, élethelyzetek, mesék megjelenítése, melyben a dramatikus folyamat jellegzetes elemei lelhetők fel: megjelenítés, utánzás.

A dramatikus folyamat megjelenési módja: a felidézett, vagy éppen megnyilvánuló társas kölcsönhatás.

A „kiegészítő segédlet a komplex fejlesztési tervekhez” c. kiadványban szereplő dramatikus elemeket tartalmazó játékok kapcsolódnak a négy fő elemhez, (Föld, Víz, Levegő, Tűz) ez kiegészíti a tantervi ajánlásokat.
 Megvalósítás feladatai:

· A közösségben, a közösségért tevékenykedő gyermek aktivitásának serkentése.

· A gyermek ön- és emberismeretének gazdagítása.

· A gyermek alkotóképességének fejlesztése.

· A gyermek önálló, rugalmas gondolkodásának fejlesztése.

· Testi, térbeli biztonságának, időérzékének fejlesztése.

· A gyermek artikulált, tiszta, kifejező beszédstílusának kialakítása.
· Véleményalkotásának alakítása.

· Példamutató kapcsolat, felvételi- kapcsolattartási készség.

· Empátia, figyelem.

· Kreativitás, szociális, esztétikus érzékenység.
 Konstruáló játék:

Az „én csináltam” tapasztalata, megerősíti a gyermeket saját elképzeléseinek helyességében, növeli biztonságérzetét, megtapasztalják a rész - egész viszonyát, fejlődik a szem - kéz összehangolt működése.

Megvalósítás feladatai:

· Eszközök változatosságának, és sokféleségének biztosítása.

· Fantázia, képzelet fejlesztése.

· Segítsen, hogy a gyermekek átélhessék az alkotás örömét.

· Kreativitás fejlesztése.

· Az egyéni elképzelések önálló megvalósításának segítése.

· Lehetőséget adni az egyéni játékeszközök elkészítéséhez, és „beépítéséhez” más játékokba.

· Sokféle, változatos anyagok, technikák megismertetése, alkalmazása, a gyerekek egyéni sajátosságainak, képességeinek figyelembevételével.

· A mai kornak megfelelő új játékok beszerzése, mely sokoldalúan fejleszti a gyermekek fantáziáját, képzelőerejét, kézügyességét.

Szabályjátékok:

Szabályok határozzák meg a játék megkezdésének módját, menetét, befejezését, egy-egy szakaszának lezárását.

Verbális, mozgásos, manipulatív játéktevékenység, melyben a szabály dominanciája érvényesül. A játék örömforrása a szabály betartásában van, mely próbára teszi ügyességüket, gyorsaságukat, gyors reakció készségüket, biztosítja önmegvalósításukat, kialakítja, és fokozza az egészséges versenyszellemet. Az óvodában három fajtája dominál, a mozgásos, értelemfejlesztő, és dalos játékok.
 Megvalósítás feladatai:

· Az óvónő tanítsa meg a szabályokat, később - kísérje figyelemmel, legyen állandó készenlétben, - tartassa be.

· Segítse az egészséges versenyszellem alakulását, a gyermek azonosulását a szabállyal.

· Neveljen az indulatok fékezésére – siker, kudarctűrés.

· Alakítsa ki e játékfajtákhoz szükséges magatartásformákat: kitartás, akaraterő, titoktartás (ne árulják el egymást).

· Fejlessze az önkontrollt, adjon lehetőséget a hibák javítására.

· A játék során alakítsa és erősítse a közösségtudatot.

· A kiegészítő kiadványban szereplő, és a foglalkozásokba beépített, illetve kapcsolódó szabályjátékok, nagymértékben segítik a gyermekek fejlődését, társas kapcsolataik, szabálytudatuk alakulását, az egymáshoz való alkalmazkodást, kudarctűrést, illetve a siker pozitív megélését.

Udvari játék:

A csoportszobában is élő játékfajták térben, és időben tágabb lehetőségei, és egyéb természeti környezetben játszható, nagymozgásos, felfedező, kreatív, csoportos játék. Nagyobb térbeli, és időbeli tájékozódást tesz lehetővé, a természet tiszteletbetartásával. Lehetőséget ad szélesebb szocializációs kapcsolatok megélésére (másik csoportba járó gyermekekkel társas kapcsolatok kialakítására).

Megvalósítás feladatai:

· Megfelelő terek, mozgásfejlesztő eszközök biztosításával a gyermekek tartalmas udvari játékának biztosítása.

· Eszközök biztonságos használatának megtanítása.

· Közösen kialakított szabályok betartatása, ellenőrzése.

· Az udvaron az óvónő engedje a szabad mozgást, hangos beszédet, bátorságot, és akaraterőt kívánó próbálkozásokat is.

· Saját példájával neveljen arra, hogy a gyermek vigyázzon az udvaron található növényekre, játékeszközökre, őrizze meg az udvar tisztaságát.

· Kísérje figyelemmel a gyermekek játékát, ha kell ötletekkel, segítséggel álljon a gyermekek rendelkezésére.

· Állandó jelenlétével, „megszólíthatóságával” teremtsen biztonságérzetet az udvaron is a gyermekek számára.

· A tétlen, ötlettelen gyermekeknek, ha kell, legyen a játszótársa.

· Az udvaron minden óvónő, minden gyermekért felelős: alakítsa ki a gyermekekben, hogy egyformán fogadják el a közelben tartózkodó felnőtt kérését, figyelmeztetését, segítségét. Ennek alapfeltétele az egységesen kialakított, és elvárt szabályok megléte.
 Megvalósítás tartalmi rendszere:
Hely: 

A játszóhelyek kialakítása során az óvónő mindig tartsa szem előtt az életkori sajátosságokat, a csoport összetételét, a játék helyigényességét. Elmélyült, nyugodt játékhoz fontos a megfelelő játéksarkok biztosítása, mobilizálható, térhatároló kialakításával is.

Idő:

A napirenden belül fontos, a legtöbb idő biztosítása a játékra.

A játékra fordított időn belül elsőbbséget kell biztosítani a gyermekek önálló, szabad kezdeményezésén alapuló játékának.

A játékidő alatt biztosítani kell a nyugodt, derűs, szeretetteljes légkört.
Játékeszköz:

Fontos a megfelelő számú, funkciójú játék, ill. a játékhoz szükséges eszközök biztosítása, mert a tárgyi környezet: 

· segíti a játékválasztásban a gyermeket, motivál, 

· előhívja az élményeket, tapasztalatokat,
· fejleszti a gyermek kreativitását, tárgyi érzékenységét.
A fentieken kívül a játékeszközökkel kapcsolatos fontos elvárás, hogy az életkornak megfelelőek, esztétikusak legyenek, lehetőleg természetes anyagból készüljenek. A játékeszköz segítse, motiválja a gyermek elgondolásának megvalósítását. A játékeszközök köre állandóan bővüljön: készen kapott, vagy az óvónő és a gyermek által készített eszközökkel, különböző játékra alkalmas anyagokkal, kellékekkel. Történjen meg az anyagok, termések gyűjtése, és azok felhasználása a játék során.

Fejlesztő játékok mellett kapjanak nagyobb teret a gyermeki fantázia, és a kreativitás szárnyalását segítő, szabadon felhasználható eszközök.

A kompetencia alapú óvodai programhoz nélkülözhetetlen a jól felszerelt udvar, a sokfajta játéklehetőség, és eszköz, mivel a tevékenységek gyakran kapcsolódnak az udvari eszközökhöz.

JÁTÉK A CIGÁNY KULTURÁLIS NEVELÉS KERETÉN BELÜL
A tevékenységek közül a legalapvetőbb és elsődleges a játék, mely áthatja a gyermek tevékenységét is. A más környezetből óvodába került gyermekeket megismertetjük a játékeszközökkel, azok nevével, rendeltetésszerű használatával
Célunk:

A cigány gyermek játéka során érje el a szabályhoz alkalmazkodás minél magasabb szintjét.

Gyakorolja a szabályalkotást. Játéka során fokozzuk az önálló konfliktus megoldást a különböző szituációkban, problémahelyzetekben.

Feladataink:
Neveljük a gyermekeket a játékeszközök elrakására és megbecsülésére.

Az óvónő legyen a gyermekek játékának személyes résztvevője. Használja ki a játék adta lehetőséget a gyermekkel való közvetlen kapcsolat kiépítésére és a gyermek jobb megismerésére.

Beszélgessen játék közben, keltse fel a gyermekek érdeklődését, fokozza aktivitásukat és növelje biztonságérzetüket a játékban.

Biztosítjuk a sokféle szerepbe beleélést, az egyéni fejlesztést. (pl. együttműködés, kitartás, engedelmesség, a szabályok betartása).
Megvalósítás:

Aknázzuk ki a játék által biztosított lehetőséget: a helyi cigány szokások, hagyományok játék közben való kivitelezésére (pl. étkezési szokások, szerepkörök, feladatok felosztása a családban, öltözködés, kunyhó építés, stb.).

Változatos tevékenységekre adunk alkalmat (pl. szerepjáték, társasjáték, bábozás, mesedramatizálás, mozgásos szabályjátékok, stb.) Leginkább a családi ünnepeket elevenítik meg, amely során képet kap az óvónő a cigánygyerekek szóbeli nyelv kultúrájának meghatározó jegyeiről (improvizatív előadásmód, párbeszédes interaktív szövegépítés, formális beszéd elemeinek használata).
Az óvónő a cigány gyermekek szerepjátéka során ébressze fel képzeletüket, tanítsa meg őket az életben való tájékozódásra és a társadalom követelményeihez való alkalmazkodásra.

Bátorítsa és juttassa sikerélményhez a cigány gyermekeket a műveletek megismertetésére, továbbvitelére, a különböző eszközváltozatos funkcióban történő felhasználására, szerepvállalásra, az építmények megnevezésére, magatartási szabályok betartására.

Játékidőn belül is lehetőség nyílik az egyéni képességfejlesztésre, felzárkóztatásra (játékos formában) minden korcsoportban, alapul véve az életkori sajátosságokat, az egyéni fejlettségüket.

A fejlődés jellemzői óvodáskor végére (5 – 6 - 7 éves korban)

· Szükségleteinek, és életkorának megfelelő játékot választanak.
· Felszabadultan, örömmel, önfeledten játszanak. 
· Megismerik a játékeszközöket, azok helyét, és rendeltetésszerű használatát.

· A csoportszobában kialakított játékterületeket kihasználva, vagy új helyszínek kialakításával különböző (szerep) játékokat játszanak, élményeik és elképzeléseik alapján.

· A hiányzó eszközöket a közösen összegyűjtött tárgyakból – anyagokból segítséggel elkészítik.
· Az ismert meséket, verseket, vagy részleteket többször dramatizálják, bábozzák.

· Társas viselkedésükben megjelennek a közösen kialakított, és elfogadott szabályok.

· Konstruáló tevékenységüket jellemzi, hogy különböző játékszerekből, általuk előre elképzelt kitalált építményeket, tárgyakat hoznak létre, melyeket felhasználnak a játékukban.

· Különböző mozgásos szabályjátékokat játszanak teremben, szabadban, bekapcsolódnak a különböző értelemfejlesztő játékokba, megtapasztalják, hogy a játéknak vannak nyertesei, vesztesei.

· Kitartóan, és elmélyülten játszanak.

· Rendeltetésének megfelelően használják az eszközöket, használat után a helyére rakják őket.
· Egészséges versenyszellemben tevékenykednek. 
· A szituációs játékok során, és segítségével „közönség” előtt is megnyilatkoznak, érzelmeiket megfelelő módon kinyilvánítják.

· Örömmel megjelenítik játékukban, a falunkban még fellelhető népszokásokat, hagyományokat, munkaformákat.  (pl.: disznóvágás, szántás, vetés, állatgondozás, szüret, paprikafűzés)
A program megvalósításához szükséges eszközök:

Különböző fa, műanyag játékok: autók, hajók, repülők, egyéb közlekedési eszközök, fakockák, hengerek, lapok, egyéb építőelemek, állatfigurák.

Szerepjátékhoz szükséges bútorok, (babakonyha, babaszoba), eszközök, berendezési és felszerelési tárgyak; babák, plüss állatok, ágyak, heverő, bölcső, babakocsi, babaruha, táskák, kosarak, edények, polcok, fodrász- és orvosi kellékek, sapkák, köpenyek, stb.

Szabály, ill. képességfejlesztő társasjátékok; Logico, Ravensburger, Lego, Dupló, dominó, memória játék, puzzle, gyöngyfűző, mágneses kirakó, párosító játék.

Barkácsoláshoz szükséges anyagok, papír, fa, karton, félkész eszközök, szerszámok, ragasztó, szögek, csavarok.

Dramatikus játékokhoz, bábozáshoz: jelmezek, fejdíszek, kelmék, bábok, díszletek, paraván, függöny, stb.

Udvari játékhoz: mozgásfejlesztő mobil játékok, labdák, mászókák, hinták, homokozó, és homokozó edények, lapátok.

Kompetencia alapú óvodai programhoz: nagy kugli, karikadobálós játék, hágcsólétra, háromszög létra, aszfalt kréta, stb.
9. 2. Mese, vers
A többnyire játékos mozgásokkal is összekapcsolt mondókák, dúdolók, versek hozzájárulnak a gyermek érzelmi biztonságához, anyanyelvi neveléséhez. Ezek ritmusokkal, mozdulatok és szavak egységével, a gyermekeknek érzéki-érzelmi élményeket nyújtanak.
A magyar gyermekköltészet, a népi, dajkai hagyományok, gazdag és jó alkalmat, erős alapot kínálnak a mindennapos mondókázásra, verselésre. 

A mese a gyermek érzelmi, értelmi, erkölcsi fejlődésének, és fejlesztésének egyik legfőbb segítője.

A mese – képi és konkrét formában – feltárja a gyermek előtt a külvilág, és az emberi belső világ legfőbb érzelmi viszonylatait, a lehetséges, megfelelő viselkedésformákat.

A mese kiválóan alkalmas az óvodás gyermekek szemléletmódjának, és világképének kialakítására.

A mindennapos mesélés, mondókázás és verselés, a kisgyermek mentális higiénéjének elmaradhatatlan eleme.
Cél:
· Irodalmi alkotások iránti fogékonyság kialakítása.
· Szívesen meséljenek, verseljenek.
· A mindennapos mesélés, mondókázás, verselés. 
· Tudjanak elfogadni erkölcsi, esztétikai normákat, és legyenek képesek a magyar kultúra értékeit saját szintjükön elfogadni.
· Az irodalmi alkotások segítségével, a mindennapos meséléssel, mondókázással, verseléssel, a gyermekek érzelmi, értelmi és erkölcsi fejlődésének elősegítése, pozitív személyiségjegyek megalapozása.
· Kreativitás, önkifejezés fejlesztése (a gyermek saját vers- és mesealkotása, annak mozgással és ábrázolással történő kombinálása).
· Szókincs fejlesztése.
· Beszédszervek fejlesztése (ha szükséges, logopédus bevonásával).
· Akusztikus, verbális emlékezet fejlesztése.
· Interkulturális nevelés.
Megvalósítás feladata:
· A 3-6-7 éves korban megjelenő jellegzetes tartalmak biztosítása (mesélés, verselés, dramatizálás, bábozás, dramatikus játékok).
· Nyugodt légkör megteremtése a meséléshez, verseléshez.
· A gyermek kommunikációs képességeinek fejlesztése.
· A gyermeki fantázia fejlesztése, a belső képalkotás folyamatának felhasználása a gyermeki élmények feldolgozásában.
· Előnybe részesítjük az erkölcsi tartalmakat hordozó népmeséket, melyeknek hangulata, nyelvezete, törvényei, könnyen átláthatók a gyermekek számára.
· Meggyőzzük a szülőket, hogy milyen sokat jelent a rendszeres meghitt együttlét, élő mesemondás.
· Fontos az óvónő modellszerepe, előadásmódja legyen irodalmi, esztétikai élményt nyújtó.
· Fontos a megfelelő tempójú, érthető, lényegre törő, szabatos, tiszta beszéd.
· A népi, a klasszikus és a kortárs irodalmi művek kiválasztásánál, érvényesüljön az igényesség, az életkorhoz, és a fejlettséghez való igazodás.
· Fontos feladat a beszédgátlás feloldása, a beszédkedv felkeltése és megőrzése.
· Beszédhibás gyermekek elfogadtatása, beszédhiba javítása logopédus segítségével.
· Új fogalmak, kifejezések megismertetése, nem kívánatos szavak, kifejezések „kioltása”.
· Szemléletes, képszerű előadásmóddal a gyermek belső képalkotásának segítése, lehetőség a pozitív, negatív érzelmek átélésére. Erkölcsi érzékük, ítélőképességük alakítása.
· Verbális és nonverbális elemek, gesztusok használata.
· A könyv, az irodalmi alkotások, bábok helyes bánásmódjának, mozgatásának elsajátítása, és elsajátíttatása.
· A nap bármely szakában, csoportszobában és udvaron egyaránt kezdeményezhető mese-vers.
· Könyvtár és színházlátogatások szervezése.
· A versekhez, mesékhez használt jelképes szemléltető eszközökkel elősegítjük a mese hangulati átélését, szélesítve a gyermek látókörét, emlékezetét, képzeletét.
· Lehetőséget biztosítunk a gyermekeknek a mesemondásra, bábozásra, örömteli élmény biztosítása mellett a szorongások, indulatok oldására, levezetésére.
· Alkalmi versekkel – mesékkel hangulatosabbá vállnak az ünnepeink.
· Szükségesnek tartjuk, hogy meggyőzzük a szülőket, hogy rendszeres meghitt együttlét, az élő mesemondás rendkívül fontos a gyermekek lelki fejlődése szempontjából.
· A kompetencia alapú óvodai programhoz szükségesek az új verses és mesekönyvek beszerzése, amely a négy fő elemhez kapcsolódóan tartalmazza a megfelelő irodalmi műveket.
MESE, VERS A CIGÁNY KULTURÁLIS NEVELÉS KERETÉN BELÜL

Célunk:

 Ez az óvodai tevékenységforma a cigány gyermekek identitástudat erősítésének lehetőségét rejti magában, a cigány kultúra és hagyományok megismertetését és elfogadtatását a többségi társadalom, azaz a többi gyerek számára.

A cigányság hagyománytisztelő nép, szeretik az ünnepeket, rokoni összejöveteleket. A cigány nyelvet a fiatal szülők nagy része már nem beszéli.

Feladatunk:
Kezdeményezések során minden óvodás gyermek megismerkedik a cigány költők, írók magyar nyelven megjelent meséivel, verseivel, sajátos mondaviláguk értékes elemeivel.

Megvalósítás:
· A cigány nemzetiségi kultúrájából merített mesék, mondókák, versek, játékok megismertetése a gyermekekkel életkoruknak megfelelően.

(kiszámolók, nyelvtörők, mondókák, különböző mesetípusok, mesealakok)

· A nehezen nyiladozó cigány gyermekeknél segítséget nyújt a báb. Ezáltal elősegítjük közösségbe való beilleszkedésüket, oldjuk gátlásaikat, növeljük önbizalmukat. .

· Lehetőséget biztosítunk minden gyerek számára azonos típusú cigány és nem cigány mesék megfigyelésére, különbözőségek, hasonlóságok felfedezésére.

(ördög, állat, tréfás és tündérmesék)

· Fejlesszük a cigány gyermekek improvizációs készségét mesemondás közben, a beszédkészségüket, gazdagítjuk szókincsüket, önálló mesemondásukat, fejlesszük kreativitásukat.

· Lehetőséget biztosítunk a jeles napokhoz, cigány hagyományos ünnepekhez, alkalmakhoz kapcsolódó szokások megismerésére.

· Megismertetjük minden gyermekkel a helyi cigányság múltját, helyi szokásaikat, hagyományaikat, ünnepeiket (cigány viseletbe öltöztetett babák, szülők, nagyszülők bevonása).

A fejődés várható eredményei

3-4 éves korban:

· A gyermekek beszoktatásának megkönnyítésében segítenek a népi mondókák, rigmusok, és a legismertebb költőink ritmikus zenei hatású játékos versei, valamint az egyszerű, érthető, cselekményes mesék.
· Figyelmesen, szívesen hallgatják a mesét, örülnek azok gyakori ismétlésének.

· Szívesen nézegetnek mesekönyvet, bekapcsolódnak a versek, mondókák mondogatásába.
· Képekről felismerik kedvelt meséiket.
4-5 éves korban:
· Meséi többfázisos szerkezetű állatmesék, népmesék, dramatikus mesejátékok. Verseknél szerepelnek a vidám, humoros versek, klasszikusok, és a mai magyar költők népköltészeti ihletésű ritmusélményt nyújtó versei.
· Várják, kérik a mesét.
· Van kedvenc meséjük, mesehősük.
· Szeretnek könyveket nézegetni, beszélgetést kezdeményeznek az ismert képről.
· Szívesen hallgatják és mondják a verseket.
· Otthonról hozott könyvükből szívesen mesélnek.
A fejlődés jellemzői óvodáskor végére ( 5-6-7 éves korban)

5-6-7 éves kor a mesehallgatás igazi ideje. Az állatmeséktől kezdve a cselekményesebb népmeséken, tündérmeséken keresztül eljuttatjuk a gyermeket az élményhez. 

· Maguk is kitalálhatnak meséket-verseket.
· Önmaguk kezdeményeznek dramatizálást, bábozást.
· Maguk is szívesen mesélnek, verselnek.
· Saját versüket, meséjüket, történetüket, bátran mondják el.
· Szeretik, figyelmesen hallgatják a verseket, meséket, elbeszéléseket.
· Van kedvenc mesehősük.
· Gondosan bánnak a könyvekkel.
· Tudnak tiszta kiejtéssel, a ritmus és a vers hangulatát érzékeltetve mondókát, verseket elmondani.
A program megvalósításához szükséges eszközök:

Képeskönyvek, mesekönyvek, verses kötetek magyar és cigány kultúra köréből. CD-k, mese és verses kazetták, diafilmek, különböző bábok, különböző ruhadarabok, paraván, meseillusztrációk.

Lexikonok, térképek, dekorációs anyagok, tudományos könyvek, mesekönyvek, verses kötetek.
9. 3.
 Ének-zene, énekes játékok, gyermektánc
Az óvodában a környezet hangjainak megfigyelése, az ölbeli játékok, a népi gyermekdalok, az éneklés, az énekes játékok, a zenélés örömet nyújtanak a gyermekeknek, felkeltik zenei érdeklődésüket. A közös éneklés, a közös játék örömének megéreztetése, ami formálja a gyermek zenei ízlését és esztétikai fogékonyságát. Fontos eleme a játékosság, és az érzelmi telítettség. Azáltal, hogy a gyermekeket zenei élményhez juttatjuk, megalapozzuk zenei anyanyelvüket.

A népdalok éneklése, hallgatása, a néptáncok, és népi játékok, a hagyományok megismerését, továbbélését segítik. Az óvodai ének-zenei nevelés feladatainak eredményes megvalósítása megalapozza, elősegíti a zenei anyanyelv kialakulását.
A dalok, dalos játékok, népszokások többsége a naptári évhez, évszakok változásaihoz, az emberi élet sorsfordulóihoz fűződnek. Ezen ismeretek bővítik a gyermekek kulturális ismereteit, átörökítik az emberi kapcsolatok szépségét, pozitív élményhez juttatnak.

Az éneklés, zenélés, a gyermek mindennapi tevékenységének részévé válik, a felnőtt minta spontán utánzásával.
Cél:
· Az ének és zene megszerettetése.
· Zenei készségek, képességek kialakítása, fejlesztése.
· A közös éneklés örömének megéreztetése, esztétikai hatásának érvényre juttatása.
· A közös játék örömének átélése, a gyermek zenei ízlésének, esztétikai fogékonyságának, egymáshoz való pozitív viszonyulásának fejlesztése.
· A gyermekek jussanak minél több zenei élményhez.
· Hiteles hagyományok átadása.
· Zenei anyanyelv megalapozása.

Megvalósítás feladatai:
· Juttassuk a gyermekeket zenei élményhez, - az óvónő éneke, és a hangszeres zene segítségével közös éneklésen, és a zenei érdeklődés felkeltésén keresztül -.
· Az énekes népi játékok, az igényesen válogatott kortárs művészeti alkotások, hagyományok, a műzenei, és más népek dalainak, zenéinek megismertetése az óvodai élet során.
· Előtérbe helyezzük az élő zenét, sokat énekelünk.
· A dalos játékok játszása során fejlesszük térbeli tájékozódásukat, mozdulataik esztétikusabbá válnak, alakul testtartásuk, a helyes levegővétel.
· Ünnepekhez, jeles napokhoz kapcsolódó szokások, dalok, zenék megismertetése, hagyományok ápolása.
· Az óvónő tiszta éneke, zenét kísérő egyenletes mozgása legyen példaértékű.
· A zenehallgatási anyag megválasztásánál figyelembe vesszük a nemzetiségi nevelés esetében a gyermekek hovatartozását is.
· Főleg ünnepi alkalmakkor, de egyéb más alkalmat is megragadva, az óvónők többszólamú mű, ill. kánonok megszólaltatásával juttassák a gyermekeket zenei élményhez.
· A felhasznált zenei anyagok igényes, életkornak és az adott korcsoport képességszintjének megfelelő válogatása.
· A gyermekeknek legyen lehetőségük és alkalmuk a hangszerek, és azok hangjának megismerésére, ritmushangszerek használatára.
· A zenei élmény legyen akár mindennapos lehetőség az óvodában, kapcsolódjék minél több tevékenységhez.
· Az igényesen kiválasztott dalanyag, a zenei képességek fejlesztése (ritmus, hallás, éneklés, mozgás), változatos feladatokkal való megvalósítása, elősegíti a zenei anyanyelv kialakulását.
· A bogyiszlói óvodában a néptánc elemeinek gyakorlása.
Fejlesztendő zenei képességek és készségek:
· Ritmusérzék (egyenletes lüktetés, ritmus, éneklés, hallás, mozgás,).

· Hallásfejlesztés (akusztikus- és belső hallás, zenei memória).

· Tiszta éneklési készség.

· Zenei improvizációs készség.

· Érzelmek, hangulatok kifejezése a zenében.
Néptánc, népi játék a gyermekek életében
A mi dolgunk csak az, hogy találjunk alkalmat a népzenére való táncolásra. Mutassunk a gyerekeknek lépéseket, hagyjuk, hogy utánozzanak minket. Semmit sem kell magyarázni, vagy javítgatni! A sok példa és utánzás hatására előbb-utóbb már saját kedvükre is fognak improvizálni az általuk megismertetett egyszerű motívumokból.
(Ráczné Bársony Judit)

     néptáncoktató
A zenei nevelés, a táncok tanulása szervesen kapcsolódik a nevelés minden egyéb területéhez, kiegészítik, erősítik egymást, visszahatnak egymásra. Ezért nagy a jelentősége a csoport mindennapi életében.

 Maga a mozgás eleve vonzó minden gyermek számára. A megfelelő zenei kiválasztás, a helyi hagyományok figyelembe vétele, a kiegészítő eszközök, népviselet, hangszeres, élő zenés kísérettel mind emeli a néptánc jelentőségét, a tevékenység különlegességét hangsúlyozzák.

Mindehhez persze a megfelelő motiváció is nagyon fontos. Elsődleges a példamutatás, a nyitott, jókedvű hozzáállása pedagógus részéről.

Cél:

· A néptánc, mint nemzeti kultúránk egyik leggazdagabb területének megismertetése, megszerettetése.

· Eredeti népi játékok sokféle változatával való ismerkedés.
· A néptánc alapelemeinek megismertetése, becsempészése a gyerekek zenei tevékenységébe.

· A magyar népzene, cigányzene iránti szeretet kialakítása, ezen keresztül a hagyományok átadása, átélése.
Megvalósítás feladatai: 
· A tánc a közösségi együttlétet, a szórakozás lehetőségét, a mozgáskultúra, a ritmusérzék, a figyelemkoncentráció fejlődését, a gyermek szocializációját (pl. egymásra figyelés, udvariasság, segítőkészség, tolerancia stb.), alapvető társas kapcsolatainak, erkölcsi normáinak és tulajdonságainak kialakulását segíti elő.
· A táncon keresztül megtanulja a gyermek az alkalmazkodást, hiszen igazodnia kell társaihoz érzelmileg és technikailag is.
· A kiscsoportban és középső csoportban megtartott ének-zenei foglalkozás alapja a néptáncnak. Nagycsoportban a heti ütemterv alapján két heti ciklusokba tervezzük e foglalkozási tartalmakat.
Fejlesztési területek:
· Testtudat fejlesztése

· Az egyes érzékelési területek fejlesztése.

· A vesztiburális (egyensúlyi) rendszer fejlesztése.

· A két testfél mozgásának összerendezése.

· Alapmozgások koordinációjának fejlesztése.

· A téri tájékozódás fejlesztése
· Irány- és tempóváltoztatás a mozgás feletti kontrollt (tudatos irányítást) erősítése. 

· A szem-kéz koordináció pontossága, a szem által vezérelt alapvető kézmozgások (fontos a későbbi zavartalan írástanuláshoz).
· A testkép, az oldaliság kialakításának elősegítése. Térdifferenciálás.
· Egyéni szereplés vállalása, teljesítőképességük, bátorságuk, helyes önértékelésük, önbizalmuk erősítése. 
A ritmus, a tánc mindezt nagyszerűen elősegíti, támogatja, és hatással van az értelmi működésre.
A program megvalósításához szükséges eszközök:
· Kalap, zsebkendő, szalag, bot, hangszerek, természetes alapanyagok, termések, egységes öltözet a fellépéseknél, stb.
ÉNEK – ZENE, ÉNEKES JÁTÉKOK, GYERMEKTÁNC, A CIGÁNY KULTURÁLIS 
NEVELÉS KERETÉN BELÜL

Célunk:
A cigány identitástudat erősítésének, a kultúra megismerésének egyik eszköze a dal, az ének-zene és az énekes játékok, gyermektánc.
Feladatunk:
· Lehetővé tesszük a cigány gyermekek improvizált halandzsa éneklését, amit mindig mozgással kísérnek. Ezáltal biztosítjuk a motívumok ritmusát, lüktető folyamatosságát és a dallam hanglejtését.

· Engedjük a gyermekek spontán tánc – ének - mozgás játékait kibontakoztatni a helyi szokások, hagyományok figyelembe vételével, amit maguk által létrehozott ritmushangszerekkel kísérnek, és improvizált szöveggel előadnak, a pillanatnyi érzelmeiket kinyilvánítva.

· A cigány gyermekek természetüknél fogva (etnikai sajátosság) fogékonyak az ének – zenei képességekre, jó ritmusérzékkel rendelkeznek, ezért a nap bármely szakában helyet biztosítunk az éneklésre, dalos játékokra.    

Megvalósítás:

· Elősegítjük, hogy a gyerekek a különböző népek dalaival, táncaival, játékaival, hagyományaival megismerkedjenek, továbbéljék azokat.

· A gyermekeknek lehetőséget biztosítunk, hogy bemutathassák, eljátszhassák az otthonról hozott dalokat, mondókákat társaiknak és önmaguk szórakoztatására, örömére.

· Megismertetjük minden gyermekkel a cigány gyermekdalokat, hagyományos gyermekjátékokat, cigányhangszereket, hangszerpótló eszközöket. (pl. cigány ritmushangszerek) 

· Elősegítjük, hogy a gyerekek megismerjék a helyi cigányság tánckultúráját.

· A családi eseményekhez kapcsolódó énekes, táncos zenei tartalom hozzájárul a gyermekek érzelmi, értelmi életének gazdagításához.

· Zenehallgatási anyag összeállításánál megismertetjük a gyermekeket a helyi cigányzenekar zenéjével.

·  Minden zene és táncképességű gyerek számára a nagycsoportban a helyi cigányzenekar zenéjére néptánc foglalkozást tartunk. (Kiemelkedő ünnepeinknél a helyi cigányzenekar kíséretében.)

A fejlődés várható jellemzői
Nyugodt légkörben, változatos módon felkeltjük a gyermekek érdeklődését a zenei iránt.
Figyelembe vesszük az óvodai zenei nevelés során, a dalanyag kiválasztásánál, a dalok hangterjedelmét, és a csoport számára legmegfelelőbb játékformát.

3-4 éves korban:

· Zenei nevelését elsősorban a kétszemélyes, utánzó mozgású játékok töltik ki.

· A dalok hangterjedelme nem lépi át a tiszta kvint távolságot. A gyermekek csoportjában tervszerűen előkészített, de a gyermekek számára kötetlen részvételt jelentő foglalkozást tartunk. Ez előnyös a gyermek egyéni képességeinek kibontakoztatására.

·  Megközelítően törekednek a tiszta éneklésre, az óvónővel való közös éneklés örömet jelent, ismernek 5-7 mondókát, 6-8 énekes játékot.
· Próbálnak felismerni magasabb és mélyebb hangokat (beszéd, ének, hangszer, zörejek).
· Megfigyelik a halk-hangos közötti különbséget éneken, beszéden, zörejeken. Gyakorolják beszéden, mondókákon keresztül.
· Megismerkednek a dallamjátszó és ritmushangszer hangjával.
· Az egyenletes lüktetés érzékeltetése mondókázás, éneklés közben, játékos mozdulatokkal.

4-5 éves korban:

· Zenei nevelést a dalokhoz kapcsolódó változatos játékformákkal (körjáték, szerepcserélő, párválasztó) fejlesztjük.

· Az énekek anyagában ünnepekhez, és évszakokhoz kapcsolódó dalok is szerepelnek.

· A spontán szerveződő kötetlen kezdeményezések mellett, megjelennek a kötelező foglalkozások, ahol játékos módszerekkel fejlesztjük a zenei képességeket.
· A foglalkozások a csoportszobában, és a szabadban történnek.
· Az óvónő indítása után csoportosan, megközelítően tisztán, önállóan énekelnek.
· Énekelnek 4-8 motívumból álló énekes-játékokat, népdalokat. 6-8 új mondóka, és 8-10 gyermekdal megtanulása mellett, ismétlik a 3-4 éves korban tanult dalokat.
· Lehetőséget adunk az önkéntes jelentkezés alapján, az egyéni éneklésre.
· Énekelnek egyénileg és csoportosan, halkan-hangosabban, magasan-mélyen.
· Megfigyelik az emberi beszéd hangszín különbségeit, tárgyak, zörejek hangszíneit.
· Felismerik a dalok dallamát, dúdolásról, hangszerről.
· Érzik az egyenletes lüktetést, a motívumok hangsúlyát, összekapcsolják játékos mozgással, körben járással.
· Próbálkoznak a mondókák, dalok ritmusának tapsolásával.
5-6-7 éves korban:

· Megismerkednek a dalokhoz tartozó játékok változatos formáival, új térformákkal. Esztétikus mozgást igénylő párjátékokkal, a néptánc alapmotívumaival (lassú, gyors, ugró, sarkazó, tovahaladó, és egyes-kettes csárdás).
· Zenehallgatás anyagának kiválasztásánál figyelembe vesszük, a gyermek etnikai hovatartozását, életkorát, zenei fejlettségét, és olyan műveket gyűjtünk, amit az óvónő is elő tud adni. Felkeltjük a gyermekek érdeklődését a meghallgatott zene iránt, a dal, az ének, a hangszerjáték szépségével türelmes, figyelmes hallgatásra szoktatjuk őket.
· Kezdeményezések mellett megjelennek az irányított foglalkozások, ahol játékos módszerekkel fejlesztjük a zenei képességeket, megismertetjük a néptánc alapmotívumait.

A fejlődés jellemzői óvodáskor végére ( 5-6-7 éves korban)

· Csoportosan és önállóan, egyöntetűen és tisztán énekelnek, a megszokott hangmagasságon és tempóban. Ösztönözzük őket egyéni, tiszta éneklésre, motívumok pontos visszaadására.
· Megtanulnak 8-10 mondókát, 10-12 énekes játékot, 3-4 alkalomhoz illő műdalt.
· Énekelnek két csoportban felelgetős játékokat.
· A hallást segítő fogalom párokat pl.: halkabb-hangosabb éneklést, összekapcsolják a tempó változtatásával.
· Felismerik az ismert dalokat, jellegzetes kezdő, belső vagy záró motívumról, dúdolással, vagy hangszerről.
· Segítséggel megfelelő hangterjedelmen belül játszanak dallamvisszhang, kérdés-felelet játékot.
· Felismerik, megnevezik az egyenletes lüktetés, és a ritmus közötti különbséget.
· Változatos mozgásokkal gyakorolják különböző tempóban az egyenletes lüktetést.
· Megszólaltatnak mondóka és dalritmust.
· Képesek az egyenletes lüktetés, és a ritmus összekapcsolására.
· Az előtapsolt ritmusmotívumot pontosan utánozzák.
· Ismerkednek eredetiben néhány hangszerrel, azok hangjával, megszólaltatásuk módjával, (triangulum, dob, cintányér, metalofon, furulya, stb.).
· Megismerik, és gyakorolják a népi játékokban megőrzött hagyományos mozdulatokat, a néptánc alapmotívumainak felhasználását játékfűzésekhez. 
· Megszeretik, és igénylik a táncos mozgásos játékokat, kialakul bennük a magyar néptánc iránti szeretet.
A program megvalósításához szükséges eszközök:
Ritmushangszerek, dallamhangszerek, magnó, kazetták, CD-lejátszó, CD lemezek, egyéb eszközök (kendő, koszorú, botok, fejdíszek, stb.), fejlesztő eszközök: báb, óvónők, és a gyermekek által készített és használt hangszerek.

A hangszerek mennyiségi és minőségi bővítése, CD-k, komolyzenei felvételek bővítése, családi hang lottó CD, állatokról könyvek, különleges természeti könyvek.
9. 4.
 Rajzolás, festés, mintázás, kézimunka
A rajzolás, festés, mintázás, építés, képalakítás, a kézi munka, az ábrázolás különböző fajtái, a műalkotásokkal, a népművészeti elemekkel, az esztétikus tárgyi környezettel való ismerkedés is, fontos eszköze a gyermeki személyiség fejlesztésének. A gyermeki alkotás, a belső képek gazdagítására épül.

Az építő, ábrázoló, alakító tevékenység segíti a gyermek téri, formai, és színképzetének kialakítását, gazdagodását, képi gondolkodásuk fejlődését, esztétikai érzékenységük, szép iránti nyitottságuk, igényességük alakítását. Megismerteti a gyermekeket különböző anyagokkal, az ábrázolás és konstruálás egyszerű technikájával. A színes élmények, változatos témák teszik a gyerekek számára örömmé, az ábrázoló tevékenykedést. Az ábrázoló tevékenység, játékba épülve alakítja ki a gyerekek vizuális észlelését, képzeletét, segíti az intellektuális látásmód kialakulását. Maga a tevékenység és annak öröme a fontos, valamint az igény kialakítása az alkotásra, az önkifejezésre, a környezet esztétikai alakítása, és az élmények befogadása.

Cél:
· Felkelteni a gyermekben az ábrázolás anyagával, eszközeivel való tevékenykedés vágyát, az ábrázoló tevékenységekre az egész nap folyamán teret biztosítani.
· Olyan légkör, olyan hangulat kialakítása, amely ösztönzi a gyermeket élményeik képi kifejezésére, alkotó tevékenységre. 
· Különböző anyagok és technikák alkalmazási képességének fejlesztése. 
· Esztétikai érzékenységük, szép iránti nyitottságuk kialakítása. 
· Képi, plasztikai kifejezőképesség, térbeli tájékozódás, és rendezőképesség alakítása. 
· Az igény kialakítása az alkotásra, a kreatív önkifejezésre, a környezet esztétikai alakítására, és az esztétikai élmények befogadására.
· Az íráshoz szükséges mozgáskoordináció, szem – kéz koordináció fejlesztése, alakítása.
· A gyermek önkifejezésének kialakítása, fejlesztése mozgáshoz, ének-zenéhez, mese-vershez, környezeti neveléshez kötődően, sokféle, újszerű technika és eszköz használatával.

Megvalósítás feladatai:
· A gyermeki alkotó-alakító tevékenység feltételeinek megteremtése (hely, idő, eszköz).   

· A 3-6-7 éves korban megismertetni a gyermekeket az eszközök használatával, különböző anyagokkal, a rajzolás, festés, mintázás, kézimunka különböző technikai alapelemeivel, és eljárásaival.
· Az ábrázoló tevékenységre egész nap folyamán biztosítson lehetőséget.

· Az ábrázoló tevékenységekkel kapcsolatos higiéniai szokások elsajátítása (ruha ujjának feltűrése, kézmosás, védő asztalterítő).
· A kompetencia alapú óvodai program a vizuális nevelés tekintetében, sok új technikát tartalmaz. Kapcsolódik a 4 fő elemhez, illetve komplexitást képez a többi területtel. A sok és újfajta technikákhoz, a megfelelő eszközök beszerzésével lehetőséget biztosítunk a gyermekek számára az új eszközökkel, és technikákkal való tevékenykedés elsajátítására.

RAJZOLÁS, FESTÉS, MINTÁZÁS, KÉZIMUNKA A CIGÁNY KULTURÁLIS NEVELÉS KERETÉN BELÜL
Cél:

Ez a tevékenységi forma a gyermekeket egyéni fejlettségi szintjének megfelelően képi – plasztikai kifejezőképesség birtokába juttatja, kialakítja bennük a képolvasási, komponálási, térben tájékozódó és rendező képességeket.

A cigány gyermekeknél az ábrázolási tevékenységük során a kultúrájukhoz tartózó sajátos szín- és formavilágot elevenítik meg. 

Feladatunk:
· Az eltérő kultúra a vizuális nevelésben, az élményvilág a színhasználatban, az élénk vibráló hatásban és a formai ábrázolásban is kifejezésre jutnak.

· Sokféle eszközt, élményanyagot, időt, helyet biztosítunk minden gyermeknek az alkotáshoz.

· Sokféle technikával ismertetjük meg őket.

· Az ábrázolás eszközeivel intenzívebben, látványosabban fejezik ki önmagukat a gyerekek.

· Alkotások közben sokat beszélgetünk, minden gyermek elmondhatja, mit rajzol, mi tetszik neki jobban a munkájában.

Megvalósítás:
· Megismertetjük minden gyerekkel a cigány közösségekre jellemző hagyományos mesterségeket, néhány tárgy, eszköz előállításának módját (gömbölyítés, agyag-gyöngyfűzés).

· Megismertetjük a gyerekeket a hagyományos cigány mesterségekkel (vályogvetés, kosárfonás).

· Lehetőséget adunk az anyagok alakíthatóságára vonatkozó tapasztalatszerzésre (homok, agyag, fa, bőr, fonal, textil, papír megmunkálása).

· Megismertetjük a gyermekeket a cigány népviselettel, a cigányság színvilágával (felöltöztetett babák, képek nézegetése).

· Megismertetjük a gyermekeket a cigány képzőművészeti alkotásokkal, diaképek nézegetésével észrevetetjük a különféle műalkotások és saját munkáik közötti színvilágot (pl. szövés: papírszalagokkal, textilekkel, fonalakkal, játék kiegészítők készítése, agyagozás).

· Ismerkedünk a cigány népművészeti tárgyakkal (korsók, szőttesek, kosarak stb.).
A fejődés várható jellemzői:
3-4 éves korban: 

· Megkedveltetni a rajzolás, festés alapjait, a mintázás alaptechnikáit, nyomdázást, tépést, ragasztást.
· Szabadon firkálgatnak, rajzolnak, festenek kedvük szerint, különböző nagyságú és színű papírokon, érdeklődésüknek megfelelően.
· Megismerik az anyagok alakíthatóságát, tulajdonságait. (Különböző vastagságú papírok, fonalak, gyűjtött termések, gyurma, lisztgyurma, homok.)
· Alkalmazzák az alapvető technikai eljárásokat, eszközöket, használják azokat.
· Elsajátítják a ceruza, zsírkréta, ecset, ragasztó, és egyéb kiegészítő technikai eszközök használatát (hurkapálca, táblakréta, szén stb.).
· Megismerik az építés során a különböző tárgyak, formák, kisebb – nagyobb téri alakzatokat.
· Használják bátran a színeket, tudják azok nevét.
· Sokoldalú látási-tapintási tapasztalatai legyenek a tárgyak térbeli kiterjedésében.
4-5 éves korban:

· Képi, plasztikai munkáikban már megjelennek az emberi alakzatok, a környezet, tárgyak, cselekmények, mesejelenetek.
· Megfelelően használják az eszközöket, rendelkeznek a helyes ceruzafogás technikájával.
· Alkalmi ajándéktárgyakat készítenek, kiegészítő játékokat a gyűjtött anyagokból.
· Megformálnak nagy térbeli alakzatokat (nyitott, zárt vonalak, körök).
· Az óvónő segítségével felfedezik környezetükben a rendet, a szépséget, részt vesznek létrehozásában is.
· Segítenek az eszközök előkészítésében, elrakásában
A fejlődés jellemzői óvodáskor végére ( 5-6-7 éves korban)

· A gyermekeknél megjelennek a saját élményen alapuló cselekményes témák, (mesék, versek, énekes játékok) ünnepek eseményábrázolása. 
· Élményeik, elképzeléseik, képzeteik megjelenítésében, biztonsággal használják a képi kifejezés változatos formáit, eszközeit.
· Az emberábrázolásban megjelennek a részformák, próbálkoznak az egyszerű mozgás jelzéseivel.
· Bővülnek az eddig megismert technikai megoldások és eszközlehetőségek. Alkalmazzanak, óvónői segítséggel képalkotó technikát, (nyomat, karcolás, márványozás, kollázs, montázs) plasztikai technikákat, (homokkal, agyaggal, só gyurmával, gipsszel, hóval, jéggel, gyertyával, papírmaséval) kézi munka technikákat, (papírvarázs, alakítás a természetkincseiből, fűzés, gyöngyözés, fonás, szövés, batikolás).
· Konstruálnak játékokat, bábokat, ajándékokat, ünnepekre kiegészítő tárgyakat, ezeket önállóan díszítik.
· Gyűjtenek különböző anyagú és formájú természetes anyagokat, évszakoknak megfelelő terméseket, és ezeket felhasználják.
· Különböző méretű dobozelemekből kialakítanak játéktereket (esetlen több napon át tartót is) homokban, hóban közös munkával kialakítanak gazdagodó formavilágú építményeket.
· Munkáikban megjelennek a tér – irány – arány statikai tapasztalatai, felnőtt segítségével készítenek különféle maketteket, formákat, melyek a játékok kiegészítői lehetnek, (gazdasági udvar, fák, kertek, virágok).
· Ismerkedjenek meg a helyi népművészeti elemekkel, esztétikus tárgyi környezettel. ( Faluház).
· Élményrajzaikban visszatükröződnek a falusi életforma jellemző tevékenységei.
· Szem- kéz koordinációjuk összerendezett.
· Szabadidejükben lehetőség nyílik műalkotások diafilmen való megtekintésére, azok hangulati, formai, színbeli elemzésére.
· A gyermekek lehetőleg teljesen önállóan készítenek elő minden anyagot, eszközt az alkotó tevékenységükhöz.
· A vizuális tevékenységek megjelennek a mindennapi játékokban, és egy héten egyszer 5-6-7 éveseknél tudatosan irányított mikro csoportos, vagy csoportos tevékenységet szervez az óvónő.
· Lehetőséget biztosítunk arra, hogy a gyermekek több mikro csoportban dolgozva, közös téri – plasztikus tevékenységet végezzenek.
· Alkotás közben ügyel környezete, és saját munkájának tisztaságára. 
A program megvalósításához szükséges eszközök:
Különböző vastagságú és felületű, méretű papírok és anyagok: többféle technikához különböző festékek, eltérő vastagságú színes ceruzák, kréták, gyurma, agyag, gipsz, nemez, viasz, stb., ecset, olló, ragasztó, tű, cérna, textíliák, természetes anyagok.

Foglalkozásokhoz újfajta technikai eszközök, kiegészítők.
9.  5.
 Mozgás
A rendszeres egészségfejlesztő testmozgás, a gyermekek egyéni fejlettségi szintjéhez igazodó mozgásos játékok és feladatok, a pszicho motoros készségek és képességek kialakításának, formálásának és fejlesztésének eszköze.
Az óvodáskor természetes hely-, helyzetváltoztató és finommotoros mozgáskészségek tanulásának, valamint a mozgáskoordináció intenzív fejlődésének szakasza, amelyet sokszínű, változatos és örömteli, érzelmi biztonságban zajló gyakorlási formákkal, játékokkal szükséges elősegíteni.

Mindezek nagymértékben hozzájárulnak a tanulási képességek, kompetenciák kialakulásához, fejlődéshez.
A mozgásos játékok, tevékenységek, feladatok rendszeres alkalmazása, kedvezően hatnak a kondicionális képességek közül, különösen az erő és az állóképesség fejlődésére, amelyek befolyásolják a gyermeki szervezet teherbíró képességét, egészséges fejlődését. A helyes testtartáshoz fontos izomegyensúly kialakulásában is fontos szerepet játszik, felerősítik, kiegészítik a gondozás, és egészséges életmódra nevelés hatásai.
A testi jó közérzet mindig előfeltétele a jó lelki közérzetnek. A mindennapokban kellő időt és lehetőséget biztosítunk, hogy gyermekeink eleget mozoghassanak. A mindennapos testnevelés, egészségfejlesztő testmozgás, minden csoportban, minden nap, kötelező. Az udvari játék, séták, kirándulások, gazdagítja a mozgás lehetőségeinek körét.

Cél:
· A gyermekek természetes mozgásigényének kielégítése, mozgáskedv fenntartása, a testi képességek sokoldalú fejlesztése.
· Megalapozni egy egészséges életvitelt, a szervezet sokoldalú fejlesztésnek segítésével.

· Az ellenálló képesség növelése, az egészségmegőrzés érdekében.

· A kellemes fizikai fáradtsággal, jó hangulattal szolgálni a gyermekek lelki feltöltődését.
· A mozgásműveltség segítése.

· Az egészséges versenyszellem kialakítása, a balesetmentes versengés.
· A gyermeki szervezet teherbíró képességének egészséges fejlesztése.
· Az ellenálló képesség növelése, az egészségmegőrzés érdekében. 
· Téri-időbeli tájékozódó képességének, valamint pozitív személyiségjegyeinek fejlesztése.
Megvalósítás feladatai:  

· Sokoldalú mozgástapasztalatok megszerzésének biztosítása a mozgásformák gyakorlásával, az összerendezett mozgás kialakulásának elősegítése érdekében. 
· A motoros, kondicionális és koordinációs képességek, és a testséma fejlesztése, testrészek megismertetése. 
· A nagy és finommozgások, az egyensúlyérzék, forma és alaklátás fejlesztése. 
· Megfelelő hely, idő, eszköz, szabadban való tartózkodás, optimális terhelés biztosítása, a mozgásöröm átélése. 
· A gyermek személyiségének – a pozitív énkép, önkontroll, érzelemszabályozás, szabálykövető társas viselkedés, együttműködés, kommunikáció, problémamegoldó gondolkodás – fejlesztése. 
· Pozitív személyiségjegyek kialakítása (küzdeni tudás, kitartás, egészséges versenyszellem kialakítása).
· Kondicionális képességek közül, különösen az erő és az állóképesség fejlesztése, amelyek befolyásolják a gyermeki szervezet teherbíró képességét, egészséges fejlődését.
· A helyes testtartáshoz szükséges izomegyensúly kialakítása, amelyek felerősítik, kiegészítik a gondozás, és egészséges életmódra nevelés hatásait.

· A spontán, a játékba, azon belül a szabad játékba ágyazott mozgástevékenységnek, az egészségfejlesztő testmozgásnak, az óvodai nevelés minden napján, az egyéni szükségleteket, és képességeket figyelembe véve, minden gyermek számára lehetőséget kell biztosítani.
· Törekedni kell a gyermekeket legjobban fejlesztő, kooperatív mozgásos játékok széleskörű alkalmazására, a szabad levegő kihasználására.
· Az udvari játékok teremtsenek sokoldalú lehetőséget a gyermekek mozgásának fejlesztéséhez.
MOZGÁS, A CIGÁNY KULTURÁLIS NEVELÉS KERETÉN BELÜL

Cél:

Ez a tevékenységforma az egész személyiség fejlesztésére irányul, az egész napi gyermeki tevékenységbe szervesen illeszkedik, az aktív mozgástól a finom motorikus manipulációig.

A hátrányos helyzetű cigány gyermekek számára is megszerettessük a mozgást (gyenge fizikumú, összerendezetlen mozgású, nehezen aktivizálható gyerekek ösztönzése), kielégítve mozgásigényüket és a rendszeres mozgással hozzájáruljunk az egészséges életvitel megalapozásához.

Mindezt integráltan a többi gyerekkel együtt végezzük.

Feladat:
· Fokozzuk a cigány gyermekek edzettségét, teherbíró képességét, fizikai erőnlétét.

· Gyarapítjuk a cigány gyermekek ismereteit, a testrészek, téri irányok és a különböző formák megismerésével, elősegítve ezáltal a testfogalom kialakítását, erősítve a dominanciát.
Megvalósítás:
· A zsúfolt lakáskörülmények miatt nincs lehetőségük a cigány gyermekeknek a testedzésre, fáradékonyabbak, ezért az óvoda jól felszerelt mozgásfejlesztő eszközeivel a gyermekek bizonytalan mozgásán sokat fejleszthetünk.

Gyakorlati megvalósításnál, gyerekekkel játékidőben külön mozgásfejlesztést végzünk,  a rendelkezésünkre álló egyéni mozgásfejlesztő tornaeszközein.
 (pl. WESCO játékok: egyensúlyérzék, ügyességfejlesztő játékok, nagy- és finommotorika fejlesztő játékok, téri orientációs eszközök) segítségével.

· Séták, kirándulások alkalmával hegyet mászunk, kidőlt fatörzsön egyensúlyozunk, fára mászunk (Duna-part, Óbánya).
A fejlettség várható eredményei:

3-4 éves korban:

Irányított mozgásos tevékenységek során, a nagymozgások fejlesztésére helyezzük a hangsúlyt.
Megismerkednek:
· A szervezési gyakorlatok egyszerűbb formáival (pl.: sorakozó egyes oszlopban, köralakítás).
· Futás különböző formáival (pl. futás különböző irányokban, futás feladat többféle kiinduló helyzetből).
· Járásgyakorlatokkal (pl.: természetes járás, speciális járások).
· A különböző gimnasztikai gyakorlatokkal, melyek előkészítik a testnevelési foglalkozások fő anyagának eredményesebb megvalósítását (pl.: kar, törzs, térd, lábmozgások, változatos testhelyzetekben végzett gyakorlatok).
· Egyszerűbb támasz és függésgyakorlatokkal (pl.: csúszás, mászás, kúszás és bújás).
· A talajtorna elemeivel (pl.: gurulás a test hossztengelye körül).
· Az ugrás gyakorlatokkal (pl.: páros lábbal szökdelés helyben, és haladással, egy-két akadályon keresztül).
· Játszanak minél több egyensúlyozó játékot udvari játékszereken, tornaszereken (pl.: kúszva, járva, mászva).
· Játszanak mozgásos szeren, és utánzó futó játékokat.
· Az óvónő megmutatja a helyes mozgásmintát, és igényli a gyermek képességeinek figyelembevételével a mozdulatok pontos, esztétikus gyakorlását.
· Testséma: alapvető testrészek megnevezése.
4-5 éves korban:

A természetes mozgásukban még mindig a nagymozgások fejlesztésére kerül a hangsúly, mindezt kiegészítjük a finomabb, pontosabb gyakorlatvégzés igényén túl, alakzatok kialakításával a szem – kéz – láb koordinációs gyakorlatokkal.

Megismerkednek:
· A szervezési gyakorlatokban a különböző elhelyezkedésből sorakozással (pl.: egyes oszlop, köralakítás stb.) az irányított mozgásos játékokkal.
· Járásgyakorlatokkal, melyeket párosával, kézfogással és kézfogás nélkül, különböző irányokban jelre irányváltoztatással végzik.
· Futásgyakorlatokkal, különböző tempójú, irányú akadályokat kikerülő mozgásokkal (pl.: futnak 3-4 akadályon át, fel és lelépéssel, átjárással, tárgyhordozással).
· Különböző gimnasztikai gyakorlatokkal, a szabad – társas kézi szer, és pad gyakorlatokkal (pl.: kötélgyakorlat, babzsák, körszalag, kislabda).
· Új kartartásokkal (pl.: könyökfűzés, tarkóra tartás stb.).  
· Különböző testhelyzetekből végezhető szabad gyakorlatokkal (pl.: haránt terpeszállás, törökülés, sarokülés).
· A gimnasztikai gyakorlatokon belül a kar, törzs, lábmozgású gyakorlatokkal.
· Dobásgyakorlatokkal, melyek során különböző anyagú dobóeszközök segítségével próbálgatják a dobóeszközök megfogását, elengedését, elkapását, gurítását.
· Labdagyakorlatokkal, próbálják a labdát feldobni, elkapni különböző testhelyzetekben gurítani.
· Támasz és függőgyakorlatokkal, gyakorolják a csúszást, mászást, bújást, talajon és szereken, különböző irányokban (pl.: hintázás, leugrás előre).
· A talajtorna anyagaként a gurulóátfordulás előre, és a kézenállás előgyakorlatával a „csikórugdalózással”.
Egyensúlyozó gyakorlatokkal vízszintes, rézsútos szereken, farönkön magas térdemeléssel, különböző kartartásokkal. 
· Futó – fogó játékokkal, párokban és csoportosan eszköz felhasználásával (pl.: farok lopó, halászjáték, házatlan mókus, szalag fogó).
· A játékos formájú utasítással történő gyakorlásvezetéssel, valamint a határozott formájú gyakorlatvezetéssel.
· A testséma fejlesztésével: cél a test részletes megismerése, teljes testtérkép kialakítása.
A fejlődés jellemzői óvodáskor végére ( 5-6-7 éves korban)

A gyermekek mozgása már összerendezettebb, harmonikusabb, megfelelő ritmusú. Szeretnek mozogni, kitartóak, terhelhetők.
· A szervezési gyakorlatoknál a tárgy és iránymegadásával fordulnak a gyermekek megfelelő irányba.
· Járásgyakorlatoknál járnak irányváltoztatással zenére is.
· A speciális járásokat feladatokkal végzik.
· Futásgyakorlatoknál futnak a járásnál megismert alakzatokban, versenyszerűen, rajtszavak helyes használatával. Megismerik a fokozatosan gyorsuló, és lassuló futást.
· Gimnasztikai gyakorlatoknál végeznek szabad – páros – társas, és többféle kézi szer és padgyakorlatokat.
· Bővülnek a kartartások módozatai, és a fogásmódok.
· Megismerkednek új testhelyzetekkel, kombinálják a mozgás folyamán a kar – törzs – lábgyakorlatokat.
· Labdagyakorlatoknál biztonságosan vezetik a labdát, változó iramú futás közben, akadályok kerülésével. Végeznek dobásgyakorlatokat, labdaátadást, egykezes, kétkezes, alsó – felső dobással társnak, vízszintes, függőleges célba. Hajítanak kislabdát távolba, kidobó állásból.
· Végeznek ugrásgyakorlatokat páros és egy lábon haladással, sorozat ugrásokat, gyakorolják a magas és távol ugrásokat, különböző magasságú és különböző távolságban elhelyezett tárgyakon át (pl.: zsugorkanyarulat).
· Támasz és függőgyakorlatoknál végeznek terpesz zárt guggoló állásból, guruló átfordulást előre. Csúsznak, másznak hely, és helyzetváltoztatással (pl.: pók, rákjárás).
· Végeznek függőgyakorlatokat tornaszeren, és udvari játékokon, (pl.: hintázás, leugrás előre, hátra).
· Ismerik az óvodában a talajtorna elemeket (pl.: guruló átfordulás a test hossztengelye körül).
· Egyensúlyoznak padon járással, fej – kar és váll mozgásokkal összekötve.
· Játszanak szerep – utánzó – futó – verseny – fogó játékokat eszközökkel (pl.: labda, babzsák).
· A mozgásos játéktevékenységek közben figyelnek társaikra, alkalmazkodók, segítőkészek, együttműködők. Betartják a szabályokat, s erre másokat is figyelmeztetnek.
· Térpercepció fejlesztése, tudnak térben tájékozódni, (jobbra és balra kerülni az akadályokat).
· Kialakul a nagymozgásuk, finommozgásuk, szerhasználatuk. Nagymozgások egyre koordináltabbak, hirtelen irányváltásokra is képesek.
· Alaklátásuk fejlődik: különböző alakzatokban is végeznek feladatokat. 
· Növekszik teljesítő és ellenálló képességük.
· Lehetőség nyílik a spontán, szabad játék kereteiben a gyermekek mozgásigényének kielégítésére a nap bármely szakában.
·  Az irányított mozgásos tevékenységek, játékok szerepelnek a csoport mindennapi életében. A mindennapos testnevelés előkészíti a következő testnevelés foglalkozás mozgás anyagát mindhárom korosztályban.
Módszertani alapelvek:

· A szaknyelv használata.

· Egyszerű, érthető utasítások alkalmazása.

· Mintaértékű gyakorlatbemutatás, vagy magyarázattal kísért bemutatás.

· Tapintatos hibajavítás.

· Egyéni képességek figyelembe vétele.
A program megvalósításához szükséges eszközök.

Mozgásfejlesztő eszközök:
· Tornapad, tornaszőnyeg, zsámoly, bordásfal, trambulin, a csoportszoba bútorai, tornakarikák, labdák, babzsákok, szalagok, ugráló kötelek, torna rudak, tini-kondi, WESCO tornaeszközök, stb.).
· Óvodánk udvarán megtalálható a mászókötél, lejtős mászóka, kötéllétra, függő mászóka, labdafogó, csúszda.

· Egyensúlyérzék – mozgásfejlesztő játékok, kéz-láb szett.
9. 6.
 A külső világ tevékeny megismerése
A környezettel való ismerkedés az óvodai nevelés egészében érvényesülő feladat.
A gyermek a környezet megismerés során szerzett ismereteit játékban felhasználja, folyamatosan gyakorolja, tevékenységeiben alkalmazza.
A gyermek aktivitása és érdeklődése során, tapasztalatokat szerez a szűkebb és tágabb természeti, emberi-tárgyi környezet formai, mennyiségi, téri viszonyairól.
A valóság felfedezése során pozitív érzelmi viszonya alakul, a természethez, az emberi alkotásokhoz, tanulja azok védelmét, az értékek megőrzését. 

A gyermek miközben felfedezi környezetét, olyan tapasztalatok birtokába jut, amelyek a környezetben való, életkorának megfelelő biztos eligazodáshoz, tájékozódáshoz szükségesek. Megismeri a szülőföld, az ott élő emberek, a hazai táj, a helyi hagyományok és néphagyományok, szokások, a családi és a tárgyi kultúra értékeit, megtanulja ezek szeretetét, védelmét is.

A gyermek környezet megismerése során, matematikai tartalmú tapasztalatoknak, ismereteknek is birtokába jut, és azokat a tevékenységeiben alkalmazza. Felismeri a mennyiségi, alaki, nagyságbeli és téri viszonyokat: alakul ítélőképessége, fejlődik tér-, sík- és mennyiségszemlélete.

A külső világ tevékeny megismerése segíti elő, a gyermek önálló véleményalkotását, döntési képességeinek fejlődését, a kortárs kapcsolatokban és a környezet alakításában.

A külső és belső világ megismerésének folyamata lehetőséget ad, a minél több érzékszervvel való tapasztalásra, az élmények több szempontú felidézésére, melyek ebben az életkorban kiemelkedő fontosságúak.

9. 6. 1.
 Környezet tartalmú tapasztalatok:
Cél:
· A gyermekek az óvónő irányításával szerezzenek természeti, emberi-tárgyi környezetükben sok olyan tapasztalatot, ismeretet, mely koruknak megfelelő biztonságos eligazodáshoz, tájékozódásukhoz szükséges.
· A valóság felfedezése során alakuljon pozitív érzelmi viszonya a természethez, az emberi alkotásokhoz. Tanulja meg azok védelmét, az értékmegőrzését. 
· Alakuljon ki környezetbarát gondolkodásmódjuk.
· A környezettudatos magatartás megalapozása, az ismeretek - játékon keresztül történő – sokoldalú és tudományos közvetítésével. 
Megvalósítás feladatai:
· Olyan feltételek megteremtése, amelyben biztosítjuk a minél szélesebb körű tapasztalat és élményszerzést, cselekvést, tevékenységi lehetőséget. 
· A külső természeti környezet, (természet, víz, levegő, növények, állatok, talaj) és a külső ember alkotta, épített környezet (épületek, tárgykultúra, környezetbarát szokások, hulladékkezelés stb.) megismertetésével, sokszínű tapasztalathoz juttatás, készségek, képességek alakítása. 
· Olyan valós és szituációs helyzetek megteremtése, amelyben az életfolyamatok alapján megtapasztalhatják, megismerhetik a társadalmi normákat, szabályokat mellyel szocializációjuk kiteljesedik. 
· A szülőföld, hazai táj, a népi, helyi, családi hagyományok, szokások és a tárgyi kultúra értékeinek megismerését közvetítő tapasztalatszerzési lehetőségek biztosítása. 
· Biztosítani a közvetlen tapasztalatszerzést, hiszen semmivel nem pótolhatók a szabadban tett séták, kirándulások, látogatások. 
· A gyermekek intellektuális érzelmeinek a fejlesztése, építve kíváncsiságukra, érdeklődésükre, és elérni, hogy mindezek egyre inkább tartósabb személyiségjeggyé váljanak. 
· Az állatok és növények védelmének, óvásának, szerepének elfogadtatásával elérni, hogy természet rendjét tiszteletbe tartsák. 
· Annak biztosítása, hogy mindenki mindenkor részese lehessen a felfedezéseknek, tapasztalatszerzéseknek, érdeklődése, kíváncsisága, alapján.
· A felvetett, felvetődő témák feldolgozásánál a gyermekek tapasztalataira, élményeire, meglévő, és hozott ismereteire, javaslataira való építés. 
· Témaválasztásnál vegyük figyelembe a lakóhely, környezet sajátosságait. 
Témajavaslatok:
- óvodai környezet,




- család,




- testünk, egészségápolás,




- közlekedés,




- évszakok,




- napszakok,




- növények,




- állatok,




- színek,




- felnőttek munkája.

· A környezettudatos magatartás megalapozása, formálása, alakítása, fenntarthatóságra való nevelés, életmód, életvitel, gondolkodásmód, viselkedés, természetvédelem, értékrend-alakítás, felelősségérzet kialakítása.
· Más népek, kultúrák megismertetése gyermeki felvetés vagy témához, törzs és kiegészítő anyaghoz kapcsolódóan.
· Segítséget nyújtunk ahhoz, hogy a gyermekek megismerjék, megtapasztalják, megértsék, a természeti és társadalmi környezetüket, s természetes kíváncsiságukból, érdeklődésükből fakadóan újabb és újabb ismeret, tapasztalat, magyarázat, felfedezés megszerzésére belső késztetést érezzenek. 
· A gyermekeket a természet szeretetére, óvására – védelmére neveljük, amely kapcsán az emberi felelősségét is megláttatjuk, kidomborítjuk.
· A séták, kirándulások, az óvoda udvarán, az óvoda közvetlen környezetében végzett tevékenységek tapasztalási, cselekvési lehetőségeit maximálisan kihasználjuk, a természetben végbemenő folyamatok, összefüggések megértetéséhez. 

· A tevékenységekben, tapasztalatgyűjtésben, élményszerzésekben, az értelmi képességek fejlesztésére, a praktikus, valamint matematikai neveléshez kapcsolódó ismeretek megszerzésére, bővítésére, rendszerezésére is fokozott figyelmet fordítunk, spontán és szervezett formában. 

· A gyermek kommunikációs készségének fejlesztése, a közvetlen tapasztalat és ismeretszerzés során.
· A tevékenység szervezeti formáinak biztosítása (kezdeményezésen alapuló, irányított).

· A kompetencia alapú óvodai programcsomag részleges alkalmazása, gyűjtőmunkára épül. A környezet tartalmú tapasztalatokat a négy fő elem köré csoportosítja: víz, föld, levegő, tűz. A foglalkozások nagy része a természetes környezetben történő megtapasztalásra épül, amelyhez szükségesek olyan eszközök, amivel tapasztalataikat, ismereteiket megszilárdíthatják. Kísérletezhetnek, és olyan ismeretekre tesznek szert, amit csak ezen eszközök használatával tudnak megszerezni, elsajátítani. 

Céljaink elérése érdekében óvodánkban alkalmazzuk az elemi tudományos megismerési módszereket, amelyhez biztosítjuk a megfelelő eszköztárt (nagyítók, térképek, video – kazetták, gyermekek számára kiadott tudományos ismeretterjesztő könyvek), illetve a szülőket is bevonjuk az eszközök alkalmankénti biztosításába. 
· A kompetencia alapú programcsomag környezeti neveléssel kapcsolatos szemlélete, újszerű megközelítési módot jelent a gyermekek és az óvónők számára is. Fő vonala a közvetlen tapasztalás, tevékenykedtetés, gyűjtőmunka. A cél eléréséhez pedig új eszközök beszerzése szükséges, más országok életéről, népeiről, Földünkről, tengerekről.

KÖRNYEZET TARTALMU TAPASZTALATOK A CIGÁNY KULTURÁLIS NEVELÉS 
KERETÉN BELÜL

Cél:

A környezettel való ismerkedés az óvodai nevelés egészében érvényesülő folyamat. Általa a gyermek az őt közvetlenül körülvevő és a tágabb természeti, társadalmi környezetről olyan tapasztalatokat szerezzen, amelyek az életkorának megfelelő biztonságos eligazodáshoz, tájékozódáshoz nélkülözhetetlen. 

Feladatunk:

· Az önálló tapasztalatszerzéskor fejlesszük a véleménynyilvánításukat és kommunikációs szintjüket.

· Pozitív módon alakítjuk a társadalmi és természeti környezettel kapcsolatos szokásaikat, különös tekintettel az élet tiszteletére, állatok, növények védelmére, környezetesztétikai igényszintjükre.

Megvalósítás:

A cigány gyermekek természethez való viszonya jó, hiszen természet közelben nőnek fel. Jól ismerik a növényeket, állatokat.

· Sok –sok sétával, kirándulással tesszük minél színesebbé a mindennapjaikat, bővítjük, rendszerbe foglaljuk a megszerzett ismereteiket, javítjuk a külvilághoz való viszonyukat.

· Ismeretszerzés közben a szerepek, magatartási módok elsajátítására, a környezeti értékek fölismerésére is módot biztosítunk.
· Kialakítjuk az etnikumhoz tartozó gyermekekben a hagyományőrző képességet: a gyermekek aktivitásuk és érdeklődésük által szerezzenek tapasztalatokat és ismerjék meg a helyi nemzetiségi szokásokat, hagyományok és tárgyi kultúra értékeit, tanulják meg azok tiszteletét és védelmét.

A fejlődés várható eredményei:
 3-4 éves korban:

· Az óvoda elfogadása, megszerettetése után, megismerik az óvoda közvetlen környezetét.
· Beszélgetnek saját családjukról, családtagjaikról.
· Megismerik játékos formában (pl.: tükör, babafürdetés) a testrészek nevét, és azok funkcióit.
· Gyakorolják a gyalogos közlekedés szabályait.
· Megnevezik a leggyakrabban látott közlekedési eszközöket, séták alkalmával.
· Folyamatosan megfigyelik az évszakok szépségét, színeit, jelenségeit, időjárását, gyűjtenek terményeket, terméseket.
· Megismerik a gyümölcsök, zöldségek, virágok tulajdonságait (pl.: szín, forma, íz).
· Megfigyelik a környezetükben élő háziállatokat. Megnevezik őket, részt vesznek gondozásukban.
· Megalapozzuk a gyermekek környezetük iránti esztétikai érzékenységét. Séták, kirándulások alkalmával felhívjuk figyelmüket a környezet védelmére.
4-5 éves korban:

· Felelevenítik óvodai élményeiket, ismerik az ott dolgozó felnőttek munkáját.
· Játékos szerephelyzetekben felsorolják a családtagokat, és azok feladatait, bemutatják saját családjukat, otthonukat.
· Felsorolják, és megmutatják magukon és társaikon a testrészeket, ezek funkcióit.
· Csoportosan gyűjtenek tapasztalatokat az orvos gyógyító munkájáról, tudatosul bennük testük védelme, ápolásának szükségessége.
· Gyakorolják a közlekedési szabályokat (pl.: gyalogos, buszos közlekedés). Megfigyelik a személy és teherszállító járműveket. 
· Különbséget tesznek az évszakok között, és ismerik az évszakok főbb jellegzetességeit.
· Folyamatosan megfigyelik a növények fejlődését, gyönyörködnek az évszakok szépségeiben.
· Megismerkednek, séták alkalmával a Holt-Duna növény-és állatvilágával.
· Tapasztalatokat szereznek arról, hogy hogyan alkalmazkodik az ember a természet változásaihoz.
· Összefüggéseket keresnek az évszakok, az időjárás és az ember tevékenysége között. (pl.: szántás, aratás, vetés, paprikafűzés).
· Végeznek rügyeztetést, hajtatást, magvakat csíráztatnak, gyűjtenek terméseket, terményeket séták alkalmával.
· Megfigyelik néhány gyümölcs zöldségféle növekedését, ízét, érését, színét, formáját, ellátogatnak ősszel és tavasszal a piacra.
· Megnevezik a környezetünkben élő háziállatokat és azok kicsinyeit, gondozásukat helyszíni megfigyeléssel. Beszélgetnek a vadon élő állatokról, azok gondozásáról. 
· Megismerkednek a valóságban néhány rovarral, a költöző madarakkal, beszélgetnek az állatok védelméről.
· Részt vesznek környezetük rendjének, tisztaságának megóvásában.
A fejlődés jellemzői óvodáskor végére ( 5-6-7 éves korban)

· Megismerik az óvoda tágabb környezetét (pl.: középületek, közeli intézmények, építkezések stb.).
· Megismerik az őket nevelő felnőttek munkáját, (óvoda-szülő) annak szükségességét, ellátogatnak többféle munkahelyre.
· Összehasonlítják az emberi test és az állatok testének felépítését.
· Megismerik az érzékszervek funkcióit, védelmét, ápolását.
· Sok ismerettel rendelkeznek a szárazföldi, vízi és légi közlekedésről. Megfigyelik a megkülönböztetett jelzésű járműveket.
· Tapasztalatokat szereznek, és felsorolják az évszakok jellemzőit, megfigyelik az évszakok szépségét, színeik árnyalatát, a környezet szennyeződéseit, (víz, levegő, föld) a növények fejlődési feltételeit.
· Megismerik a gyógyfüveket, mezei virágokat, vadon termő legismertebb növényeket.
· Beszélgetnek a környezetükben élő állatok érzékszerveinek jelentőségéről, összehasonlítják az ismert állatok környezetét, életmódját.
· Megismerkednek a vadon élő állatok környezetével, életmódjával, videofelvételeken keresztül.
· Ismerik lakásuk címét, szüleik foglalkozását.
· Gyakorlottak az elemi közlekedési szabályok betartásában.
· Megneveznek több vízi, légi, szárazföldi közlekedési eszközt.
· Ismerik a környezetükben lévő intézményeket.
· Megnevezik környezetük színeinek sötét és világos árnyalatait.
· Ismert tárgyakat, jelenségeket külső jegyeik, rendeltetésük szerint összehasonlítanak.
· A testrészeket, az ember test felépítésének megfelelően felsorolják. Igényesek testük, és környezetük tisztaságára.
· Felismerik, és megnevezik a napszakokat.
· Különbséget tesznek az évszakok között, ismerik az egyes évszakok főbb jellegzetességét, és az évszakokhoz kapcsolódó mezőgazdasági munkákat.
· Ismerik környezetük növényeit, azok fejlődését, gondozását.
· Ismerik a háziállatokat, vadállatokat, madarakat és bogarakat.
9. 6. 2.
 Matematikai tartalmú tapasztalatok
Cél:
· A környező valóság formáiról, mennyiségi viszonyairól szerezzenek tapasztalatokat, alakuljon ki, és fejlődjön matematikai megismerő és problémamegoldó képességük, ismerjék fel a matematikai összefüggéseket, és alkalmazzák tevékenységeikben.
· Felismerik a mennyiségi, alaki, nagyságbeli és téri viszonyokat.
· A gondolkodás fejlesztése, a cselekvéses és gondolati tevékenykedtetés. 
Megvalósítás feladatai:
· Változatos lehetőségek biztosításával, a környező valóságról szerzett matematikai tapasztalatokhoz jutatjuk a gyermekeket, így alakul ítélőképessége, fejlődik tér – sík – mennyiségszemlélete.
· Többféle megoldási lehetőség kínálása során fejlesztjük egyéni megismerő képességeiket, problémamegoldó gondolkodásukat.
· Matematikai képességek fejlesztése, szervezetten - az óvodapedagógus által irányítottan -  és játékba ágyazottan egyaránt megjelenik.
· Az óvodán kívül adódó spontán lehetőségek kihasználása a matematikai nevelés érdekében (pl. formák a természetben).

· A spontán helyzetek matematikai tapasztalatszerzésre való felhasználása mellett, a tevékenységekben való alkalmazás lehetőségeinek gazdagítása, problémahelyzetek teremtése, a gyermekek egyéni fejlődésének nyomon követése, differenciált fejlesztés.

· A kompetencia alapú óvodai program matematika témái sok esetben szorosan kapcsolódnak a környezettartalmú tapasztalatszerzés témáihoz, így lehetőségük van a gyermekeknek többször - többféle szempont szerinti megközelítésre a témát illetően.
MATEMATIKAI TARTALMU TAPASZTALATOK A CIGÁNY KULTURÁLIS NEVELÉS KERETÉN BELÜL

Cél:

A környező valóság formáival, mennyiségi viszonyaival kapcsolatos tapasztalatszerzés, a matematikai megismerő és problémamegoldó tevékenység, a matematikai összefüggések és az igazság megtalálása.

Feladatunk:
Nagy hangsúlyt fektetünk a matematikai képességek fejlesztésére, mert a cigány gyermekek nagyobb részénél a legtöbb hiányosságot ezen a téren tapasztaljuk.

Kiemelten kezeljük és fejlesztjük a megfigyelő, analizáló – szintetizáló képességeket, az elemi számfogalom és készségek kialakítását.
Megvalósítás:

A szervezett foglalkoztatási formák mellett (melyben minden gyermek részt vesz) külön fejlesztésben részesítjük a cigány gyermekeket, egyéni, vagy 2-3 fős kiscsoportos formában az egyéni képességek figyelembe vételével.

A cigány gyermekek jól tudnak és szeretnek kártyázni, dominózni. Mindezeket kihasználva akár játékidőben spontán is erősítjük a számfogalmukat.
 Pajkos Peti, Bohóc kártya:

- alak és színfelismerés.
   Óra kártya:

- napszakokhoz kötött cselekvés,





- megfeleltetés, színfelismerés,
- összehasonlítás, szétválogatás.
  Dominó:


          
- sorba rendezés, számlálás.
A fejlődés várható eredményei:

3-4 éves korban:

· Kíváncsiságára, érdeklődésére alapozva, játékos tevékenység során ismerkednek különböző anyagú, formájú játékeszközökkel.
· Természetes helyzetekben manipulálnak, rakosgatnak, konstruálnak.
4-5 éves korban:

· Néhány egyszerű, megnevezett tulajdonság szerint (alak, szín, anyag, nem) tudnak tárgyakat, élőlényeket szétválogatni, sorba rendezni, összehasonlítani.
· Esetenként új szempontokat is kitalálhatnak a gyermekek, és azt válogatással, és sorba rendezéssel kifejezhetik.
· Tevékenység közben próbálkoznak a gyermekek a válogatás, sorba rendezés szempontjának megnevezése, helyesen használják a legegyszerűbb összehasonlítást kifejező szavakat (több – kevesebb, rövid – hosszú, ugyanannyi, semmi).
· Tudnak két eltérő mennyiséget egyenlővé, majd egyenlőtlenné tenni.
· Összehasonlításnál végeznek párosítást, ez elősegíti a több, kevesebb, ugyanannyi fogalmának pontosítását.
· Tudnak halmazokat létrehozni, egyesíteni, növelni, csökkenteni 6-os számkörben.
· Tudnak 6-os számkörben számlépcsőt építeni.
· Tudnak tárgyakat megszámolni, vagyis egy-egy halmaz elemeit megfelelő tőszámmal kivejezni, egyéni képességek figyelembevételével.
· A környezetükben található tárgyak közül tapasztalatokat szereznek játékos formában gömb, vagy szögletes formájú tárgyak tulajdonságairól.
· Különböző mértani testekből szabadon, és másolással építenek egyéni elképzeléseiknek megfelelő építményeket, alkotásokat.
· Tudnak térben tájékozódni, szükség esetén segítséggel.
A fejlődés jellemzői óvodáskor végére ( 5-6-7 éves korban)
· Már képesek más által elkezdett válogatás folytatására, a válogatásban érvényesülő szempont felismerése alapján, elrontott válogatás javítására.
· Képesek tárgyak, személyek, halmazok összehasonlítására, létrehozására, ezek nagyságbeli felsorakoztatására, a fokozatosságot határozatlan és határozott számokkal, melléknév-fokozással kifejezni.
· Tudnak tárgyakat osztályozni tulajdonságaik alapján.
· Tudnak tárgyakat, dolgokat, jelenségeket megszámlálni 10-es számkörben.
· Tudják szóban kifejezni tevékenységüket.
· Tudnak 10-es számkörben számlépcsőt építeni.
· Tudnak 10-es számkörön belül halmazokat részhalmazokra osztani, azok mennyiségét határozatlan, vagy határozott számokkal kifejezni.
· Egyéni képességeiket figyelembe véve, ismerik és helyesen alkalmazzák a tő és sorszámokat.
· A környezetükben található tárgyak közül felismerik azokat, amelyek kocka alakúak, keresnek tárgyakon négyzet alakú síkidomokat.
A program megvalósításához szükséges eszközök:
· állatok, növények világa képsorozat,

· diavetítő, vetítővászon, diaképek,

· videó, video kazetták, állatok, növények életéről,

· magnó, hangkazetta (a természet hangjai),

· mini-matt készlet,

· társasjátékok,

· logikai és képességfejlesztő társasjátékok,

· tükör,

· természetes anyagok gyűjteménye,

· gyermek ismeretterjesztő könyvek,

· képességfejlesztő játékok,

· térképek, földgömb, nagyítók, mikroszkóp, mérleg, hőmérők, stb.,

· kiegészítő és folyamatosan megjelenő szakirodalom és eszköztár, 
· DVD-k, Cd-k, magnó, TV, projektor,

· ismeretterjesztő kiadványok, könyvek, CD-k, 
· óriás természet szőnyeg. 

9. 7.
 Munka jellegű tevékenységek
A munka az ember számára természet adta szükségszerűség. A játékban megtalálhatóak a munkára nevelés elemei (pl. munkafolyamatok és mozdulatok utánzása, játékszerek gondozása).
A személyiségfejlesztés fontos eszköze a játékkal, és a cselekvő tapasztalással, sok vonatkozásban azonosságot mutató, egybeeső munka és munka jellegű játékos tevékenység, (az önkiszolgálás, segítés az óvodapedagógusnak és más felnőtteknek, a csoporttársakkal együtt, értük, később önálló tevékenységként végzett alkalmi megbízások teljesítése, az elvállalt naposi, vagy egyéb munka, a környezet-, a növény- és állatgondozás stb.).
A gyermek, munka jellegű tevékenysége önként, azaz örömmel, és szívesen végzett aktív tevékenység. A tapasztalatszerzésnek, és a környezet megismerésének, a munkavégzéshez szükséges attitűdök és képességek, készségek, tulajdonságok (kitartás, önállóság, felelősség, céltudatosság) alakításának fontos lehetősége. A közösségi kapcsolatok, a kötelességteljesítés alakításának eszköze, a saját és mások elismerésére nevelés egyik formája.
A gyermeki munka az óvodapedagógustól tudatos pedagógiai szervezést, a gyermekkel való együttműködést, és folyamatos konkrét, reális, vagyis saját magához mérten fejlesztő értékelést igényel.
Cél:
· Olyan képességek, készségek, tulajdonságok kialakítása, melyekkel a gyermekek képessé válnak saját szükségleteik kielégítésére, és a közösségben adódó, együttműködést kívánó feladatok elvégzésére, miközben megalapozzuk a környezethez, csoporttársaikhoz való pozitív viszonyukat.
 Megvalósítás feladatai:
· Lehetőséget biztosítani a gyermekeknek arra, hogy önkéntesen, önállóan, kedvük és szükségletük szerint elvégezhessék az önkiszolgáló tevékenységeket, és közösségi életéhez kapcsolódó munkákat egyéni, aktuális fejlettségi szintjük szerint. 
· Nyugodt, kiegyensúlyozott munkához szükséges légkör teremtése, hogy a gyermekek egyéni tempójuknak megfelelően végezhessék feladataikat, és bármikor találjanak segítőtársat is. 
· Megfelelő eszközök biztosítása, amelyet szükség szerint használhatnak a gyerekek. 
· A gyerekek számára életkorukhoz és erejükhöz mért munkalehetőségek teremtése. 
· Saját személyükkel kapcsolatos tevékenységek, és a társaikért végzett közös munka megismertetése a gyermekkel. 
· Tartalmilag gazdag, és változatos feladatok nyújtása. 
· A csoporttársakkal együtt, értük végzett munka megszerettetése. 
· A gyermekek céltudatos figyelmének, kitartásának, önállóságának alakítása. 

Az óvodában folyó munkajellegű tevékenységek:
· Önkiszolgálás (testápolás, öltözködés, étkezés, eszközök rendben tartása, környezet rendjének alakítása). 

· A csoport, közösség érdekében végzett munkák (teremrendezés, díszítés, étkezés – pihenés előkészítése, terem – kiszolgáló helyiségek tisztántartása, eszközök elrendezése – tisztántartása, kisebb megbízatások teljesítése, befőzés, süteménykészítés). 
· Kerti munka, élősarok gondozása (udvarrendezés, növény és kisállat gondozás, hajtatás – csíráztatás, természet és környezetvédelem, gyűjtések, madáretetők).
· Tartjuk, hogy minden olyan munkába bekapcsolódhatnak, tevékenykedhetnek a gyerekek, amelyek testi épségüket nem veszélyeztetik, melyhez kedvük van, melyet szívesen végeznek, melyben elismerésre számíthatnak, vagy erősségként közösségben betöltött szerepüket pozitív irányba erősíthet.

· A felkínált munkalehetőségek közül választhatnak a gyerekek, de igyekszünk a gyermekek számára természetessé tenni, hogy mindenki dolgozik, amikor szükséges, kedvének, egyéniségének, fejlettségi szintjének megfelelően, a feladatok egymás közötti felosztása alapján. 
· Az óvodába érkező (2,5) 3 éves gyerekek életében, természetesen az önmaga komfortérzetét segítő munkák kapnak nagyobb hangsúlyt, számukra még az a legfontosabb, hogy saját igényeik kielégülhessenek.
·  Aztán a közösséghez való tartozás szükséglete elősegíti a másokért végzett munkák megjelenését, és ettől kezdve mindkét munkafajta párhuzamosan jelen van az óvoda életében. A legfontosabb az, hogy a munkajellegű tevékenységek ugyanúgy, mint a játék és tanulás, az egyén vagy a közösség szükségleteiből adódjanak, és természetes velejárói legyenek az óvodai életnek. 
· Az önkiszolgáló, és egyéb munkatevékenységben is fontosnak tartjuk, hogy az önállóság teljes fokát akkor várjuk el, ha arra a gyermek már képes, érett, s adottsága erre alkalmassá teszi, vagy sajátos nevelési igénye ebben valamilyen mértékben nem gátolja. 
· A munka értékteremtő jellegének megtapasztalására kínált lehetőségeket felhasználjuk, a pozitív személyiségjegyek, a feladattudat- tartás, társas kapcsolatok alakítására, az életre nevelés alapelemeinek átélésére, a személyes, szociális, kompetenciák fejlesztésére is. 
· A munka végzése közben – céltudatos irányításunkkal - a gyermekek megfigyeléseket végeznek, tapasztalatokat, ismereteket szereznek a természeti társadalmi környezetükről.

· Minden munkatevékenység újabb tapasztalatok forrását jelenti. Munkavégzés közben formálódnak, és egyre pontosabbá válnak a munkához szükséges készségek. A gyermekek éppúgy elvégzik a munkatevékenységeket, mint a játékot, ha tiltásokkal, vagy túl nehéz feladatokkal nem szegjük kedvüket. 
Megvalósítás feltételei:
· A munkához szükséges – a gyermekek méreteinek megfelelő – eszközök biztosítása, megfelelő számban és mennyiségben. Az eszközök mindig hozzáférhetők legyenek!
· Elegendő idő biztosítása, várakozási idő kiküszöbölése.
· Elegendő hely biztosítása, hogy minden gyermek kényelmesen, egymás akadályozása nélkül végezhesse feladatát.
· Nyugodt légkör biztosítása, melyben önállóan tevékenykedhetnek, de bármikor kérhetik felnőtt, vagy társaik segítségét.
· Állandó felnőtt felügyelet biztosítása, aki szükség esetén segítséget nyújt, ellenőriz, reálisan, konkrétan, vagyis a gyermekekhez mérten fejlesztően értékel.

Megvalósítás tartalmi rendszere:
· Az önkiszolgálásban rövidebb idő alatt önállóak, kicsik is kérnek segítséget.
· Az alkalomszerű munkákat a gyermekek önálló vállalás alapján végzik.
· A gyakori dicséret, elismerés hatásával érjük el, hogy a gyermekek szívesen részt vesznek a munkában.
· Erejükhöz mérten részt vesznek környezetük rendjének fenntartásában, illetve alakításában (csoportszoba, mosdó, udvar).
· Szívesen vállalnak megbízatásokat.

· Az óvónő megtervezi – a lehetőségeknek megfelelően – a gyermekek növény és állatgondozását. (akvárium rendbetartása, madáretetés, szobanövények ápolása, magok csíráztatása).
· Mindhárom korcsoportnál fokozatosan, és sikerrel végzik önmaguk kiszolgálását.
· A gyermekek közösségi kapcsolatát fejleszti a naposi munka, melyet akkor vezetünk be, ha a gyermekek készségszinten már ismerik a munkafolyamat menetét, fogásait.
· A gyermekek segítenek a foglalkozások eszközeinek kiosztásában, összeszedésében.
· Segítenek társaiknak, készítenek olyan kisebb tárgyakat, melyeket ajándékba adhatnak, és a terem díszítésére is felhasználhatnak.

MUNKA JELLEGÜ TEVÉKENYSÉGEK A CIGÁNY KULTURÁLIS NEVELÉS KERETÉN BELÜL

A cigány családok hétköznapjaiban sajátos képet mutat a gyermekmunka. A gyermekek otthoni munkáit meghatározza a gazdálkodási mód, a család anyagi helyzete, az együtt élő családtagok száma, a gyerekek kora és helye testvérei között.

Célunk:
Az óvodába érkező cigány gyermekeket az óvónő vonja be minden munkatevékenységbe, és együtt végezzék a munkafolyamatokat, folytatva a családi munkára nevelés módszerét.

Egyre magasabb szintű munkafolyamatok végzésével megértik a cigány gyermekek a munkaközösségi értékét.

Feladatunk:
· Lehetőséget adunk az érdeklődő gyermekeknek bármilyen munkatevékenység elvégzésére.

· Megtanítjuk őket a munkavégzéshez szükséges feladatokra, megismertetjük a munkaeszközöket, és azok helyes használatát.

· Megalapozzuk a munka iránti tisztelet megbecsülését.

· Törekszünk megismertetni a gyermekeket a munka társadalmi értékével. 

Megvalósítás:
· Kialakítjuk a munkavégzés képességeinek alapjait.

· Bátorítjuk őket a tevékenységvégzésre, erősítjük kezdeményezőkészségüket.

· Biztosítjuk a munka állandóságát, folyamatosságát.

· Megtanítsuk a gyermekeket a helyes testápolásra, a környezet rendbetartására.

· Helyes szokás-szabályrendszer kialakításának eszköze legyen a munka, kedvezően szolgálja a közösségi kapcsolatok alakulását.

A fejlődés jellemzői óvodáskor végére ( 5-6-7 éves korban)
· A mindennapi tevékenységekben aktívan részt vesznek, érzik munkájuk értelmét, szükségszerűségét.

· Örömmel, szívesen végezzék, bizonyos cselekvések váljanak szokásukká.

· Szívesen vállalkoznak egyéni megbízatások elvégzésére.
· Külső és belső környezetük esztétikus rendjének kialakításában, helyreállításában aktívan részt vállalnak (teremben, öltözőben, udvaron).
· Vállalnak egyéni megbízatásokat (pl.: kisebbek segítése, ajándékkészítés kicsiknek, szüleiknek, az óvoda dolgozóinak), és részt vesznek a jeles napok előkészítésében.
· Legyenek igényesek önmagukra, környezetük rendjére. 
· Védjék, óvják, gondozzák, alakítsák környezetüket, a természetet, és a gondjaikra bízott kisállatokat, növényeket.
· A közösen végzett munka alapján, társas kapcsolataik erősödjenek, emellett kitartóak, türelmesek legyenek, alakuljon ki felelősségérzetük, növekedjen önbizalmuk.
· Éljék át a munka örömét, hatását, alapozódjon meg a munka iránti tisztelet, megbecsülés.
9. 8. A tevékenységekben megvalósuló tanulás
Az óvodában a tanulás folyamatos, jelentős részben utánzásos, spontán tevékenység, amely a teljes személyiség fejlődését, fejlesztését támogatja. Nem szűkül le az ismeretszerzésre, az egész óvodai nap folyamán adódó helyzetekben, természetes és szimulált környezetben, kirándulásokon, az óvodapedagógus által kezdeményezett tevékenységi formákban, szervezeti és időkeretekben valósul meg.
A tanulás feltétele a gyermek cselekvő aktivitása, a közvetlen, sok érzékszervét foglalkoztató tapasztalás, felfedezés lehetőségének biztosítása, kreativitásának erősítése.
A tanulás lehetséges formái az óvodában: 
· Az utánzásos, minta- és modellkövetéses magatartás- és viselkedéstanulás (szokások alakítása). 
· A spontán játékos tapasztalatszerzés.

· A cselekvéses tanulás. 
· A gyermeki kérdésekre, válaszokra épülő ismeretszerzés. 
· Az óvodapedagógus által irányított megfigyelés, tapasztalatszerzés, felfedezés. 
· A gyakorlati problémamegoldás.
A tanulás egyenlő a tapasztalatszerzéssel, mely képességstruktúrákon keresztül sok-sok mozgással, játékkal alakítható. 
Fontosnak tartjuk az ismeretek átadását, bővítését, de nem a mennyiséget tartjuk fontosnak, hanem a tanuláshoz szükséges alapkészségek, képességek, kulcskompetenciák fejlesztését.
Cél:
· Az óvodás gyermekek kompetenciáinak, a környezetből és az óvodai élet során megszerzett ismereteinek, tudásának fejlesztése.
· Az ismeretlen iránti érdeklődési kedv fenntartása, a tanulni vágyás megalapozása. 

· Az ismeretek adekvát alkalmazására, felhasználására felkészítés, a gyermekek kompetenciáinak alakítása. 
· Készségek, képességek fejlesztése. 
· Figyelemösszpontosításra való képesség kialakítása.

· Problémamegoldó, kreatív gondolkodásra nevelés. 
Megvalósítás feladatai:
· A tanulást támogató környezet megteremtésével, az óvodapedagógus épít a gyerekek előzetes tapasztalataira, ismereteire. 
· Az óvodapedagógus a tanulás irányítása során személyre szabottan, pozitív értékeléssel segíti a gyermek személyiségének kibontakoztatását. Tartsa tiszteletben a gyermek pillanatnyi fejlettségét, és önmagukhoz képest fejlessze őket. 
· Változatos tevékenységeket biztosítson a gyerekeknek, segítse őket abban, hogy építsék ötleteikkel, élményeikkel a mindennapokat, kapják meg a szükséges segítséget. 
· A tanulás a gyermekek részéről érzelmekből vezérelt cselekvésbe ágyazott, spontán folyamat. 
· Az óvodapedagógus tudatosan tervez, törekszik a gyermekek tanulási képességeinek megalapozására. 
· A kiemelkedő képességű, tehetséges gyermekek felismerése, és fejlesztése. 

· A tehetségígéretes gyerekek jellemző megnyilvánulása: 

· Intellektuális képességekben (szókincse, emlékezete, gondolkodása, kreativitása). 
· Speciális képességekben (zenei, ábrázoló, matematikai). 
· Viselkedési jegyekben (intenzív érdeklődés, energikusság, erős akarat, érzékenység).
· A fejlesztést célzó pedagógiai feladatok: 
· A gyermek segítése a továbbfejlődésben. 
· Speciális szükségletek kielégítése. 
· Kreativitásuk ösztönzése. 
· Részképesség lemaradás, illetve egyéb potenciális tanulási zavar időbeni kiszűrése, jelzés a megfelelő szakembernek. 
A fejlődés jellemzői óvodáskor végére ( 5-6-7 éves korban)
· Szívesen vesznek részt a tervezett, szervezett, kezdeményezett, irányított játékokban, tevékenységekben. 
· Feladattudatuk kialakulóban van, kitartásuk, önfegyelmük, a feladatok egyre eredményesebb elvégzésében nyilvánul meg. 
· Érdeklődőek, bátran kérdeznek. 
· A tanuláshoz szükséges kompetenciák koruknak megfelelően fejlettek, kifejlődik az észlelés, megfigyelőképesség, önkéntes és szándékos figyelem, az emlékezet, felidézés, képzelet, és a gondolkodás. 
· A tehetséges gyermekek is megtalálják a kiemelkedő képességüknek megfelelő tevékenységet. 
· Részképesség- és tanulási zavaros gyermekek időben megfelelő szakemberhez kerülnek.

· Belépnek, a lassú átmenetnek abba az állapotába, amelyben óvodásból iskolássá érnek. 
10. A FEJLŐDÉS JELLEMZŐI ÓVODÁSKOR VÉGÉRE

1.
A gyermek belső érése, valamint a családi nevelés és az óvodai nevelési folyamat eredményeként, a kisgyermekek többsége az óvodáskor végére, eléri az iskolai élet megkezdéséhez szükséges fejlettséget. 
A gyermek az óvodáskor végén belép a lassú átmenetnek abba az állapotába, amelyben majd az iskolában, az óvodásból iskolássá érik. A rugalmas beiskolázás az életkor figyelembevétele mellett, lehetőséget ad a fejlettség szerinti iskolakezdésre.
2.
Az iskolakezdéshez az alábbi feltételek megléte szükséges: testi, lelki és szociális érettség, amelyek egyaránt szükségesek a sikeres iskolai munkához.
Testi érettség: 

A testileg egészségesen fejlődő gyermek hatéves kora körül eljut az első alakváltozáshoz. Megváltoznak testarányai, megkezdődik a fogváltás. Teste arányosan fejlett, teherbíró. Mozgása összerendezettebb, harmonikus finommozgásra képes. Mozgását, viselkedését, testi szükségletei kielégítését, szándékosan irányítani képes.
Lelki érettség:
A lelkileg egészségesen fejlődő gyermek, az óvodáskor végére nyitott érdeklődésével készen áll az iskolába lépésre. A tanuláshoz szükséges képességei, alkalmassá teszik az iskolai tanulás megkezdéséhez. Érzékelése, észlelése tovább differenciálódik. (Különös jelentősége van a téri észlelés fejlettségének, a vizuális és az akusztikus differenciációnak, a téri tájékozottságnak, a térbeli mozgásfejlettségnek, a testséma kialakulásának).
A lelkileg egészségesen fejlődő gyermeknél: 

· Az önkéntelen emlékezeti bevésés és felidézés, a közvetlen felidézés mellett, megjelenik a szándékos bevésés, és felidézés, megnő a megőrzés időtartama; a felismerés mellett egyre nagyobb szerepet kap a felidézés. 
· Megjelenik a tanulás alapját képező szándékos figyelem, fokozatosan növekszik a figyelem tartalma, terjedelme, könnyebbé válik a megosztása, és átvitele. 
· A cselekvő-szemléletes és képi gondolkodás mellett, az elemi fogalmi gondolkodás is kialakulóban van.
Az egészségesen fejlődő gyermek: 

· Érthetően, folyamatosan kommunikál, beszél; gondolatait, érzelmeit mások számára érthető formában, életkorának megfelelő tempóban, és hangsúllyal tudja kifejezni; minden szófajt használ; különböző mondatszerkezeteket, mondatfajtákat alkot; tisztán ejti a magán- és mássalhangzókat (a fogváltással is összefüggő nagy egyéni eltérések lehetségesek); végig tudja hallgatni, és megérti mások beszédét. 

· Elemi ismeretekkel rendelkezik önmagáról és környezetéről; tudja nevét, lakcímét, szülei foglalkozását, felismeri a napszakokat; ismeri és gyakorlatban alkalmazza a gyalogos közlekedés alapvető szabályait; ismeri szűkebb lakóhelyét, a környezetében élő növényeket, állatokat, azok gondozását és védelmét; felismeri az öltözködés és az időjárás összefüggéseit. Ismeri a viselkedés alapvető szabályait, kialakulóban vannak azok a magatartási formák, szokások, amelyek a természeti és társadalmi környezet megbecsüléséhez, megóvásához szükségesek; elemi mennyiségi ismeretei vannak.
Szociális érettség:

Az óvodáskor végére a gyermekek szociálisan is éretté válnak az iskolára. A szociálisan egészségesen fejlődő gyermek készen áll az iskolai élet és a tanító elfogadására, képes a fokozatosan kialakuló együttműködésre, a kapcsolatteremtésre felnőttel és gyermektársaival, amennyiben az iskolai légkör ezt lehetővé teszi. 
A szociálisan érett gyermek: 

· Egyre több szabályhoz tud alkalmazkodni; késleltetni tudja szükségletei kielégítését.
· Feladattudata kialakulóban van, és ez a feladat megértésében, feladattartásban, a feladatok egyre eredményesebb elvégzésében nyilvánul meg; kitartásának, munkatempójának, önállóságának, önfegyelmének alakulása biztosítja ezt a tevékenységet.
3.

A három éves kortól kötelező óvodába járás ideje alatt, az óvodai nevelési folyamat célja, feladata változatlanul az egész gyermeki személyiség harmonikus fejlődésének elősegítése.
4.

A sajátos nevelési igényű gyermekek esetében folyamatos, speciális szakemberek segítségével végzett pedagógiai munka mellett érhető csak el a fentiekben leírt fejlettségi szint.
5.
A kiemelt figyelmet igénylő gyermekek iskolaérettségi kritériumai tükrözik, a befogadó intézmény elvárásait, az iskolába kerülő gyermekekkel szemben.
11. AZ ÓVODA HAGYOMÁNYOS ÜNNEPEI, EGYÉB RENDEZVÉNYEI

Az óvodai élet szép alkalmai az ünnepek. Szint, változatosságot hoznak a mindennapokba, nevelőértékük nagy:

· Segítik az érzelmi – értelmi nevelés feladatainak megvalósítását.
· Jó alkalmat kínálnak a gyermekek számára, hogy ismerkedjenek a nyilvánosság előtti szerepléssel.

· A jól sikerült szereplés a gyermek, szülő és pedagógus számára egyaránt sikerélményt nyújt.
Hasonlóképpen nagy várakozással, izgalommal tölti el a gyermekeket a csoport, vagy az egész óvoda kirándulásai. Ez az óvodapedagógustól mindig komoly szervezőmunkát, szakmai felkészülést kíván.
· Eldönteni hová menjen a gyermekcsoport kirándulni.
· Kiválasztani a helyet: - legyen jól megközelíthető, szabad- és változatos mozgásformákat lehetővé tevő.
· Legyen biztonságos.
· Legyen ivóvíz és pihenési lehetőség. 

· Gondoskodni a gyermekek biztonságáról, (balesetveszély kiküszöbölése, kellő számú kísérő, elsősegélydoboz, stb.).
11. 1. Óvodánk ünnepei
Közös ünnepek:

· Télapó
· Karácsony

· Évzáró, nagyok búcsúztatása

· Gyermeknap

· Farsang

Csoportok ünnepei:

· Húsvét
· Anyák napja
· Születésnapok - Névnapok
· Március 15.

A települések hagyományos ünnepein, (szüreti nap, hagyományok napja, falu napok, stb.) az óvoda gyermekei és felnőtt dolgozói részt vesznek. Az ünnepek tartalmának, szervezeti formájának meghatározása a csoport óvónőinek a feladata.

Az ünnepekkel kapcsolatos szervezési feladatokat, (dekoráció, zászló, óvoda feldíszítése) az éves munkatervben rögzített ünnepfelelős végzi.
11. 2. Óvodánk kirándulásai
Csoportjaink már a kiscsoporttól rendszeresen – változó alkalommal – hosszabb-rövidebb kirándulásokat szerveznek.

Fontosnak tartjuk, hogy:

· Az évszakonként, akár többször is szervezett kirándulások alkalmával ismerkedhessenek gyermekeink természeti környezetünk szépségeivel, értékeivel, azok megóvásával. (Szálka, Gemenc, Sötétvölgy, Dombori, Duna part, stb.).
· Az országon belül nagycsoportos és középsős gyermekeink számára, olyan kirándulásokat szervezünk, ahol távolabbi városokba is eljuthatnak, élményeket szerezhetnek. (Fővárosi Nagycirkusz, budapesti Állatkert, pécsi Állatkert, veszprémi Állatkert, szegedi Vadaspark, stb.).
Ezáltal gyermekeink jó része olyan helyekre is el jut, ahová családjával nem tud, olyan élményekkel lehet gazdagabb, melyekben egyébként nem lenne része. ( Család anyagi helyzete, szociális körülményei miatt).
Hosszabb, rövidebb kirándulásaink költségfedezetét pályázatokból nyert pénzből, illetve szülői támogatásból fedezzük.
A kirándulások szervezéséért csoportjaink óvónői felelnek. Az óvónők szabad választásán múlik, hogy a kirándulásokra meghívják a szülőket, vagy nélkülük szervezik meg azt.
12. ESÉLYEGYENLŐSÉG – az egyenlő hozzáférés biztosítása
Az esélyegyenlőség megvalósításának alapfeltétele a diszkriminációmentesség, szegregációmentesség, és a halmozottan hátrányos helyzetű gyerekek oktatási és társadalmi integrációjának előmozdítása. 
Az alapdokumentumban meghatározott nevelési, fejlesztési tartalmak minden gyermek számára szükségesek. Az óvodai nevelés a sajátos nevelési igényű gyermekeknél is, a nevelés általános célkitűzéseinek megvalósítására törekszik.
A kiemelt figyelmet igénylő gyermek: 
1. Különleges bánásmódot igénylő gyermek 

1. 1. Sajátos nevelési igényű gyermek
Az a különleges bánásmódot igénylő gyermek, aki a szakértői bizottság szakértői véleménye alapján mozgásszervi, érzékszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd.
1. 2.  Beilleszkedési, tanulási, magatartási nehézséggel küzdő gyermek (BTMN)
Az a különleges bánásmódot igénylő gyermek, aki a szakértői bizottság szakértői véleménye alapján az életkorához viszonyítottan jelentősen alulteljesít, társas kapcsolati problémákkal, tanulási, magatartásszabályozási hiányosságokkal küzd, közösségbe való beilleszkedése, továbbá személyiségfejlődése nehezített vagy sajátos tendenciákat mutat, de nem minősül sajátos nevelési igényűnek.
1. 3.  Kiemelten tehetséges gyermek. 
2.  Hátrányos és halmozottan hátrányos helyzetű gyermek
Cél: 
· A sajátos nevelési igényű gyermek önmagához viszonyított fejlődésének biztosítása, ép gyermekcsoport közösségében, pozitív ráhatásokra építve. 
· Az ép gyermekek esetében: az ember, mint érték megtapasztalása, a „mássággal” szembeni tolerancia, és segítő szándék belsővé tétele. 
· A gyermekek fejlődéséhez alapvetően szükséges érzelmi biztonság megteremtése, és megtartása. 
· Optimális körülmények biztosítása a folyamatos fejlődéshez. 
· A speciális nevelési szükségletekhez, életkori sajátosságokhoz igazodó segítség adása annak érdekében, hogy a sajátos nevelési igényű gyermekek, az átlagos képességű gyermekekhez minél jobban közelítő személyiséggé váljanak. 
· „Fejlesztő programunk” módszereinek alkalmazása a BTMN gyermekek készség és képesség fejlesztésében. 

Megvalósítás feladata: 
· Befogadó, másságot elfogadó környezet biztosítása. 

· Különleges gondozást igénylő gyermekek ellátása. 

· A fokozott érzelmi igények kielégítése. 

· A sérülés mértékétől függő alkalmazkodó képesség, akaraterő, önállóság, együttműködő készség kialakítása. 

· A szokásostól eltérő fejlesztő eljárások alkalmazása. 

· A képességek egyenetlenségéhez igazodó, sérülés-specifikus egyéni fejlesztés, különös tekintettel a kompenzációra. 
· Az értelmi képességek korrekciója az egész személyiség fejlődése érdekében. 
· Egyéni fejlesztési terv kidolgozása a felmérés alapján. 
· A sajátos nevelési igényű gyermekeknél a jobb teljesítményt mutató területek felismerése, gondozása, megerősítése, a harmonikus pszichés fejlődés érdekében.

·  Kapcsolattartás a szülőkkel, pedagógusokkal, szakszolgálatokkal. 

A fenntartói döntés, és feladat-ellátási kötelezettség az alapító okiratban megfogalmazott feladat meghatározás alapján, óvodánkban a sajátos nevelési igényű gyermekek fogalomköréhez tartozó:

· egyéb pszichés fejlődési zavarral (súlyos tanulási, figyelem- vagy magatartászavarral) küzdő gyermekek ellátására terjed csak ki.

(A megismerő funkciók vagy a viselkedés fejlődésének tartós és súlyos rendellenességével küzdő gyermekekre és a megismerő funkciók vagy a viselkedés fejlődésének súlyos rendellenességével küzdő gyermekekre).
Intézményünk középsúlyos értelmi fogyatékosokat, halmozottan sérülteket, illetve mozgásukban oly mértékben akadályozottakat, akik nem tudják ellátni az önkiszolgáló feladatokat, nem tud felvállalni, mert sem a tárgyi, sem a személyi feltételek nincsenek biztosítva.
12. 1. Különleges bánásmódot igénylő gyermek
12. 1. 1. Sajátos nevelési igényű gyermek – a fejlődés egyéb pszichés zavarával

(súlyos tanulási, figyelem-vagy magatartásszabályozás zavarral küzdő gyermek
A sajátos nevelési igényű gyermekek e csoportját, a különböző súlyosságú és komplexitású – az ismeretelsajátítást, a tanulást, az önirányítás képességeinek fejlődését, – részképesség-zavarok, vagy azok halmozott előfordulása jellemzi.

Az érintett gyermekek az átlagnál nehezebben viselik el a várakozás, és a kivárás okozta feszültségeket, a váratlan zajokat. aktivációs szintjük erősebben ingadozik, nyugtalanabbak. Fokozottabban igénylik a tevékenységet meghatározó állandó kereteket, szabályokat, valamint a pozitív visszajelzést, a sikeres teljesítmények megerősítését, a dicséretet. A kognitív, az emocionális-szociális képességek eltérő fejlődése a sikeres beilleszkedést, az iskolába lépésre való felkészülési folyamatot késleltetheti. 

Feladat:

· Az óvodai nevelés és fejlesztés során, a gyermek szakértői bizottsági véleményében foglaltakra alapozva, a részképesség-zavarok egyéni fejlesztési terv szerinti korrekciója és kompenzálása tudományosan megalapozott szakmai módszerek alkalmazásával, és gyógypedagógus által valósul meg.

· A fejlesztés szakmai teamben, és a szülő aktív bevonásával történjen.

· További feladat, megelőzni a teljesítménykudarcokra épülő másodlagos zavarok, inadaptív viselkedés kialakulását, és megalapozni az eredményes iskolai előmenetelhez szükséges készültséget.

· Az egyéni fejlesztési terv célkitűzésinek megvalósítását időszakosan, az ütemezési fázis befejezését követően ellenőrizni kell, és amennyiben szükséges, a fejlesztés további mentét erre alapozva kell meghatározni.
12. 1. 2. Beilleszkedési, tanulási, magatartási nehézségekkel küzdő gyermekek (BTMN) differenciált fejlesztése
A sajátos nevelési igényű és beilleszkedési, tanulási, magatartási zavarral küzdő gyermekek helyi fejlesztési gyakorlata:

A fejlesztésben minden óvodapedagógus részt vesz, de a fejlesztőpedagógusok tevékenysége kiemelt jelentőséggel bír.

Speciális ellátási rendszerünkben az egyéni képességfejlesztés sokszínűen valósul meg.
Cél:

· A beilleszkedési, tanulási, magatartási nehézségekkel küzdő gyermekek életkorukhoz és önmagukhoz mért fejlesztése gyermek csoportban. 

Megvalósítás feladata:
· Társas kapcsolataik kialakításának, magatartás szabályozási hiányosságaiknak csökkentése. 
· A sajátos tendenciát mutató személyiség fejlődésük figyelembevételével, a közösségbe történő integrálásuk, fejlesztésük. 
· A gyermekek teljesítménynek, magatartásának az átlag felé történő közelítése. 
Megvalósítás folyamata:

· A Szakértői Bizottság véleménye alapján, a gyermekek fejlesztése egyénileg és csoporton belül, fejlettségüknek megfelelő keretek között.
· Elfogadó, befogadó óvodai légkör kialakítása.
· Az óvodapedagógusok és a nevelő munkát közvetlenül segítők pozitív példaadása.
A fejlődés várható eredményei óvodáskor végére

· Képességeik önmagukhoz viszonyítottan fejlődtek.

· Az adottságukhoz viszonyított legmagasabb önállóságra, együttműködésre képesek.

· Akaraterejük, önállóságra törekvésük fejlődött.

· Egészséges énképük, önbizalmuk megalapozódott.
· Kommunikációs technikájuk, együttműködési készségük fejlődött.

· Képesek a közösségbe való beilleszkedésre.

· A fejlettebb területeken képességeik továbbfejlődtek.

· Hiányos képességeik kezelésére speciális technikák, és eszközök használatát megismerték.

· A közösségben minden gyermek alkalmazkodó készsége, toleranciája, empátiája fejlődött az együttnevelés során.

12. 1. 3. A kiemelten tehetséges gyermekekkel való egyéni foglalkozás
Cél:

· A tehetségígéretes gyermek felismerése, fejlődésének elősegítése. 
Megvalósítás feladata:

· Megfelelő környezeti feltételek megteremtése, derűs, nyugodt inkluzív óvodai légkör biztosítása.
· A fejlődés feltételeinek biztosítása (eszköz, anyag, hely, idő), speciális szükségletek kielégítése.
· Biztatás, támogatás, tevékenységek biztosítása.
· Intellektusuk és kreativitásuk ösztönzése, különbözőségek elfogadása.
· A tehetség és megjelenési formájának felismerése:
· Intellektuális képességekben (szókincs, emlékezet, gondolkodás, kreativitás).

· Speciális képességekben (zenei, ábrázoló, matematikai, pszichomotoros, szociális).

· Viselkedés jegyekben (intenzív érdeklődés, erős akarat, energikusság, érzékenység).
· A szülő segítése gyermeke nevelésében.

· A gyermekek megfelelő iskolaválasztásának segítése.
Megvalósítás folyamata:

· Differenciált feladatátadással egyéni, páros és mikro-csoportos foglalkoztatási formában, az egyéni képességek fejlesztése.

· Kiemelkedő képességű gyermekek számára fejlesztési terv készítése, a tehetséges gyermek „erős oldalainak” megerősítése, a fejlesztési eredmények rendszeres értékelése.

· Pozitív értékeléssel (óvodapedagógus, gyermek, szülő) sikerélmény biztosítása.

· Képességeiknek megfelelő nevelési időn kívüli foglalkozásokra történő irányítás.
 A fejlődés várható eredményei óvodáskor végére

· A gyermek igényli kiemelkedő képességeinek fejlesztését, azt örömmel éli meg, belső motivációja a fejlődés. 

· Megtalálja kiemelkedő képességének megfelelő tevékenységet. 

· Képes önálló, látványos és színvonalas produktumok létrehozására. 

12. 3. Hátrányos helyzetű, halmozottam hátrányos helyzetű, migráns gyermekek 
differenciált fejlesztése
Cél:

· Az intézményünkbe járó HH, HHH, migráns gyermekek megfelelő képzése, fejlesztése, felzárkóztatása. 
· HH, HHH, migráns gyermekek teljes körű be óvodázása és ellátása. 
Megvalósítás feladata:

· Inger gazdag érzelmi biztonságot nyújtó környezet megteremtése.

· Kapcsolat felvétel a családokkal, a szociokulturális háttér feltérképezése.

· A szülők nevelő partnerként való elfogadása.

· Hátrányos helyzetű gyermekek közösségbe való beilleszkedésének elősegítése.

· Másság elfogadtatása a gyermekekkel, szülőkkel, dolgozókkal.

· A fejlesztés, felzárkóztatás feltételeinek megteremtése.
Megvalósítás folyamata:

· A gyermekek óvodába érkezése idején érzelmi biztonság megteremtése. Az integrációt elősegítő gyermekcsoport kialakítása. A családi környezet megismerése (környezettanulmány, családlátogatás).

· A gyermekek beilleszkedési nehézségének, szorongásának feloldása.
· Szülőkkel partneri viszony kialakítása és fenntartása.

· A gyermekek önkifejezésének fejlesztése játékon, bábjátékon, mesén, kreatív tevékenységeken keresztül.

· Könyv, és információ hiány miatt fogalomalkotásuk fejlesztése, a beilleszkedési kudarcok csökkenése.

· Alkalmazkodó készség növelése (énekes játékok, népi játékok, néptánc ”Fejlesztő program” módszereinek alkalmazása) a felzárkóztatás érdekében.

· Az iskolakezdéshez szükséges képességek és készségek fejlesztése.
A fejlődés várható eredményei óvodáskor végére
· HH, HHH, migráns gyermekeink a szokások, szabályok, normák elsajátítása által a közösségünk elfogadott, aktív tagjává válik.
· Értelmi, érzelmi, mentális és szociális érettségük korosztályuknak megfelelő.
· Iskolakezdés megfelelő időben.

· Rendszeresen járnak óvodába.
13. 
FEJLESZTŐ PROGRAM

Évről-évre egyre magasabb a halmozottan hátrányos helyzetű, tanulási- és magatartási problémával küzdő gyermekek száma. Egyre több gyereknél figyelhető meg a szomatikus fejlődés kisebb nagyobb mértékű retardációja (mozgáskoordináció zavara, mozgás-ügyetlenség, lassúság, koordinálatlan mozgás-kivitelezés, stb.) Szokatlanul magas azoknak a gyermekeknek a száma, akik különböző fokban és módon beszédhibásak. Vannak olyan gyermekek, akiknek az érdeklődése olyan gyenge és szűk körű, hogy szinte teljesen hiányzik belőlük az erre az életkorra olyan jellemző kíváncsiság, a belső motiváltság. Nem egy gyerek komoly önbizalomhiánnyal küszködik, hamar megtorpan a feladathelyzetekben. Egyre magasabb azoknak a gyermekeknek a száma is, akiknél olyan komoly gondolkodási zavarok is mutatkoznak, melynek következményeként – külön megsegítés nélkül – 6-7 éves korra e téren sem érnek el az iskolába lépéshez szükséges fejlettséget.

Nevelési rendszerünkben fontos szerepet kap az iskolai tanulást meghatározó pszichikus funkciók, tanulási képességek hatékony fejlesztése.

Cél:

· A tanulási zavarok kialakulásának megelőzése, részképességekben való lemaradások időbeli korrekciója.
· A játékban rejlő lehetőségek kihasználásával az eltérő fejlődésű gyermekek képességeinek, készségeinek magasabb szintre történő fejlesztése.

 Megvalósítás feladatai:

Az óvónő:

· naprakész ismeretére alapozva válassza meg a fejlesztés módját és eszközeit (egyedi fejlődési ütem – differenciált bánásmód),
· sokféle tevékenységi, és cselekvési lehetőséget biztosítson, az érzékelő és észlelő apparátus, valamint a pszichikus funkciók fejlesztésére,
· toleráns, empatikus attitűdjével alakítsa ki a gyermekben az együttműködő-készséget,
· megfelelő rugalmassággal és szervezőkészséggel rendelkezzen, a fejlesztés érdekében használja a spontán helyzeteket, lehetőségeket,
· legyen állandó kapcsolatban a logopédussal, egymás munkájának erősítése érdekében.

 Megvalósítás tartalmi rendszere:
Prevenció fejlesztés

· Az észlelésnél minél pontosabbá, differenciáltabbá, reálisabbá tétele, minimálisra csökkentve a torzításokat.

Mozgásfejlesztés

· A nagymozgások pontosítása, finomítása, tempójának, ritmusának, irányának egyre tudatosabb fejlesztése.
· Fizikai állóképesség fejlesztése, ezen keresztül a szellemi aktivitásra előkészítés.
· A finommotorika fejlesztése, az író mozgáshoz szükséges differenciált és koordinált izomkötés kialakítása.

Testséma fejlesztés

· Testrészek differenciált megismerése, a testrészekkel végzett különböző mozgásokon keresztül.
· A test alapkoordinátáinak kialakítása, tudatosítása. Test-térkép kialakítása.
· Oldaliság alakítása.
· Alapvető téri irányok megismerése.

Verbális fejlesztés

· A mozgás, testséma és percepciófejlesztést szolgáló tevékenységek állandó kísérője a szóbeliség, amely szimbolikus megismeréshez közelíti a képzeleti sémát; biztosítja, hogy a gyermek szókészletében a mozgás, testséma és prevencióval kapcsolatos kifejezések beépüljenek.

A fejlettség várható eredményei óvodáskor végére:

A folyamatos prevenciós és korrekciós fejlesztés hatására a 6-7-8. életév végére a részképességekben lemaradt gyermekek önmagukhoz képest fejlődést mutatnak:

· mozgásukban: mozgáskoordinációjuk, téri tájékozódásuk megfelelő szintű.
Az óvodai fejlesztés hatására alkalmassá válnak a normál tantervű első osztály megkezdésére:
· beszédkedv- és beszédaktivitás terén,
· feladatértés és feladat megoldás tekintetében,
· önértékelésükben, önbizalmuk fejlődésében.
Az óvodai fejlesztő program részletesen, a „KEREK VILÁG” óvoda-iskola átmenet programban található.
14. 
GYERMEK PREVENCIÓS GYÓGYTESTNEVELÉS
Tartásjavító, prevenciós, erőnlét és állóképesség, lábboltozat javító gyógytestnevelés.

A gyógytestnevelés nem feltétlenül van összefüggésben az integráló neveléssel, de a nagymozgásos fejlesztés pozitív hatással van a magatartászavarokkal, tanulási akadályozottsággal küzdő gyermekek fejődésére. 
Gyógytestnevelés részterületei:

· A tartó- és mozgatórendszer elváltozásinak gyógytestnevelése.

· Szerzett vagy veleszületett belgyógyászati és egyéb betegségek gyógytestnevelése.

· A helyes testtartás kialakítása.

· Kontraktúrák (zsugorodások) oldása, mobilizálás.

Fontos a prevenció a fejlődésben lévő gyermekek részére, mert sokkal könnyebb egy problémát megelőzni, mint a kóros állapotot rehabilitálni, legyen szó akár lúdtalpról, gerincproblémáról, vagy helytelen testtartásról.

A mozgás foglalkozások anyagába is beépítésre kerül, szakvizsgázott gyógy testnevelő óvodapedagógus éves ütemterve szerint. 
A mindennapi testnevelések anyagába is ajánlott beépíteni a gyógytestnevelés speciális, fejlesztő mozgásanyagát.

Cél:

· A gyermekek ízületi és izomállapotának megfelelő módon történő karbantartása.

· Már gyermekkorban is tanulják meg, hogy a gyermek megismerje testét, és figyelje oda a helyes testtartásra (prevenció).

· A már meglévő betegségek gyógyítása (korrekció).

Megvalósítás feladata:

· Szerzett, vagy veleszületett betegség következtében kialakult egészségi állapot helyreállítása.

· Testi képességek fejlesztése.

· Mozgáskészség fejlesztése.

· Mozgásműveltség fejlesztése.

· Mozgásigény felkeltése, kielégítése.

Megvalósítás tartalma:

· Szűrés után, diagnózis alapján deformitásokra alkalmazott mozgásanyag tervezése speciális gyakorlatokkal.
· Diagnózis esetére, mozgásanyag egyeztetés szakemberrel (gyermekorvos).

· Fontos a megfelelő eszközellátottság, speciális fejlesztő eszközök biztosítása.

· Kiscsoportos és csoportos formában egyaránt végezhető a gyógytestnevelés.
15. 
LOGOPÉDIAI ELLÁTÁS
A beszédtanulás lényeges utánzáson alapuló folyamat. A hangképző szervek működése, pedig finom mozgáson és a kiáramló levegőn alapszanak.
Az ember, társas lény, a beszéd az egymással való kommunikáció, érintkezés, a szocializáció alapja. A beszéddel gondolatainkat, érzéseinket fejezzük ki, adjuk át.

Cél:

· A 3-7 éves korú gyermekek kommunikációjában fellépő hiányosságok, beszédzavarok, beszédhibák enyhítése, megszűntetése, korrekciója a gyermek egyéni és életkori sajátosságainak figyelembe vételével.

· Az iskolába lépő gyermekek kommunikációjában a beszédproblémák minimálisra csökkentése.

A beszédhibák, a beszédfejlődés zavarai:

· Leegyszerűsödött grammatikai struktúra.

· A kiejtés és beszédritmus zavarai (pöszeség, dadogás, hadarás).

· Nem valódi beszédhibák: élettani pöszeség.

Megvalósítás feladata:

· Logopédiai szűrés.
· Hallásvizsgálat kezdeményezése.

· Pedagógiai Szakszolgálati vizsgálat kezdeményezése.

· Egyéni fejlesztési terv.

Beszédhibák javítása: előkészítő gyakorlatok, hangfejlesztés, rögzítés, automatizálás.

Logopédiai feladatok: 

· Beszédindítás, hangzójavítás, szókincsbővítés, grammatikai problémák javítása, beszédészlelés, beszédhanghallás fejlesztési feladatok, beszédértés fejlesztés – auditív figyelem, emlékezet, Gósy terápia, dyslexia, dysgráfia megelőző program, kontextusos beszéd alakítása.

Szervezés:

Az intézmény számára biztosított logopédus heti időbeosztása alapján a beszédhibák súlyosságától, szakvéleménytől függő rendszerességgel, egyéni vagy kiscsoportos terápia. Füzet használata indokolt az otthoni gyakorláshoz.
16. GYERMEKVÉDELEM AZ ÓVODÁBAN
A gyermekek testi, értelmi, érzelmi és erkölcsi fejlődésének, jólétének, a családban történő nevelésének elősegítése, a veszélyeztetettség megelőzése, és a kialakult veszélyeztetettség megszüntetése, valamint a gyerek családjából történő kiemelésének a megelőzése, a hátrányos és halmozottan hátrányos helyzetű gyerekek felzárkóztatása.

A probléma megelőző gyermekvédelem egyik első legfontosabb jelző intézménye az óvoda, ahol a gyerekek a nap jelentős részét töltik.
A gazdasági, társadalmi viszonyok változásával, nőtt a mindennapi megélhetési gondokkal küzdő családok száma. Ezzel egyenes arányban nőnek a veszélyeztetett, és hátrányos helyzetű családok. Ily módon fontos szerepet kap óvodánkban a gyermekvédelmi munka.

Cél: 
· A kedvezőtlenebb helyzetű társadalmi réteg tagjainak gyermekei számára, az életben való boldogulás érdekében, esélyegyenlőség biztosítása. 

· A családi környezetben bármely okból fejlődésében akadályozott, hátrányos helyzetű, halmozottan hátrányos helyzetű, veszélyeztetett, illetve sajátos nevelési igényű, BTMN-es gyermek védelme, nevelése. 

· A kiemelkedő képességű gyermekek nevelése, tehetséggondozása. 

· Gyermekközpontúság, gyermeki jogok, érvényesülésének biztosítása. 

· Integráció. 

Megvalósítás feladata: 
· Jelzéssel élni a gyermek veszélyeztetettsége esetén a Gyermekjóléti Szolgálatnál. 
· Hatósági eljárás kezdeményezése a gyermekbántalmazás, súlyos elhanyagolás, továbbá a gyermek önmaga által előidézett súlyos, veszélyeztető magatartása esetén. 
· Az óvoda és a jelzőrendszer szereplőinek kölcsönös együttműködése, tájékoztatása. 
· Családban történő nevelkedés elősegítése. 
· Az intézménybe járó gyermekek problémáinak felismerése, kezelése, esetek feldolgozása, orvoslása. 
· A gyermekeket érő károsító hatásokat megelőzni, enyhíteni, elhárítani. 
· Olyan óvodai nevelés biztosítása, amely a gyermekek számára lehetővé teszi az egyenlő hozzáférést, segíti az előítéletek megszüntetését. 

Konkrét feladataink: 
Prevenciós feladatok: 

· Veszélyeztetett, vagy hátrányos helyzetű gyermekek óvodába kerülésének elősegítése, óvodába járásának figyelemmel kísérése. 

· Gyermeki jogok érvényesülésének biztosítása intézményen belül, és családban, szükség esetén javaslat, óvó – védő intézkedésre. 

· A család szociokulturális hátterének megismerése. 

Prevenciós és korrekciós feladatok: 

· A problémával küzdő gyermekek esetében az okok felismerése szükség szerint szakemberek bevonása. 

· A gyermekek óvodába járásának figyelemmel kísérése, szükség esetén jelzések megtétele. 

Óvó – védő feladataink: 

· Szociális szolgáltatások megszervezése, ellenőrzése. 

· Egészségügyi szűrővizsgálatok megszervezése, előkészítése. 

Szociális feladatok: 
· Szociális kedvezmények biztosítása. 

· Szociális ellátások nyújtása. 

Korrekciós feladatok: 
· Felzárkóztatás érdekében fejlesztési feladatok meghatározása, fejlesztési terv alapján – egyéni fejlesztés, egyéni bánásmód szerint. 

· Szülőkkel megfelelő partnerkapcsolat kialakítása, szükség és igény esetén tanácsadás, szakemberek bevonása. 

Speciális feladat: 
· Partnerkapcsolat kiépítése, fenntartása gyermekvédelmi szervekkel, személyekkel. 

· Különleges bánásmódot igénylő gyermekek, integrált, differenciált, nevelése, fejlesztése. 

Baleset-megelőzés pedagógiai feladatai: 
· A gyermekek részére az egészségük, testi épségükhöz szükséges ismeretek átadása, magatartási szabályok tisztázása, balesetek elkerülésének megelőzése. 

· Gyermekbalesetek esetén a szükséges intézkedések megtétele, felelősök kijelölése. 

· Kirándulások előtt szülők beleegyezésének kikérése, aláírással hitelesítve. 

· Mozgáshoz használt eszközök, játékszerek és más tárgyak állapotának folyamatos ellenőrzése. 

· Veszélykerülő magatartási formák, technikák megtanítása. 

Intézményvezető, telephely felelős, óvodavezető helyettes, gyermekvédelmi felelős feladatai: 

· Törvényi előírások figyelemmel kísérése, átadása és betartása. 
· Óvó – védő intézkedések meghatározása, személyi felelősség kérdésének rögzítése, Házirendben, SZMSZ-ben. 
· Gyermekvédelmi munka összehangolása, gyermekvédelmi felelős munkájának ellenőrzése. 
· Évenkénti szűrő vizsgálatok megszervezése. 
· Egészséges életmód biztosítása érdekében az étkeztetés körülményeinek, minőségének, mennyiségének ellenőrzése. 
· Esélyegyenlőség érvényesülése érdekében iskolaérettség elősegítése, figyelemmel kísérése. 
· Benyújtott segélykérelmek elbírálásában közreműködés. 
· Gyermekekkel kapcsolatos adatok: - nyilvántartása - adatvédelmi törvény betartása. 

Gyermekvédelmi felelős feladatai: 
· Különleges bánásmódot igénylő gyermekek felkutatása, figyelemmel kísérése. 
· Gyermekvédelmi munkaterv elkészítése évenként. 
· Szülők tájékoztatása az elérhetőségről, annak módjáról, segítő szervek nevéről. 
· Félévenkénti beszámoló szóban és írásban. 
· Kapcsolattartás a jelzőrendszer képviselőivel, esetmegbeszéléseken, konzultációkon való részvétel. 
· Gyermekvédelmi tevékenység összehangolása óvodán belül az óvodapedagógusok között, segítségadás, a vezető folyamatos tájékoztatása. 
· Nyilvántartás vezetése hátrányos és veszélyeztetett gyermekekről és a megtett intézkedésekről. 
· Szükség szerint jelzés a Gyermekjóléti Szolgálatnak illetve családlátogatás végzése, környezettanulmány készítése. 
· Esetmegbeszélések, konzultációk csoportonként, óvónőkkel. 
· Problémás gyermekek szakemberhez irányításának segítése. 
· A gyermekekkel kapcsolatos pedagógiai vélemény elkészítése. 

Óvodapedagógusok kiemelt feladatai: 
· Gyermekvédelemmel kapcsolatos célok és feladatok figyelemmel kísérése, és azok megvalósításában aktív részvétel: jelzések fogadása, okok feltárása, kezelése. 
· Felzárkóztatás módjának, menetének meghatározása. 
· Felzárkóztatás, együttműködés logopédussal, szakszolgálatok munkatársaival. 
· Szükség szerint jelzések fogadása, továbbítása, gyermekvédelmi felelős, óvodavezető, gyermekjóléti szolgálat felé. 
· Indokolt esetben családlátogatások elvégzése, környezettanulmány készítése. 
· Fogadóórák, esetmegbeszélések szükség szerint. 
· Fejlesztési terv alapján – a fejlesztési területek figyelembevételével - egyéni fejlesztés, differenciálás: szociális érés elősegítése, kognitív képességek fejlesztése. 
· Balesetek elkerülése érdekében magatartási szabályok elsajátíttatása, megfelelő ismeretek nyújtása – csoportnaplóban való rögzítése. 
17. ÓVODAI DOKUMENTUMOK
Az óvodai nevelés tervezését, valamint a gyermekek megismerését és fejlesztését, a fejlődésük nyomon követését kötelező dokumentumok szolgálják.

Ezen dokumentumok sora a 20/2012. (XII.31.) EMMI rendeletben kerültek rögzítésre.
A dokumentumok vezetésének elvei:

· rendszeresség,

· következetesség,

· egymásra épülés,

· folyamatosság,

· összehangoltság,

· tényszerűség, objektivitás.
17. 1. Pedagógiai tervezés dokumentálásának struktúrája














17. 2. Az óvodai nevelőmunka tervezése

Tervező munkánkat a kitűzött célok és feladatok függvényében, a gyermekek egyéni fejlődési üteméhez és jellemzőihez igazítjuk.

· Nevelési tervet egy évre készítünk, melyet a féléves eredmények alapján, ha szükséges, módosítunk.

· Tematikus terv készítés egész évre keretjellegűen, minden műveltségi területre vonatkozóan. Ezen tervek elkészülhetnek a három korcsoportra lebontva, illetve a vegyes csoport  sajátosságait figyelembe véve külön is.

· Heti, vagy kétheti nevelési-tanulási terv készítés, ahol a feladatrendszerünkből kiindulva tervezzük meg a gyermeki tevékenységeket, és ezen keresztül a szükséges fejlesztéseket. Tervezésnél nem az ismeretanyag növelése, hanem a több alkalommal, sokoldalú megközelítésre helyezzük a hangsúlyt. A műveltségi területeket még tervezésben sem választjuk teljesen külön, minél több komplex tevékenység tervezésére törekszünk.

· Fontosnak tartjuk a gyermekek folyamatos megfigyelését, hogy feljegyzéseket vezessünk a gyermekek fejlődési üteméről. Konkrét megfigyelések adjanak alapot, az egyéni differenciált fejlesztés további tervezéshez. E tekintetben minden csoportban egységesen a 3-7 éves „gyermekek fejlődését nyomon követő dokumentációt” alkalmazzuk.

· Negyedévenként eseményterv készítés. Ide kerülnek a különböző aktuális tennivalók, a velük kapcsolatos szervezési feladataink, (pl. szülői értekezlet tartása, időpont meghatározással, ünnepeink, kulturális rendezvények látogatása, stb.).

· Heti rend, napirend összeállítása.
A nevelőmunka elemzése és értékelése az óvodapedagógus folyamatos feladata. Az értékelés tapasztalatai adnak támpontokat a nevelőmunka további tervezéséhez.

17. 2. 1. Az óvodavezető pedagógiai, működési terve

Összekötő szerepe van a pedagógiai program és az óvodapedagógusok gyermekcsoportokra elkészített terve között.

Tervezési időkerete: egy év / az adott nevelési év/
17. 2. 2. Óvodai csoportnapló

A nevelőmunka tervezésének dokumentálására szolgáló kötelezően vezetett tanügy igazgatási dokumentum, a hatályos jogszabályokhoz igazítva.

Megfelel a nemzeti köznevelési törvény hatályos, végrehajtási rendeleteinek, és összhangban van az óvodai nevelés országos alapprogramjával, amely a helyi nevelési gyakorlat elveire épül. 
A nevelőmunka tervezésének dokumentálására szolgál, mely lehetőséget ad a témahetekben, két hétre történő tervezésre.
· A pedagógiai munka legfontosabb dokumentációja.
· Tükrözi az óvodai pedagógiai programját.
· Mutatja a pedagógiai előzményeket, a tervezett folyamatot és azt, amit sikerült megvalósítanunk.
A csoportnapló vezetés alapossága, pontossága - a dokumentálással kapcsolatos feladataink:
· Irányadó legyen minden pedagógus számára.
· Áttekinthető legyen –mindenki számára segítse az átláthatóságot.
· Jól használható legyen – tudjunk dolgozni belőle.
· Mindig a legegyszerűbb formát válasszuk.
· Rövid idő alatt kitölthető legyen (hosszú szövegezés helyett lényegre törő forma).
· Tagóvodai szinten a közösen kialakított, egységes szerkezetre törekedjünk.
· A csoportnapló tartalmi kialakítása intézményi szinten a rendelet előírása szerinti, ezen felül természetesen óvodai sajátosságokat is tartalmazhat.
A csoportnaplónak tartalmaznia kell:

· Az óvoda nevét, OM azonosítóját és címét.

· A nevelési évet, a csoport megnevezését, a csoport óvodapedagógusait.

· A megnyitás és lezárás helyét, és időpontját.

· Az óvodavezető aláírását, papíralapú dokumentum esetén az óvodai körbélyegzők lenyomatát.

· A pedagógiai program nevét.
· A gyermekek nevét, és óvodai jelét.
· A fiúk és lányok számának összesített adatait, ezen belül megadva a három év alatti, a három–négyéves, a négy–ötéves, az öt–hatéves, a hat–hétéves gyermekek számát, a sajátos nevelési igényű gyermekek számát, továbbá azon gyermekek számát, akik bölcsődések voltak.
· A nevelési évben tankötelessé váló gyermekek nevét.
Az óvodapedagógusok tervezési feladatai a csoportnaplóban

A csoportnapló tervezési feladatai tartalmazzák:
· A napirendet, a napirend szerinti tevékenységek időtartamát és a tevékenységeket.
· A hetente ismétlődő közös tevékenységeket tartalmazó heti rendet napi bontásban.
· Az éves terv anyagát, a gyermekek fejlődését elősegítő tartalmakat az adott nevelési évre vonatkozóan a következő bontásban: vers és mese; ének, zene, énekes játék, gyermektánc; rajzolás, festés, mintázás, kézimunka; mozgás, a külső világ megismerése (környezetismeret, matematika).
· Az értékeléseket.
· A gyermekek neveléséhez szükséges, a teljes óvodai életet magában foglaló tevékenységek, foglalkozások keretében, az óvoda pedagógiai programjában meghatározott tevékenységi formák tartalmi elemeit.
· A szervezési feladatokat, határidőket, a felelősök neveit – tervezési időkerete 3 hónap.

· A tervezett programokat és azok időpontját a felelősök neveit – tervezési időkerete 3 hónap.

· Az ünnepek, események konkretizálását – a felelősök neveit. – tervezési időkerete 3 hónap
· A hivatalos csoportlátogatásokat, a látogatás célját, időpontját, a látogató nevét és beosztását, a látogatás szempontrendszerét, a látogatás eredményét.
· Feljegyzéseket a csoport életéről.
· A cigány nemzetiségi kulturális nevelés tervezése, és értékelése nem elkülönítetten jelenik meg. Tevékenységi területek szerint, a csoportok éves terveiben, féléves értékelésben, és a heti ütemtervekben, „CKN” megjelöléssel. 
A kötelező tartalmakon túl formai megkötések:
· Tartalomjegyzék.
· Számozott oldalak.
· A jogszabályi és statisztikai adatszolgáltatásokra építve, minden olyan adatot és információt, melyek a csoportban dolgozó óvodapedagógusok, és az óvodavezető munkájához elengedhetetlenül szükségesek.
· A csoportra differenciáltan vonatkozó szokás – szabályrendszereket.
· A baleset megelőzés szabályait.
· A gyermekek, a csoport aktuális fejlettségére vonatkozó információkat (fejlődésmérés eredményei egyéni és csoportos kimutatásban).
· Gyermekvédelemmel kapcsolatos bejegyzéseket.
· Fogadóórák időpontjait, (emlékeztetők a gyermek személyes anyagában).
· Szülői értekezletek időpontjait, feljegyzéseit.
· Családi programok időpontjait, a résztvevők számát.
· Nyári tevékenységi tervet.
· Egyedi igény szerint – az összefűzés során – további oldalakkal / tartalmakkal történő kiegészítésre van lehetőség.
17. 2. 3. Felvételi és mulasztási napló
A felvételi és mulasztási napló az óvodába felvett gyermekek nyilvántartására, és mulasztásaik vezetésére szolgál.

A felvételi és mulasztási naplóban fel kell tüntetni az óvoda nevét, OM azonosítóját, címét, a nevelési évet, a csoport megnevezését.
A felvételi és mulasztási napló tartalmazza:
· A gyermek naplóbeli sorszámát, oktatási azonosító számát. 
· Nevét, születési helyét és idejét, állampolgárságát, nem magyar állampolgár esetén a tartózkodás jogcímét, a jogszerű tartózkodást megalapozó okirat számát, lakóhelyének, tartózkodási helyének címét.

· Anyja születéskori nevét, apja vagy törvényes képviselője nevét.

· A felvétel időpontját.

· Az igazolt és igazolatlan hiányzások havi és éves összesítését.

· A szülők napközbeni telefonszámát, a megjegyzés rovatot.
· Amennyiben az óvoda sajátos nevelési igényű gyermekek nevelését is ellátja, a megjegyzés rovatban fel kell tüntetni a szakvéleményt kiállító szakértői bizottságnevét, címét, a szakvélemény kiállításának időpontját és számát, valamint az elvégzett felülvizsgálatok, továbbá a következő kötelező felülvizsgálat időpontját.
· A gyermeket akkor lehet a felvételi és mulasztási naplóból törölni, ha az óvodai elhelyezése megszűnt.
17. 2. 4. A gyermekek fejlődését nyomon követő dokumentáció
A fejlődési napló és a tervezés
· Intézményi szinten olyan dokumentációs anyag összeállítása, melynek használatával a gyermekek fejlődésének folyamata nyomon követhető, és az óvodai évek alatt folyamatosan dokumentálható.
· A gyermekek fejlődésének megfigyelése, mérése rendszeres, tervezett és összehangolt. A tervezés alapelvének minden területen egységesnek kell lenni – egyéni képességfejlesztés –, és mindenhol érvényesülnie kell, legyen az a napirend, a tevékenységekben megvalósuló tanulás, vagy a munka. Olyan tervezés kell, amely a gyermek aktuális fejlettségére épül, segíti a gyermekek fejlődési ütemének követését, jelzi a fejlődésbeli lemaradásokat, láttatja az egyénhez kötődő feladatokat.
· Az óvónőnek azt a szintet kell megtalálnia, amit a gyerek már tud, illetve, amit segítséggel meg tud oldani. Ez a játékon keresztül a tanulásban – és minden más tevékenységben – jól látható. 
· Szempontsor – a gyerekek megfigyelésének is szempontja –, alapján az óvodáskor idejére minden gyereknek külön-külön folyamatosan vezetett, dátumozott, egyéni tényfeltáró, helyzetelemző és fejlesztő feladatokat terveznek az óvónők, amelyek kiterjednek a nevelési, tanulási folyamatra is.

A sajátos nevelési igényű gyerekek fejlesztését és fejlődését speciális szakemberek bevonásával, folyamatos segítségadás mellett tudjuk biztosítani.
Az óvodapedagógus tervezési feladatai a fejlődési naplóban:
· A fejlődési napló vezetése tudatos pedagógiai tervezés alapján történik.
· A gyermekek megfigyelését, egyes nevelési területekre bontott aktuális fejlettségét (értelmi, beszéd, hallás, látás, mozgás fejlődés eredményeit) szükség szerint, de legalább félévente, HHH gyermekek esetében negyedévente rögzítjük.
· A fejlesztőpedagógusok, a logopédus, szakemberek mérései további kiegészítő információkat adnak a differenciált, egyéni képességfejlesztés pedagógiai megalapozottságához.
· Figyelembe vesszük a segítő szakemberek fejlesztési javaslatait is.
· A fejlesztés eredményességét féléves tervezési ciklus végén írásban rögzítjük, ennek alapján megtervezzük a következő időszak fejlesztési területeit, feladatait.
A gyermeki személyiség fejlődésének nyomon követését segítő dokumentum tartalma:
· A gyermek anamnézise:
· óvodába kerüléskor a csoport óvodapedagógusa, a szülő ismerkedő beszélgetése során, és az adatlap alapján, (a gyermek születésére, testi, lelki fejlődésére, önállóságára vonatkozó információk az óvodába kerüléséig).
· Családlátogatás tapasztalatai.

· Beszoktatási tapasztalatok (óvodába kerülés után egy hónappal):
· a beszoktatás körülményei, ki szoktatta be, volt-e közösségben, szokás-, szabályrendszer elsajátítása, a közösséghez való viszonya, átlagos, vagy lemaradást mutató, illetve kiemelkedő (tehetséggondozást) igénylő területek feltérképezése.
· A gyermek egyéni fejlesztését segítő információk:

· Az egyes nevelési területeken mutatott fejlettsége - megfigyelés alapján, táblázatos formában.
· Családszerkezete, a csoportban, közös tevékenységben elfoglalt helye megfigyelés alapján, fejlesztést segítő szakembert igényel-e?
· A fejlesztést segítő szakemberek – fejlesztő pedagógus, logopédus által, a fejlesztendő részképességek felsorolása, a fejlesztő foglalkozások száma ki, mikor, hol végzi.
· Amennyiben a gyermeket szakértői bizottság vizsgálta, a vizsgálat megállapításait, a fejlesztést végző pedagógusnak a fejlődést szolgáló intézkedéseire tett javaslatait.
· A szakértői bizottság felülvizsgálatának megállapításait.
· A szülő tájékoztatásáról szóló feljegyzéseket. 
· A HHH gyermekek hiányzási kimutatásait.
· A fejlődési napló részét képezi néhány gyermekmunka összegyűjtése is (gyermekrajz, elsősorban környezeti és matematikai feladatlapok, amelyekkel a fejlesztés szükségességét, illetve eredményességét kívánjuk indokolni.

Mérési időpontok:
· Óvodába lépéskor - bemeneti mérés (minden gyermek).
· 5-6 évesek esetében az óvodába kerülés után 1 hónap múlva – mérés.

· Minden új gyermekre vonatkozóan legkorábban két hónap múlva a megadott szempontsor alapján.

· A nevelési év októberében (minden gyermek).
· Iskolás életkorúak mérése - októberben és májusban.
· Mindig az utolsó mérés a kimeneti mérés!
18.  ELLENŐRZÉS – ÉRTÉKELÉS
Óvodánkban a nevelési folyamatok és a gyermekek, alkalmazottak ellenőrzésének – értékelésének elvei a következők:

· tervszerűség,

· folyamatosság,

· életkori sajátosságok figyelembe vétele,
· nyitottság, 

· program céljainak való megfelelés,

· demokratizmus,
· együttműködés,

· objektivitás,

· fejlesztő hatás,

· partnerközpontúság,

· egymástól tanulás,

· dokumentálás.

Az ellenőrzés formái: tájékozódó, tematikus, visszatérő, napi. 
Jellege: diagnosztikus, fejlesztő, összegző. 
Érintettjei: (pedagógus és nem pedagógus alkalmazottak) az éves vezetői tervben kerülnek meghatározásra.

19. ÉRVÉNYESSÉGI RENDELKEZÉSEK

A helyi óvodai Pedagógiai Program érvényességi ideje: 2014. 09. 01-től visszavonásig.

A helyi óvodai Pedagógiai Program felülvizsgálatának és módosításának indokai: 

Kötelező: 
· Jogszabályváltozás.

· Fenntartó által meghatározott feladatváltozás. 

Lehetséges: 
· Sikeres innováció eredményeinek beépítése. 

· Kevésbé eredményes elképzelések elhagyása.

A dokumentum jellege: Nyilvános.

A helyi óvodai nevelési program nyilvánossága: 

· Egy példány az óvodavezető irodájában. 

· Egy példány minden óvodai csoportban. 

· Az óvoda honlapján.

